
ОДОБРЯВАМ:

МИНИСТЪР НА КУЛТУРАТА
ВЕЖДИ РАШИДОВ



за участие в открита процедура за възлагане на обществена поръчка с предмет:

„Избор на изпълнител за осъществяване на строителен надзор и контрол по време на строителството на обект „НАЦИОНАЛЕН МУЗЕЕН КОМПЛЕКС” 
СОФИЯ, 2012 год.

Приложение № 9а– Декларация по чл. 47, ал. 2от ЗОП (образец).
Приложение № 10 – Декларация по чл. 47, ал. 1, т. 2 и 3 и ал. 2, т. 1, 3 и 4 и ал. 5, т. 2 от ЗОП (образец).

Приложение № 11 – Информация по чл.50, ал. 1, т.  3 от ЗОП (образец);

Приложение № 12 – Списък  по чл.51, ал. 1 т.1 от ЗОП с изпълнени договори от участника (образец);

Приложение № 13 - Справка за екипа, които ще участват в изпълнението на обществената поръчка (образец);

Приложение № 14 - Професионална биография на експерт (образец).

Приложение № 15 - Декларация за разположение на ключовите и допълнителните експерти (образец);

Приложение № 16 - Декларация за отсъствие на обстоятелствата по чл.166, ал.3 ЗУТ (образец);

Приложение № 17 - Декларация за приемане клаузите на проекта на договора (образец);

ЧАСТ  ПЪРВА

РАЗДЕЛ І

РЕШЕНИЕ ЗА ОТКРИВАНЕ НА ПРОЦЕДУРА

ЗА ВЪЗЛАГАНЕ НА ОБЩЕСТВЕНАТА ПОРЪЧКА

РАЗДЕЛ  ІІ

ЧАСТ ВТОРА

УКАЗАНИЯ КЪМ УЧАСТНИЦИТЕ В ОТКРИТАТА ПРОЦЕДУРА

Раздел I

Финансиране на поръчката

Предвижда се настоящата обществена поръчка да бъде финансирана със средства от Оперативна програма „Регионално развитие 2007-2013” след сключване на договор за безвъзмездна финансова помощ с Управляващия орган, което е условие за сключване на договор по настоящата обществена поръчка.
ОПИСАНИЕ  И ОБХВАТ НА ОБЩЕСТВЕНАТА ПОРЪЧКА


1.ОБЕКТ И ПРЕДМЕТ НА ОБЩЕСТВЕНАТА ПОРЪЧКАТА

Обект на обществената поръчка е предоставяне на услуги, включени в Приложение № 2 към чл.5, ал.1, т.1 от ЗОП.

Предмет на настоящата процедура за възлагане на обществена поръчка е: Избор на изпълнител за осъществяване на строителен надзор и контрол по изпълнение на строително-монтажните работи на обект „Национален музеен комплекс” 


2. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ - не се предвижда възможност за представяне на варианти в офертите.


3. МЯСТО ЗА ИЗПЪЛНЕНИЕ НА ПОРЪЧКАТА - мястото за изпълнение на поръчката е гр. София.  Обекта се намира в УПИ I, кв. 500, м. Центъра, район „Оборище”, по плана на град София,  граничещ с ул. „Московска”, площад на Паметника Васил Левски, бул. „Васил Левски”, ул. „Оборище” и ул. „19 – ти февруари” и се състои от:

·  сграда на бившия Технически университет /МЕИ/ по бул. „Васил Левски”

·  сграда – север, ползвана от Национален музей на Българското изобразително изкуство /НМБИИ/  по ул. „Московска”

·  скулпторна градина във вътрешен двор

·  сграда на Национална галерия за чуждестранно изкуство /НГЧИ/ по ул. „19-ти февруари”

4. СРОКЪТ ЗА ИЗПЪЛНЕНИЕ НА ПОРЪЧКАТА -  до издаване на Разрешение за ползване/ въвеждане на обекта в експлоатация и съгласно Техническите спецификации. Отговорностите по договора са съгласно чл.168 ал.7 от ЗУТ до изтичане на гаранционните срокове за съответните видове СМР определени от чл.20 от Наредба 2 ДВ 72/15.08.03;

 
5. РАЗХОДИ ЗА ПОРЪЧКАТА

Разходите за изработването на офертите са за сметка на участниците в процедурата. Спрямо Възложителя, Участниците не могат да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата, освен в случаите, посочени в чл. 39, ал. 5 от ЗОП.

6. СТОЙНОСТ НА ПОРЪЧКАТА 

Общата стойност на обществената поръчка е 536572.94 лева без ДД. 
7. СХЕМА НА ПЛАЩАНЕ

Заплащането на услугите, предмет на настоящата обществена поръчка ще се извършва съгласно условията на проекта на договора - авансово и окончателно, както следва: 

Авансово плащане: Едно плащане в размер на 20 % от приетата от Възложителя цена на договора; валута: ЛЕВА(BGN);

Окончателното плащане: Окончателното плащане е  в размер на 80 % (осемдесет на сто) от приетата от Възложителя цена на договора и се извършва след представяне на Разрешение за ползване/ въвеждане на обекта в експлоатация.
8. ГАРАНЦИИ 

Участниците представят гаранция за участие в процедурата, а участникът определен за изпълнител  представя гаранция за изпълнение при подписването на договора.


Вид и размер на гаранциите: Парична сума или банкова гаранция, издадена от банка, имаща офис в България, по избор на участника. Сумите да се превеждат по банкова сметка на възложителя – Министерство на културата при БНБ - Централно управление, IBAN: BG06BNBG96613000175501, BIC: BNBGBGSD;

В случаите, когато е представена банкова гаранция, същата да е със срок на действие до изтичане валидността на съответната оферта.

Участниците представят гаранция за участие в процедурата в размер на 5 000 /петдесет хиляди/лева.

Участникът определен за изпълнител  представя гаранция за изпълнение в размер на 3 % от стойността на договора.

Гаранция за изпълнение: 3% от стойността на договора.

Гаранциите за участие на отстранените участници се освобождават в срок от три работни дни след изтичане срока за обжалване на решението на Възложителя за определяне на изпълнител. Гаранциите на класираните на първо и второ място участници в процедурата се освобождават в срок от пет работни дни след сключване на договор за обществена поръчка.

При прекратяване на процедурата за възлагане на поръчката гаранциите на всички участници се освобождават в срок от три работни дни след изтичане на срока за обжалване на решението за прекратяване.

Възложителят има право да задържи гаранцията за участие, когато участникът  в процедурата за възлагане на обществена поръчка: а) оттегли офертата си след изтичане на срока за подаване на офертите, б) обжалва решението на възложителя – до решаване на спора или в) в случай, че е определен за изпълнител, но не изпълни задължението си  да сключи договор за обществена поръчка в срока по чл. 41, ал. 3 от ЗОП. В горните случаи, когато участникът е представил банкова гаранция, Възложителят има право да пристъпи към упражняване на правата по нея.

Условията и сроковете за задържане или освобождаване на гаранцията за изпълнение се уреждат в договора за възлагане на обществената поръчка, съгласно правилата на чл. 61 и чл. 62 от ЗОП.
Възложителят не дължи лихви за периода, в който средствата са престояли законно при него. 

Раздел II

ТЕХНИЧЕСКА СПЕЦИФИКАЦИЯ

ЗА УПРАЖНЯВАНЕ НА СТРОИТЕЛЕН НАДЗОР И КОНТРОЛ ПО ВРЕМЕ НА СТРОИТЕЛСТВОТО НА ОБЕКТ:

„НАЦИОНАЛЕН МУЗЕЕН КОМПЛЕКС”

1. Общи положения

Общата цел на проектното предложение е да осигури подходяща и ефективна музейна инфраструктура, която да задоволи нуждите на населението от висококвалифицирано и високоспециализирано обслужване в сферата на изобразителното изкуство.

Конкретната цел на проекта е да бъде реализиран нов, съвременен модел на териториална организация на водещите национални музеи в Централната градска част 

на гр. София, чрез който да се  подобри и модернизира музейната инфраструктура. Тази цел се постига чрез реализирането на структурата на "Национален музеен комплекс", гр. София представляващ музей на визуалните изкуства, който включва части от колекциите на Националната галерия за чуждестранно изкуство (НГЧИ) и Национален музей на Българското изобразително изкуство /НМБИИ/.

 Проектът предвижда обвързване на съществуващата сграда на НГЧИ, сграда – север ползвана от Национален музей на Българското изобразително изкуство /НМБИИ/, сграда на бившия Технически Университет /МЕИ/ и на по – късен етап и сградата ползвана от  ансамбъл Филип Кутев и „Алианс” ЕООД  в единен музеен комплекс развит около напълно обновен вътрешен двор – нова скулптурна градина. Музеят ще създаде едно ново обществено пространство и ще се превърне в отправна точка за културния живот на столицата и ще бъде нов мощен двигател за българското изкуство, както и престижна платформа за международни експозиции.  

Основните дейности на новия музеен комплекс ще бъдат : 

· Работа с публика и образователна дейност, като осигурява характерни условия за основните видове публика – Масова - посещение на хора с общи интереси; Специализирана - по-малобройна с конкретни интереси и Младежка - ученически и студентски групи.

· Събирателска и научно-изследователска дейност;

· Съхранението и опазването на колекциите;

· Консервационно-реставрационна дейност;

· Сътрудничество и връзки с български и чуждестранни и международни сродни институции за обмяна на опит, изложби и образователна дейност.

За постигането на тези цели се предвижда основен ремонт на сградата на НГЧИ и ремонт и преустройство на сградите на бившия Технически Университет и пространстото на вътрешния двор с цел създаването на нови галерии за постоянни и временни експозиции, депа за съхранение на изкуство, реставрационни ателиета, административни офиси, конферентен център, както и нови обществени пространства и скулптурна градина с обща разгъната площ от 20 830 м².

Реализацията на инвестиционното намерение ще осигури равен достъп на всички социални групи до музейните експозиции, ще допринесе и за устойчивото и интегрирано развитие на града, ще повиши качеството на живот, ще подобри социалната и културната инфраструктура на градския ареал. Целите на проекта са в пълно съответствие с целите на настоящата процедура за безвъзмездна помощ, както и с целите и приоритетите на Оперативна програма „Регионално развитие” и с приетата през 2010 год. от МС Концепция за водещите столични музеи на Министерството на културата. 

2. Обхват на строително-монтажните работи, спрямо които следва да бъде упражнен строителния надзор

За обекта, който е ІІ-ра категория съгласно чл. 137 ал. 1, т.2 „и” от ЗУТ има издадени две разрешения за строеж и заповед по чл. 154, ал. 2, т.5, т.6 и т. 7 от ЗУТ от Главния архитект на гр. София.

· Разрешение № 144 от 20.07.2011 год.

· Разрешение  № 6    от 13.01.2012 год.

· Заповед № РД – 09 – 50 – 393 от 23.04.2012 год.

За сградата на бившия Технически     университет /МЕИ/ по бул. „Васил Левски”

Част “Архитектура”

Местоположение и основни подходи към сградата

„Тази част от Националния Музеен Комплекс” се намира в УПИ I, кв. 500, м. Центъра, по плана на град София и граничи с ул. „Московска”, площада на Паметника на Васил Левски, бул. „Васил Левски”, съществуваща сграда и вътрешен двор на Националната Галерия за Чуждестранното Изкуство /НГЧИ/.
Основният пешеходен подход за сградата е откъм бул.“Васил Левски”, където се намира главния вход и приемното фоайе за посетители на комплекса. Пред сградата към бул.„Васил Левски”, е обособен паркинг в УПИ I, осигурявайки необходимите достъпни паркоместа за посетители и служители с увреждания. На понижено ниво от прилежащия терен, с цел запазване характера на застрояване на съществуващата сграда, се обособяват два нови евакуационни изхода, като изхода в близост до основния вход със самостоятелно фоайе, е съобразен за достъп на посетители с увреждания.

Временен, сервизен и стопански достъп се осъществява в рамките на УПИ I през вътрешния двор с входна рампа от ул. „Московска”.
Градоустройство

Обектът е проектиран на базата на одобрено Задание от Инвеститора, План /ЧИЗРП/, утвърден от СО – Управление Архитектура и Градоустройство на 27.03.2001г, и в съответствие с издадената на 03.02.2010г. виза за проектиране от Главния Архитект на СО, и е съобразен с Общоустройствения План на град София и изискванията на Наредба №7 за правила и нормативи за устройство на отделните видове територии и устройствени зони. 
Съществуващата сграда, предмет на преустройството, попада в „Зона на исторически развилият се обществен градски център (А1) група 6”, обявена за групов паметник на културата от НИПК с Декларативно писмо №4469 от 22/08/1986г. 

Основната цел на проекта е адаптирането на източното крило на съществуващата сграда от бившия технически университет, паралелна на бул. „В. Левски”, в музейна сграда отговаряща на актуалните норми за проектиране в страната и на съвременните стандарти в музейното дело, с облик съответстващ на заобикалящото застрояване в зоната. 

Архитектурно – планировъчно и функционално решение
Новопроектираният Музеен комплекс ще изпълнява функцията на национална културна институция, чиито основни задачи са събирането, опазването и експонирането на произведенията на изобразителното изкуство, превръщащи го в национална туристическа дестинация.
Основните дейности, които ще се извършват в комплекса включват:
· Експозиционна дейност;

· Работа с публика и образователна дейност, като осигурява характерни условия за основните видове публика - Масова/посещение на хора с общи интереси/, Специализирана /по-малобройна с конкретни интереси/ и Младежка /ученически и студентски групи/.

· Събирателска и научно-изследователска дейност;
· Съхранението и опазването на колекциите;
· Консервационно-реставрационна дейност;

· Сътрудничество и връзки с български и чуждестранни и международни сродни институции за обмяна на опит, изложби и образователна дейност.

Функционално зониране и нива на достъп

Основните групи от хора, които ще ползват бъдещата музейна сграда са посетителите на постоянните и временни експозиции и музейните работници – административен и обслужващ персонал, реставратори, куратори и управление на институцията. Сградата ще бъде с контролиран достъп до всички помещения, като и служители и посетители влизат през пропусквателни механизми. Достъпът на посетители до административната зона, зоната за зареждане, хранилищата и работните ателиета е ограничен.

Поради спецификата на съхранение, запазване на климатичната среда и сигурността на произведенията на изкуството, които ще бъдат експонирани в музейната сграда, достъпът на посетители е ограничен до не повече от 300 души на етаж.

· Експозиционната площ -  обособена в две зони:

· Постоянни експозиции

· Временни и гостуващи експозиции

От основния вход е предвидена входната зона – фоайе, осигуряваща безпрепятствен достъп до различните експозиции с възможност за самостоятелното им функциониране, с плавна непрекъсната ходова линия, обезпечавайки максимална експозиционна площ по нейното протежение.

· Входна зона

· Приемно фоайе с пропуск с каси за продажба на билети и информация

· Гардероб за публика и багаж.

· Рекреация

· Пространства с общ достъп:

· Конферентна зала

· Образователен център на последното ниво на сградата 

· Помещения за служебен достъп:

· Работни кабинети и офиси за администрация, куратори и уредници.

· Рекреация

· Помещение за охрана , видео-наблюдение и сграден мениджмънт.

· Кухня с офис и помещение за чистачка

· Обслужващи дейности:
· Депа за инвентар – аудио-визуална техника, практикабли, стативи и др.

· Хранилище

· Санитарни възли

· Помещения за персонал и чистачки

За тези помещения е осигурен лесен достъп до експозициите, различен от този на посетителите и достъп до товарните асансьори

· Други:

· Товарна платформа до всички етажи и нива

· Пътнически асансьор достъпен за хора с увреждания

Функционално разпределение на сградата по нива

Вертикалната комуникация в музейната сграда се осъществява основно чрез парадното стълбище, което започва от първото ниво достъпно за посетители - 1-ви Сутерен, и вертикална асансьорна клетка с пътнически и товаро-пътнически асансьор. Новопроектираните две евакуационни стълбищни клетки са с достатъчна широчина за да се ползват като от посетители, така и от служители за безпрепятствена евакуация според нуждите на музейната сграда.

· I Сутерен /кота -5,14/,

Приземен етаж, в който са разположени пет експозиционни зали за Скулптура, основен склад за зареждане с експонати, инсталационни помещения са обособени два нови евакуационни изхода и предверия. Етажът се обслужва от два асансьора, две евакуационни стълбищни клетки и парадна стълба.

· Първи етаж /кота -0,52/,
Надземен етаж, където са разположени магазин за сувенири, информация, билети и охрана, гардероб и обществени тоалетни с възел за посетители с увреждания. На етажа са ситуирани 4 експозиционни зали за Скулптура.

· Втори етаж /кота +3,60/,
Надземен етаж, с основно разпределително фоайе и коридор, към които са обособени съответно пет малки експозиционни зали и шест експозиционни зали за живопис и графика. Етажът е осигурен с обществени тоалетни със самостоятелен санитарен възел за посетители с увреждания и се обслужва от два асансьора, две евакуационни стълбищни клетки и парадно стълбище.

· Трети етаж  /кота +7,38/,

Надземен етаж, с основно разпределително фоайе, към което са обособени три експозиционни зали и коридор към административна част, която се състои от 15 офиса и 20 работни помещения за нуждите на музейните работници, кураторите, офис за връзки с обществеността, офис директор с приемни, конферентна зала, кухня и рекреация. Етажът е осигурен с обществени тоалетни със самостоятелен санитарен възел за служители и посетители с увреждания и се обслужва от два асансьора, две евакуационни стълбищни клетки и парадно стълбище.

· Четвърти етаж /кота +11,50/,

Надземен етаж, с достъп от парадното стълбище и асансьорите през основното разпределително фоайе към самостоятелна изложбена зала и помещение за куратори и коридор, към които са обособени съответно шест експозиционни зали за живопис и графика. Етажът е осигурен с обществени тоалетни със санитарен възел.

· Пети етаж /кота +16,55/,
В подпокривния етаж на същ. сграда са разположени, образователен център и рекреационно пространство за нуждите на посетителите и служителите на комплекса. Етажа е осигурен с обществени тоалетни със санитарен възел за посетители с увреждания.

· II Сутерен /кота -8,05/,
Инсталационен етаж, с ограничен достъп за посетители, в който са разположени технически и инсталационни помещения.

Експозиционни пространства

Подовите конструкции на експозиционните зали по всички нива са оразмерени с възможност за експониране на произведения на изкуството, скулптури и археологически обекти с тегло до 500кг/м2. Използвани са материали с висока носимоспособност и естетика, подходящи за помещения с голям поток на хора – каменна и висок клас пожароустойчива подова настилка от масивен дъб, стенни покрития и тавани изпълнени с устойчиви винилни латексови бои. 

Осигурено е общо фоново осветление с луминесцентни осветителни тела с електронно запалване с висока степен на цветопредаване, вградени в окачения таван, с възможност за регулиране на осветеността от 50 - 350 lux. Залите ще разполагат с регулируемо насочено експозиционно осветление  с цветни филтри за промяна на цвета на осветлението за различните видове изложби. Експозиционните зали са климатизирани с възможност за запазване на нормативна температура и влажност на въздуха при различни екстериорни условия. Предвидена е озвучителна уредба с вградени в тавана високоговорители. 

Пожарна Безопасност
Преустройството осигурява безопасна евакуация за посетителите и служителите на Националния Музеен Комплекс, съответстваща на действащите нормативи. За целта към източната фасада на сградата са обособени две нови вътрешни евакуационни стълбищни клетки с удвоена ширина на стълбищните рамена -1,60м. Потокът на евакуация от горните етажи и подземните нива е сепариран, чрез евакуационни предверия, извеждащи го в открито пространство към бул. „Васил Левски”. Вратите към евакуационните стълбищни клетки и предверия са самозатварящи се, осигурени с антипаник брави, ЕI 60, с клас на реакция на огън B.  Парадните стълби са изолирана чрез пожарозащитна завеси.

Използваните материали в сградата отговарят на необходимата степен на огнеустойчивост съгласно изискванията на Наредба Iз-1971 за осигуряване на безопасност при пожар.

Всички помещения са осигурени със система за Пожароизвестяване, аварийно осветление и нормативните пожаротехнически средства за първоначално гасене. Аварийното осветление е осигурено с дизел-генератор разположен на последно ниво. Експозиционните пространства освен с пожароизвестяване са осигурени и с двустепенна пожарогасителна система. За функционирането на пожарогасителната система на ниво 2-ри сутерен е изграден воден резервоар с небходимия обем и помпено помещение.

Достъпна Среда 
В пространството пред сградата в близост до бул. „Васил Левски” се обособяват 7 достъпни места за паркиране на хора с увреждания, с достъпен маршрут до самостоятелен вход и фоайе. За предоляване на полунивото на фоайето към основното ниво 1 Сутерен е предвидена подемна платформа.

Евакуационните стълби са проектирани като елементи за преодоляване на различни нива съгласно Наредба 4. За безпрепятствен достъп са избегнати преходни прагове и стълби по етажните нива. От 1-во до 5-то ниво към обществените тоалетни са изградени достъпни самостоятелни санитарни възли и чешми.

Всички елементи на обзавеждането в пространствата за общо ползване и комуникационните пространства съответстват на изискванията за достъпна среда.

Фасадно оформление 
Всички материали и решения на екстериора и интериора са в унисон със съществуващия ансанбъл от сгради. Външните фасади на сградата по ул. Московска и бул. Васил Левски се запазват, вътрешната западна фасада е изпълнена със система с каменна облицовка от врачански варовик, съответстваща на околното застрояване в централната градска част.

По съществуващите източна и северна фасада е предвидена допълнителна топлоизолация от 75мм каменна вата и двуслойна обшивка от гипсокартон, като между съществуващите външни стени и изолацията е предвидено вентилационно пространство.

За пространството на общите площи и образователен център на 5-ти етаж е предвидена алуминиева фасадна система за структурно остъкляване и метална обшивка топлоизолирана с каменна вата със слънцезащитна козирка на стоманени конзоли.

Инсталационна осигуреност

Новопроектираната музейна сграда ще разполага с всички необходими сградни инсталации – Ел. /Силно токова и Осветителна и Аварийна/, Структурно окабеляване и сървър, Телефонна инсталация и телефонна централа, Мултимедия в конферентната зала, Система за сграден мениджмънт и охранителна система, видео наблюдение. Основната топлинна мощност сградата ще получи от връзка с Градската топлофикационна мрежа, за климатизация и вентилация на експозиционните площи, зоните за общ достъп и работните помещения се проектира централна климатична инсталация, като основните мощности и климатичните камери са разположени на последното открито ниво на сградата. Предвидена е изкуствена вентилация за санитарните възли, техническите помещения, складовите площи. 

Градоустройствено -Технически показатели  

Същ. Застроена Площ
            - 1453 кв.м.

Новопроект. Застроена Площ
- 1453 кв.м.
Съществуваща РЗП 
-                      - 7940 кв.м. + 472 кв.м. /Сутерен/

Новопроект. РЗП                       
- 8207 кв.м. + 665 кв.м. /Сутерен/

Същ. Озеленена Площ 

- 0 кв.м.

Новопроект. Озеленена Площ 
- 135 кв.м. /тераса/ +493 кв.м. /покрив/

Средна Кота прилежащ терен 



- к.т. + 548,42

Съществуваща Кота Корниз 



- к.к. + 568,81

Новопроектирана Кота Корниз



- к.к. + 568,81

Съществуваща Кота Било 




- к.б. + 572,92

Нова Кота Било

 



- к.б. + 573,07

2. Част “Конструкции ”

Сградата е пет етажна плюс двa сутеренни етажа, единият от които е частичен. Покривната конструкция е дървена. Проектирана е и е построена в края на 40-те и началото на 50-те години на миналият век. Конструкцията е скелетна стоманобетонова и е разделена с дилатационна фуга. Етажните плочи са предимно еднопосочно армирани полета с дебелина 10 и 14см., които стъпват на греди с размери 25/50см и 12/77см.Гредите лагеруват на стоманобетони колони. На кота +3,38м един от средните редове колони се насажда на стоманобетонни рамки със сечения на ригелите 60/120см. и колони 60/85см. Конструкцията е фундирана на единични съпаловидни бетонни фундаменти на различни нива. Височина на фундаментите е  около 160см., в план размерите са  от около 260/285см до 300/350см. В най-ниският сутерен се е помещавала лаборатория на ТУ – гр.София. 

Съществуваща конструкция

Конструкцията на сградата е била обект на конструктивно заснемане, обследване и изготвяне на технически паспорт. Обследвани са класовете на бетона в съществуващите колони, греди и плочи. Направена е и проверка за наличната армировка в някои по-важни конструктивни елементи като: плочи, греди, колони и рамки. Откопани са и някои фундаменти. От ДАГ са получени чертежи и статически изчисления от времето на строителството на сградата.

На базата на многократни огледи на място, инструментални изследвания и статически изчисления може да се направи следното заключение:

Конструкцията на сградата в по-голямата си част не е в състояние да понесе новите, значително увеличени спрямо приетите по време на проектирането й полезни проектни натоварвания.

Предвижда се тя да се реконструира и усили, за да се увеличи капацитетът и за поемане както на вертикални, така и за хоризонтални /сеизмични/ товари.

Усилване на конструкцията

Проектът предвижда такива строителни мероприятия, които ще доведат усилената конструкция на сградата до състояние, което да отговаря на сега действащите нормативни документи за проектиране на сгради и съоръжения.

При усилването на сградата се засяга и част от северното крило, което е отделено от източното с деформационна фуга. Проектът предвижда предварително усилване на колони, греди и вграждане на стоманобетонни стени. Окончателна оценка и доказване на сеизмичното осигуряване на северното крило ще се даде в по късен етап на проектиране, като взетите мерки от сегашните действия ще се имат предвид.

В зонана между оси 5 и 11 конструкцията се премахва, без да се засяга елементите по фасадата  както и самата фасада на сградата.

Колони

Всички колони с изключение на тези по ос „Б” се обрамчват със  стоманобетонов „кожух” с дебелина от 7.5 до 10см. Връзката между стария и новия бетон става посредством бетонни и стоманени дюбели. Колоните по ос „Б” с цел да се запази фасадата на сградата се усилват частично само  от вътрешната им страна, като за целта фасадният зид се разрушава в дълбочина около 12см. За постигане на архитектурното обемно планировъчно решение се налага премахването на колони по оси 9,13,17 респективно по оси В и Г от кота +3,38 до покрив. Същевременно се поставят и нови стоманобетонни колони от фундаментите до кота -0,74.

Греди
Гредите се усилват също с нов стоманобетонов „кожух” с дебелина 7-8см, в него се полага нова надлъжна и напречна армировка. Закотвянето на надлъжната армирокка в колоните става посредством:

· анкерни стоманени плочи;

· анкериране с епоксидни лепила към съществуващи колони/греди/;

· закотвяне в новите кожуси на колоните/гредите/

Плочи

Етажните плочи се усилват чрез допълнително полагане на 7-9см стоманабетон, дюбелиран с арматурни пръти. Частично се премахват ивици от съществуващатите плочи и се изпълняват наново. На кота -5,38м частично се разрушава етажната плоча и се изпълнява нова над нов воден резервоар. В сградата се вграждат евакуационни стълби, в тези зони плочите се премахват. Допълнително се изпълняват ламарино-стоманобетонни плочи на коти -5,38м и -0,74м които стъпват на стоманени греди. На кота -0,74 частично се изпълнява нова плоча с дебелина 20см.

Рамки на кота +3,38

Стоманобетоновите рамки се усилват аналогично на колоните и гредите, като изцяло се „обличат” със стоманобетон, в който се полага нова армировка. Връзката на стария с новия стоманонобетон се осъществява посредством бетонни и стоманени дюбели.

Покрив

Съществуващият дървен покрив както и етажа /колоните и зидовете от кота +15,42 до покрива/ под него се премахва изцяло. На негово място се изпълнява изцяло нова стомано-стоманобетонна конструкция. Колоните са с комбинирано стомано стоманобетонно сечение. Изпълнени са от външна стоманена тръба и стоманобетонно ядро. Покривната конструкция се изпълнява от главни и второстепенни греди, тя е пожарозащитена с минерална вата и гипсокартон от окаченият таван. Конструкцията на покрива е предвидена да поеме проектното натоварване от почвата необходима за озеленяването, сняг и сеизмични товари.

Всички климатични, помпени и други машини се поставят на покрива на кота +15,42, както и на кота +19,60. Съществуващата плоча под машините се премахва изцяло и се изпълнява нова, на ниво +16,50 в зоната на образователен център се изпълнява стоманена скара от кутиеобразни сечения, която служи за основа на архитектурният под, пожарозащитата и се осигурява с калциево-сулфатни плочи. Между нея и плочата на кота +15,42м преминават инсталациите на сградата.

Шайби / Стоманобетонни Стени/

С цел да се увеличи носещата способност на сградата за хоризонтални натоварвания по двете направления на сградата се вграждат стоманобетонови шайби и асансьорно ядро. Шайбите са предимно със ширина на сечението 35-40см. Шайбите се връзват със съществуващите плочи със стоманобетонни дюбели.
Динамични изчисления и натоварвания
Предвижда се хоризонталните сили да се поемат само от стоманобетонните шайби асансьорното ядро и усилините рамките достигащи до кота +3,35. Хоризонталните усилия се предават на земната основа чрез фундаментите. Проведени са динамични изчисления и изследвания на конструкцията.

В случая e изследван пространствен модел на сградата посредством програмен продукт SAP 2000 NL. При моделирането са взети под внимание особеностите на елементите на конструкцията, като всички те са включени в модела със съответстващи на действителното им механично поведение типове крайни елементи. Връзките между елементите са моделирани така, че да отговарят на реалните гранични условия.

Статически изчисления и орамеряване

Всички натоварвания са приети съгласно "Норми за натоварвания и въздействия върху сгради и съоръжения", и специфични изисквания на проекта. Елементите на конструкцията са оразмерени съгласно сега действуващите "Норми за проектиране на бетонни и стоманобетонни конструкции". Всички нови елементи са конструирани съгласно „Наредба No2/23.07.2007г за проектиране на сгради и съоръжения в земетръсни райони”, както и препоръките на БДС ЕN1998 - Еврокод 8 за капацитивно поведение.
Разгледани са въздействия от вертикални товари, и сеизмични въздействия.

Фундиране

Съществуващата сграда е фундирана на единични фундаменти на различни нива.Те попадат в пластове 4; 6.1; и 8; съгласно инженеро-геоложкият доклад. Съгласно. - Наредба №2 за проектиране на сгради и съоръжения в земетръсни райони фундирането трябва да се осъчестви на едно ниво. Новата кота на фундиране е -10,75м
Усилването на фундаментите ще се изпълни като единичните фундаменти на места се обединяват в ивични. Изпълнява се и отделно усилване на единични фундаменти. Направата на ивични фундаменти се изпълнява на четири етапа:

I–ви етап подкопават се по две стъпки на два съседни фундамента, през един фундамент, подкопаването е напречно на ивичния фундамент. Полага се армировка и се излива бетон.

II-ри етап - аналогично на I-етап през фундаменти.
III-ти етап – подкопават се всички фундаменти от едната страна на ивичният фундамент. Полага се армировка и се излива бетон.

IV-ти етап – подкопават се всички фундаменти от другата страна на ивичният фундамент. Полага се армировка и се излива бетон.

Усилването на единичните фундаменти се прави аналочично на ивичните 

В зоната между оси 5 и 6 по се изпълнява допълнителен сутерен, което налага подкопаване на съществуващите фундаменти и изпълнението на сутеренна стена. Подкопаването на фундаментите се извършва на етапи с ширина на ивиците от по 60-80см. След изпълнението на новите фундаменти и новата стена се започва откриването и подкопаването на съседната ивица. 

При съществуващата фуга оси 6 и 7, както и при оси 8,9 и10 конструкцията се премахва и се изпълняват нови фундаменти. Фундирането ще се изпълни в ИГ пластове 4, 6.1, и 8, при наличие на ИГ пластове 1а и 1б то те се премахват и се изпълнява обратен насип от трошен камък уплътняван на пластове от по 20см.

Минимално изчислително натоварване на почвата Ro=0.2Mpa
Долната плочата на водният резервоар на кота -9,35м се изпълнява върху обратен насип от трошен камък.

Материали

За укрепване и изграждане на  конструкцията на обекта се използват  материали със съответните сертификати за техните якостни и деформационни свойства. 

· Бетон


· подложен бетон – B10

· за фундаменти –  В25 с разширяващ се цимент

· за шайби, колони, греди  и плочи - B 25 с разширяващ се цимент

· за колони и ригели на рамки  B30 с разширяващ цимент
· Бетон за сутеренни стени, фундаменти,Воден резервоар, настилки и плочи на кота -8,05м;-5,83м с клас на водоплътност  - W0.6


добавки за бетон - пластификатори


добавки за бетон намаляващи засъхването
· Стомана
· мека армировка: 
· АI (Ф) - с изчислителна якост на опън Ry = 225Mpa
· АIII(N) - с изчислителна якост на опън Ry= 375Mpa
· Профилна и листова стомана за изработка на метални конструкции S235JR по ЕN10025-2:2004
· Болтове за стоманени конструкции: 

· клас 10.9 по DIN 6914 окомплектовани с гайки кл.10 по DIN6915 и шайби /HV300/ по DIN 6916.

· клас 5.6 по DIN 931 комплектовани с гайки кл.5 по DIN934 и шайби /HV100/ по DIN 126.

· Електроди за заваряване 
· Клас Е46 по БДС 5517-77 за стомана S235
· Клас Е50 по БДС 5517-77 за армировъчна стомана
· Профилна ламарина
· с височина на вълната от H=150мм. и дебелина t=1мм от стомана S350 за покривна конструкция

· с височина на вълната H=50мм.и дебелина t=0.6mm за ламарино бетонни плочи

· Строителна химия
Лепила, годни за анкериране /лепене на армировка към бетон- Hilti RE 500 или аналогични / на армировка със съответните качества и свойства.

Технология
Сградата се изгражда по смесена технология - използва се монолитен стоманобетон и предварително изготвени в заводски условия стоманени елементи.
Монолитните бетони се изливат със съвременни носещи скелета и модерни кофражи даващи необходимото качество на бетоновите повърхности. Носещото скеле за поемане на теглото на пресния бетон, използван за новите плочи трябва да бъде оразмерено за товар от 1t/m^2. Монолитните елементи не трябва да се декофрират преди достигане на 90% от проектната якост на бетона. Декофрирането да се извърши най-рано на 28 ден.

При изпълнението на стоманобетоновите „кожуси”, съществуващите елементи се изчистват до бетон,награпяват се по детайл и се измиват с чиста вода, за премахване на строителни боклуци и прах. При вече чиста и награпена повърхност се започва работа по усилването им.

Всички размери на съществуващите елементи както и дължината на армировката за усилването им да се проверят на място.
За изпълнение на монтажните работи е необходимо на площадката да се оборудват кулокранове с достатъчен обхват за монтажа на стоманените елементи за покрива.

Да се следи за класовете на използвания бетон и стомана, както и за качеството на челните заварки за снаждане на армировката.
По време на цялото строителство да се спазват изискванията на ПИП-СМР и на ТБОТ.

Нормативни документи

· Наредба №3/21.07.2004г. - Основни положения за проектиране на конструкциите на строежите и за въздействията върху тях
· Наредба №2/23.07.2007г. - Наредба No2 за проектиране на сгради и съоръжения в земетръсни райони
· Норми за проектиране на бетонни и стоманобетонни конструкции 1986г.; БДС ЕN 206-1/N; БДС ЕN 771-4; БДС ЕN 10025-1; БДС ЕN 10025-2
· Норми за проектиране на стоманени конструкции 1987 год.

· Наредба №1 проектиране на Плоско фундиране 08.10.1996год.

3. Част “ОВК”

Отоплителна система

Отоплението на сградата ще се осигурява от климатичните системи, с изключение на техническите помещения, стълбища, коридори, складове, тоалетни и др.

За помещенията, необхванати от климатичната система се предвижда радиаторно отопление.

Климатизация

· Климатизация експозиционни зали.

Решена е на базата на климатични камери, разположена на покрива на сградата. Камерите осигуряват икономия на експлоатационните енергийни разходи чрез роторни регенератори на енергия. За поддържане на влажностния режим са предвидени пароовлажнители на подавания в залите въздух.

Климатичните камери осигуряват санитарното количество пресен въздух.

Обработеният въздух се подава в уплътнени пленуми в двойния под на експозиционните зали чрез топлинно изолирана въздуховодна мрежа. Подаването в помещенията е чрез подови вентилационни решетки.

Подаването е организирано чрез самостоятелен клон на въздуховодната мрежа със зонални въздухоотоплители за всяка зона от експозиционните площи, което позволява поддържането на температурния и влажностен режим по зони.
Засмукването се осъществява от коридорите чрез вентилационни решетки, и въздуховодна мрежа. Изхвърлянето е над покрива на сградата.

Нормативното шумово ниво се осигурява от шумозаглушителни секции във въздухообработващите камери.

Топлозахранването е от абонатна станция, а студозахранването - от чилъри.

· Климатизация офиси и образователен център.

Осъществява се на базата на въздухообработващи апарати - четиритръбна система.

Топлозахранването е от абонатна станция, а студозахранването - от чилър.

Топлоносител - вода 90/70°С.
Студоносител - вода 7/12°С.

За всеки магазин се предвижда снабдяване с топлоносител и студоносител чрез топлинно изолирана тръбна мрежа, изпълнена от черни газови тръби.

Ще бъдат монтирани спирателни и балансиращи вентили и уреди за измерване на изразходваната топлинна и студова енергия във всяка функционална единица.

Кондензатът се отвежда с независима тръбна мрежа и се свързва с канализацията посредством „воден затвор".

Осигурено е подаване на санитарно количество пресен въздух. Пресният въздух се обработва в секционни климатични камери, разположени на покрива. За намаляване на експлоатационните енергийни разходи се предвижда рекуперация.
Пресният въздух се филтрира, затопля се през зимата, и се подава в помещенията чрез въздуховодна мрежа. В местата на преминаване на въздуховодната мрежа през пожарозащитни прегради са предвидени пожаропредпазни клапи. Във всяко помещение ще бъдат монтирани регулиращи клапи на подаващия и засмукващия въздуховод.

Въздуховодната мрежа е топлинно изолирана. Изхвърлянето е над покрива на сградата.

Вентилация

· Вентилация експозиционни зали.

Предвижда се организирано подаване на обработен пресен въздух и засмукване на замърсения въздух /виж т. 4.1/.

· Вентилация WC.
Осъществява се с помощта на въздуховоди, конусни смукатели и вентилатори. Изхвърлянето е над покрива на сградата.

· Вентилация технически помещения и помещения без естествено проветряване.

Осъществява се с помощта на въздуховоди, решетки и вентилатори за канален монтаж.

Топлозахранване

Потребностите на сградата от топлина се покриват от абонатна станция към градската топлопреносна мрежа, разположена в сутерена на сградата. В помещението на абонатната станция ще бъдат монтирани водоразпределителни и водосъбирателни колектори, помпи, разширителни съдове, регулираща и предпазна арматура.

Абонатната станция ще захранва с топлоенергия и сградите, предвидени за изграждане в следващите два етапа.

Предвидени са отделни клонове за топлозахранване на апарати, климатична камера супермаркет и радиаторно отопление.

Студозахранване

Хладилният товар на обекта се поема от студов център, разположен на покрива на сградата.

В студовия център са предвидени за монтаж 2 въздушноохлаждаеми водоохлаждажи агрегата, които ще осигуряват нуждите от студоносител и за следващите етапи на изграждане на НМК.

Предвидени са буферни съдове, топлоомбенници, помпи, разширителни съдове, регулираща и предпазна арматура.

Пожарна безопасност

· Вентилационни системи, осигуряващи комфорта в сградата.

· Въздуховодите са от строителни продукти /поцинкована ламарина/ с
· клас по реакция на огън не по-нисък от А2.

· Въздуховодите се топлоизолират с негорима топлоизолация с клас по реакция на огън не по-нисък от А2.

· Шахтите, в които са разположени въздухопроводи на вентилационни системи в санитарно-хигиенни помещения и други подобни системи, се изпълняват от продукти с клас по реакция на огън не по-нисък от А2, с граница на огнеустойчивост не по-ниска от El 60 и с капаци на ревизионните отвори El 30. В местата на пресичане на пожарозащитните прегради се вземат мерки за неразпространяване на огън и димни продукти в продължение на един час.

· Въздухопроводи, които пресичат транзитно помещения, етажи и междуетажни конструкции, разделени с пожарозащитни прегради, се защитават допълнително с гипсокартон 2x18 мм до достигане на огнеустойчивост най-малко El 45 А2.
· При пресичане на пожарозащитни прегради от въздуховоди, в местата на пресичане се предвиждат пожарни клапи с огнеустойчивост, съответстваща на нормативната огнеустойчивост на пресичания конструктивен елемент, и въздухопроводите са изпълнени от продукти с клас по реакция на огън А1.

· Системи за контрол на дима.

При възникване на пожар димо- и топлоотвеждането се осъществяват посредством вентилационни системи за отвеждане на дима и топлината /ВСОДТ/.

Смукателните въздуховоди ще бъдат разделени на два клона преди въздухообработващите агрегати - един към въздухообработващия агрегат и един за отвеждане на дим и топлина.

В режим на вентилация, засмуканият въздух се отвежда към въздухообработващия агрегат.

В случай на пожар въздухообработващият агрегат е изключен за сметка на това работи смукателният вентилатор за отвеждане на дим и топлина.

Смукателните вентилатори ще бъдат разположени на покрива в близост до въздухообработващите агрегати, обслужващи климатичните системи.

Приточните вентилатори за компенсация на димоотвеждането са разположени на западната фасада. Отворите за приток на въздух за компенсация в помещенията са разположени разсредоточено в близост до евакуационните изходи и на височина не повече от 1 м.

За осигуряване на незадимими евакуационни пътища се предвиждат димни люкове на покрива над двете евакуационни стълбища. Димните люкове са с площ 4 т2 всеки и са устойчиви на температурно въздействие от 300°С в продължение на 30 мин, с клас по реакция на огън CdO. Димните люкове са с възможност за автоматично и ръчно дистанционно отваряне от най-малко две места.
Вентилационните системи за отвеждане на дима и топлината се захранват с електрическа енергия като потребители от първа категория с автоматично превключване на захранването или от собствен енергиен източник.

ВСОДТ се управляват от централа за управление с възможност за автономна работа в продължение на 72 часа, която се осигурява от собствен енергоизточник.

ВСОДТ се управляват с двустепенно осигуряване посредством ръчно дистанционно задействане и автоматично активиране.

При изготвянето на настоящия проект са спазени изискванията на Наредба № 15 на МРРБ и МЕЕР от 28.07.2005 г.

4. Част “ВиК”

Сградната водопроводна връзка е Ø100 и е предвидена изграждане на нова такава от Ø150 чугун, преминаващ по бул. В. Левски. Сградната водопроводна връзка, предвиждаме да се изпълни по тунелен способ. Тя не е предмет на тази поръчка.На 0,50 метра след тротоарната линия предвиждаме ТСК Ø100 с охранителна гарнитура. Водомерният възел е в помещение директно след контурите на сградата. 

Сградни канални отклонения не се предвиждат. Ще се използват съществуващите канални връзки.

Съгласно чл. 173 и 176 на Наредба № Із-1971 за строително-технически правила и норми за осигуряване на безопасност при пожар и договор за проектиране, табл.16, разходът на вода за външно пожарогасене е 7,50 л/сек. На СВО предвиждаме ПХ 70/80.

Водопроводна инсталация
· Автоматична пожарогасителна инсталация

Съгласно  Наредба № Із-1971 за строително-технически правила и норми за осигуряване на безопасност при пожар и договор за проектиране, класа на функционална пожарна опасност е Ф1, подклас Ф2.2.
Съгласно чл. 193 т.8, вътрешни пожарни кранове се изискват за всички общественни етажни нива,. От чл.199 ал.1 табл.19 т.6 и т.7 се изисква осигуряването на дебит за едновременно действие на:

· един вътрешен пожарен кран (дебит 2,5 l/sec);

На основание Приложение №1, 2.12 на Наредба № Із-1971, не се предвижда спринклерна инсталация, но съгласно съвременните световни музеологични стандарти в сградата предвиждаме спринклерна инсталация в галериите за експозиция, без инсталационният етаж, образователния център и офис етажа.

Необходимите водни количества са осигурени от градски водопровод веднъж и резервоар и помпена станция втори път. Оразмеряването ще бъде по европейски норми ЕN 12845.

ПК не са вързани за спринклерната инсталация. За тях има отделна мрежа.

В системата ще се внедри съвременна микропроцесорна система за управление и следене състоянието на гасителната инсталация.
Предвиждаме суха инсталация, навсякъде в местата на експозиция, с цел запазване на експонатите. Инсталацията ще се задейства само, ако се е задействал димен датчик и се е спукала ампула на спринклерна глава/ реле за поток дава индикация за движение/. Ако има по отделно сигнали от реле за поток или димен датчик, КСК вода – въздух няма да отвори и да се пусне пома за спринклерна инсталация. 

При монтиране на спринклерните глави под тавана на помещение с негорими стени и тавани максималното разстояние между тях е 4 м.,а разстоянието до стената 2 м. Спринклерите се разполагат така, че да се гарантира необходимата интензивност на подаване на гасително вещество /вода/, която в случая е 0.07-0.1 l/s.m2. Максималната височина на която се монтира спринклерна глава е 6 м. 

Предвижда се група противопожарни помпи за спринклерна инсталация. Тя се състои от 1 работна и една резервна помпа, както и от поддържаща помпа. Предвижда се хидрофор 200 л. Всички помпи ще бъдат електрически, като се предвижда аварийно захранване от дизел генератор. Хидравличните параметри на помпите ще бъдат определени по-долу в настоящата записка.

Предвиждат се група за противопожарни помпи за захранване на противопожарните касети по етажите. Помпената  група ще се състои от 1 работна и 1 резервна помпа, както и от подържаща помпа с хидрофор 200 л.

Всички помпи ще бъдат електрически, като се предвижда аварийно захранване от дизел генератор. Хидравличните параметри на помпите ще бъдат определени по-долу в настоящата записка.

От чл.199 ал.1 табл.19 т.4 и т.5 на Наредба №Iз-1971 се изисква осигуряването на дебит за едновременно действие на:

· един вътрешен пожарен кран (дебит 2,5 l/sec);

Същият ще се захранва от противопожарната помпена станция.

Общият обем вода необходим за противопожарни нужди в продължение на един час е изчислен за - 90 м3
Съглсано табл.9 от СПС минималния обем на противопожарния резервоар за спринклерни инсталации с разлика между нивата на най-ниско и най-високо разположената спринклерна глава по-малък от 15 м. при инсталации “вода-въздух” и клас на риск OH2 - 144 м3.
По конструктивни съображения е приет резервоар с полезен обем 145 м3.

Засмукването на спринклерните помпи ще се осъществява посредством противовихрова плоча. 

Напълването на резервоара трябва да се осъществи до 24 часа.

Прието е сградното водопроводно отклонение да се изпълни от полиетиленови тръби висока плътност Ø100 мм, 

В сградата имаме само суха спринклерна инсталация. Предвиждам КСК Ø100 за всяко ниво, или четири броя КСК. Тръбната система след всяко КСК не надвишава 4 мз 

В музея и коридорите, са предвидени полускрити с хромирано покритие спринклерни глави, насочени на долу. Спринклерните глави са на връзка ½”, К = 5,6, 76°С

В складовете, са обикновенни/ конвекционални/ спринклерни глави. Спринклерните глави са на връзка ½”, К = 80, 76°С

Всички спринклерни глави са бързодействащи.

Диаметрите на тръбните участъци са приети така, че да осигуряват работа на най-отдалечения спринклер при избраните помпи.

Предвижда се Контролно сигналените клапани да бъдат монтирани в отделно отопляемо помещение със стени с граница на пожароустойчивост 2 часа и 30 минути.

Водопроводна инсталация

Водопроводната инсталация е битова.

Водопроводната инсталация за битови нужди ще бъде изградена от полипропиленови водопроводни тръби и фитинги с алуминиева вложка.

Инсталацията ще бъде разклонена с долно разпределение, като разпределителната мрежа ще минава открита, а тръбите ще бъдат изолирани с изолация от синтетичен експандиран каучук.

На входа на сградата е развит главен водомерен възел за студена вода.

Сградата  ще ползва топла вода от локални бойлери.

Вертикалните клонове ще се монтират открити, като в последствие ще бъдат скривани по арх. проект.

На отклоненията за образователен център е монтиран контролен водомерен възел за студена вода.

Тръбите, които ще са на външни стени ще бъдат изолирани със съответната подходяща за тръбите изолация.

Хоризонталната водопроводна инсталация по етажите ще бъде вкопана в стените.

· За участък с офис администрация:

Броя на работещите е 35 човека

Максимално денонощно водно количество - 16 л/ден/човек
Максимално часово водно количество - 4 л/час/човек

Броят на работещите в офисите е 100 човека.

· Музеен участък

Броят на посетителите е равен на М = 1050 човека.

Максимално денонощно водно количество - 10 л/ден/човек

Максимално-часово водно количество - 0,9 л/час/човек

· Участък с образователен център 

Броят на посетителите е равен на М = 150 човека.

Максимално денонощно водно количество - 20 л/ден/човек в т. ч.:

· Студена вода - 4,2 л/ден/човек

· Топла вода - 15,8 л/ден/човек

Максимално-часово водно количество - 20 л/час/човек

· Студена вода - 4,2 л/час/човек

· Топла вода - 15,8 л/час/човек

Битовото водно количество само за тази сграда е 3,45 л/сек. Допускаме за бъдещото застрояване общото битово водно количество да достигне до 10,00 л/сек.

Главната тръба за сградна водовръзка  провежда водно количество - 11,67 л/сек, с тръба Ø100, при скорост 2,85 м/сек. и загуби 0.0819 м/м.

Водовръзката е изпълнена полиетиленова тръба висока плътност DN110, която води битовото и за пълнене на резервоар противопожарно водно.

Канализационна инсталация
Инсталацията е смесена – битово-дъждовна. Канализацията се разделя на :

· За битови отпадни води;

· За води от технологичните сектори, каквито се явяват замърсените от кухнята на образователен център;

· За кондензна вода от климатизацията;

· За дъждовни води;

Канализацията за битови отпадни води се разделя на гравитационна и под налягане - за тези санитарни прибори, които са под нивото на терена.

За гравитационната битова канализация в сградата се използват РVС тръби и фасонни части от дебелостенно РVС с SN 8.

За отвеждане на отпадните води на подземните етажи се използва дренажна помпена станция за отвеждането им до котата на външната канализация, като на изхода се предвижда сифонна връзка и възвратна клапа НL.

Помпената станция е компактна, с двойна помпа (като едната е резерва на другата).

Висящата канализация на ниво 1 и -1 шумоизолирана.

Отводните тръби под налягане са от въглеродна стомана и са вътрешно и външно поцинковани. 

Канализацията за отпадните технологични води, които преминават през подземните нива има следната функция:

· да отвежда дренажните води от кухните като се предвиждат локални мазниноуловители разположени под мивките в умивалнята;

· да отвежда дренажните води от техническите помещения, където има машини използващи вода (топло и охлаждаща подстанция, помещения AHU, водни централи и др.);

Вкопаните в стените тръби са полиетиленови, а тръбите под налягане на едно ниво със помпените станции са стоманени.

Дренирането на дъждовните води става чрез вътрешни водосточни тръби.

Отпадно дъждовно водно количество - 36,18 л/сек

Битово отпадно водно количество - 6,51 л/сек

Общото отпадно количество - 42,69 л/сек.

Заустваме в две съществуващи СКО Ø 250

Охрана на труда и техника на безопасност

Всички работници да се инструктират срещу подпис по правилника на ТБХТО преди започване на работа. Пожароопасните и взривоопасните материали да се ползват и съхраняват съгласно правилата на ППСТН и изискванията на службите на териториалната противопожарна охрана.

Да се ползват задължително личните предпазни средства.

5. Част “Електро”

Съществуваща сграда с предстояща реконструкция и преустройство в съответствие с новите функции, се отнася към клас на функционална пожарна опасност Ф2.2.

Основната цел на проекта е адаптирането на сградата - предмет на настоящата проектна разработка, в сграда с музейни функции, отговарящи на актуалните норми и съвременни стандарти в музейното дело.

Сградата, като цяло се третира като самостоятелен електроконсуматор, и се отнася към втора категория по сигурност на електрозахранването, с частични консуматори отнесени към първа и нулева категория. На база изготвения технически проект и разработените електро инсталации и електроконсуматори, са изготвени и съответните баланси на товарите. Начина за захранване с мрежа средно напрежение и източниците, към които се свързва сградата са предмет на проектиране, базирано на съгласувателните писма и предварителен договор с Електроразпределение.
В настоящата обяснителна записка са включени само онези видове електро инсталации, касаещи пожарозащитните функции в сградата.

Обхват и функционалност:

*Втори сутерен:

· Технически помещения: 

· Трафопост №1, 

· Абонатна станция, 

· Воден резервоар, 

· Помпена станция, 

· Слаботоково помещение 

· Обслужваща зона- коридори, стълбищна клетка, асансьорни уредби, 

*Първи сутерен:

· Помещения охрана,

· Входно фоайе,

· Галерии – скулптори,

· Техническо помещение – електро,

· Обслужваща зона- коридори, стълбищна клетка, асансьорни уредби,

*Първи етаж:

· Информация,

· Входно фоайе и гардероб,

· Санитарни възли,

· Галерии – скулптори,

· Техническо помещение – електро,

-Обслужваща зона- коридори, стълбищна клетка, асансьорни уредби,

*Втори етаж:

· Санитарни възли,

· Галерии – експозиция, 

· Техническо помещение – електро,

· Обслужваща зона- коридори, стълбищна клетка, асансьорни уредби,

*Трети етаж:

· Санитарни възли,

· Галерии – експозиция,

· Техническо помещение – електро,

· Обслужваща зона- коридори, стълбищна клетка, асансьорни уредби,

· Административна част,

· Хранилище,

· Склад,

· Помещение BMS,

*Четвърти етаж:

· Санитарни възли,

· Галерии – експозиция, 

· Техническо помещение – електро,

· Обслужваща зона- коридори, стълбищна клетка, асансьорни уредби,

*Пети етаж:

· Санитарни възли,

· Образователен център,

· Обслужваща зона- коридори, стълбищна клетка, асансьорни уредби,

· Технически помещения:

· Трафопост №2,

· Дизелагрегат,

· Технически помещения ОВК

· Трафопостове, резервно захранване дизел-агрегат и UPS, акумулаторни батерии

В съответствие с изготвените планове и направени изчисления, източното крило е разработена с два самостоятелни трафопоста:

· Първи трафопост - в ниво сутерен - шахтов трафопост. В архитектурно отношение, трафопоста е проектиран със самостоятелни помещения за трансформатори – работно и резервно, РУ средно напрежение и помещение за табла ниско напрежение. Проектно е предвиден трансформатор 1х800ква.

От първи трафопост се захранват всички електро товари до ниво четвърти етаж, включително. Меренето на консумираната електроенергия за сграда – източно крило, е проектно предвидено на страна средно напрежение, и ще бъде допълнително уточнявано и съгласувано в съответствие с изискванията на ЧЕЗ-България.

За осигуряване на достъп до трафопоста на представителите на ЧЕЗ-България, проектно е осигурен достъп през метален капак и английския двор до самите трафомашини, както и до РУ средно напрежение – собственост на ЧЕЗ-България. В нея се ситуира и меренето на консумираната електроенергия.

· Втори трафопост – ситуиран на ниво покрив - със самостоятелно помещение за трансформатор, РУ средно напрежение и помещение за табла ниско напрежение. Проектно е предвиден трансформатор 1х1000 kVA. От втори трансформатор се захранват всички ОВК електро консуматори, ситуирани на ниво покрив, както и всички електро консуматори на  ниво последен етаж – образователен център

Главните разпределителни табла са проектирани в самостоятелни помещения. Същите се разработват на полета, за стоящ монтаж, като се окомплектоват с необходимата защитна, пускова, измерителна и контролна апаратура, включително аресторна, със съответен клас, при осигуренa селективност. Всяка от условно разделените зони електро консуматори- базирана на етажно ситуиране, се захранва от етажно електро табло, предвидено за монтаж в самостоятелно помещение.

Таблата предмет на проектната документация, се разработват окомплектовани с необходимата защитна и пускова апаратура, с дефектно токови защити, монтирани по фази и токови кръгове, а там където е необходимо се монтират и термични защити. В помещение етажни табла са разпределени и вертикалните кабелни трасета. 

Табла се проектират във всички технически зони и машинни помещения. В по голямата си част, технологичните консуматори по зони, са само силово захранени до електро табла, а изготвянето на принципните им схеми, както и захранването и  управлението на самите им консуматори, е предмет на фирмена разработка и окомплектовка. На този принцип се разработват всички технологични зони, оборудвани с ОВК и ВК системи, както и асансьорните уредби, които от своя страна завършват на разединители.

Главните електро табла, както и основно етажните табла са разделени на двойна шинна система- шина основно захранване и шина резервно/аварийно захранване – дизел-агрегат. Етажните, зонови и технологични табла, са разработени с възможност за изключване след приключване на работния ден, на шината захранващи консуматори втора и трета категория. В режим на работа остават само дежурните консуматори- от нулева и първа категория.

Всяко от таблата е със заземителна шина или клеморед.

За проектиране на вътрешната мрежа ниско напрежение, е използвана радиална схема. Кабелите са положени по кабелни скари- хоризонтално и вертикално, като всички пресичания на стени и плочи, са обработени с пожарозащитен материал. Кабелните скари са поцинковани, различни като тип (според начина им на полагане), поцинковани перфорирани, поцинковани стълби, поцинковани плътни с капак и други. Всички използвани кабелни скари е необходимо да са с гарантирано заземление. Използвани са медни кабели, оразмерени на токово натоварване и пад на напрежение.

Резервно/аварийното захранване е проектирано да се осъществи от дизел-агрегат, монтиран на ниво покрив, в самостоятелно помещение, окомплектован със система за вертикално зареждане и локално заземление на цистерна. Помещението е обезпечено с необходимата вентилация, като оградните стени са предвидени изцяло с жалузийни решетки и обезшумяване.

Консуматори отнасящи се към първа и нулева категория по сигурност на електрозахранването, резервирани от дизел-агрегата са:

· Около 30% от осветлението – зали, фоайета, коридори, технически помещения, 

· Евакуационно и аварийно осветление,

· Осветлението в стълбищните клетки и по пътя на евакуация – 100%,

· Етажно отдимяване,

· Помпи противопожарни кранове,

· Помпи спринклерна инсталация,

· Системи за охрана,

· Пожароизвестяване и противопожарна автоматика,

· Телефонна централа и комуникационни системи,

· Оповестителна система,

· Асансьорни уредби.

При оразмеряване на дизел - агрегата са взети под внимание всички електро консуматори, нормативно необходими да бъдат резервирани. Превключването в авариен режим става изцяло автоматично, при отпадане на нормалното напрежение, както и обратно, възвръщането в нормален режим на работа.

В съответствие с направените изчисления, се предвижда монтирането на дизел- агрегат с мощност около 600кVА. 

Разделно от системата на резервиране от дизел- агрегат, в някои от зоните е предвидено резервиране от UPS, а именно в зона BMS, в зона административен етаж (захранване компютърни консуматори). В етажното табло за административния етаж е предвидена резервна шина и на UPS, с възможност да се включва такъв локален.

Консуматорите с охранни функции- централи пожароизвестяване, СОТ и други, имат собствени акумулаторни батерии. Централизирана акумулаторна батерия е проектирана и за захранване на евакуационните и аварийни осветителни тела, с възможност за следене на състояние от BMS на сградата.

Осветление, осветителна инсталация, аварийно и евакуационно осветление, експозиционно осветление зали.
Осветлението в сградата е проектирано на база функционалност на помещенията при спазване нормативните изисквания и интериорните решения. Липсата на конкретни експозиционни планове, е накарало проектантския екип проектно да предвиди  начини, форми, конфигурация и видове осветителни тела с възможност  да се  осигури максимална гъвкавост за постигане на разнообразен светлинен ефект във всяко помещение от експозиционната зона. Общото осветление е решено индиректно, като се използуват луминисцентни светоизточници с висок индекс на цветопредаване и неутрално бяла цветна температура.

Предвижда се изграждането на система от висящи шини с вградени тоководещи части, позволяващи монтаж към тях на прожектори с халогенни, металхалогенни и LED лампи.

Осветлението в санитарните възли е решено с използването но осветителни тела тип “луна”, а в техническите помещения- с луминисцентни осветителни тела. С луминисцентни осветителни тела е решено и осветлението в административния тракт, където са използвани тела за вграждане. Всички луминисцентни осветителни тела са окомплектовани с ЕПРА. Използват се луминисцентни осветителни тела със светлоизточник Т5.

Степента на защита на съответните осветителни тела, е съобръзена с функционалността на помещенията в които се монтират. 

Осветлението във всяка зала е обхванато от дигитална система за регулиране (DALI интерфейс), с възможност за програмиране на различни светлинни сцени според изискванията на експозицията. Предвидени са датчици за присъствие, което позволява да се регулира автоматично нивото на осветеност според присъствието на посетителите в залата. Това позволява, от една страна икономия на енергия, и от друга – ограничаване на увреждащото действие на видимата светлина, UV и инфрачервени лъчи върху експонатите.

По функционалност осветлението се разделя на:

· работно,

· дежурно- охранно,

· аварийно и евакуационно,

· експозиционно.

Основното работно осветление, изчислено и проектирано на база нормативна осветеност, осигуряващо подходящи условия за работа, прибиваване и усещане за комфорт, е решено:

· Зони зали музей – на база индиректно осветление – луминисцентно,

· Зони коридори и стълбищни клетки, зони административни помещения- директно луминисцентно осветление (на повечето места - вградено), при постигане на съответна нормена осветеност,

· Зони санитарни възли- директно луминисцентно осветление-компактно, осветителни тела тип “луни” за вграждане,

· Зони технически помещения – луминисцентни осветителни тела – за директен монтаж или монтирани пенделно.

Дежурно охранното осветление, представлява около 30% от основното работно осветление, като включва в себе си и аварийното осветление. Същото се използва за осветление и с охранни функции.

Аварийното и евакуационно осветление обхваща цялата сграда и е проектирано като система за осветление по БДС EN1838, на централна батерия, осигуряващо в случай на отказ на основното осветление на сградата:

· Изискуемата осветеност по пътищата на евакуация - коридори, стълбищни клетки, пасажи и други. Евакуационното осветление работи в непрекъснат режим, като е необходимо да гарантира минимум 1,0lx осветеност при аварийни ситуации.

· Аварийно осветление на по големи пространства -например експозиционни зали. Аварийното осветление  се включва при отпадане на нормалното захранване и  се  използва до развъртане на дизел- агрегата и влизането му в режим работа. Това осветление играе роля на анти- паник система, при не по-малко от 0,5lx хоризонтална осветеност.

· Водене по евакуационния път към най-близкия евакуационен изход чрез светещи пиктограми,

· Осветление осигуряващо  безопасност на ценни експонати 

Аварийното и евакуационно осветление е оразмерено на един час непрекъсната работа на автономния източник (централна батерия). Автоматичната система за управление ще провежда тестове съгласно изискванията на стандарта и контрол за изправност на аварийното осветление.

Като част от системата  са предвидени и контакти по подовете и стените на залите, с възможност за обвързване към DALI системата, за захранване на преносими прожектори, вградено осветление в експозиционни витрини и др.  

Осветлението се управлява по зони и помещения, като се използват:

· ключове за осветление,

· сензори за движение,

· бутониери,

· часовници,

· както и общо управление на осветление общи зони (зали) от система BMS.

При включване на системата на работа към дизелагрегат, се предвижда ограничаване на мощността на осветлението през системата за управление, като по този начин се осигурява нормално натоварване на дизелгенератора.

Инсталацията за осветление се изпълнява с медни кабели, изтеглен в предпазна тръба положена скрито, открито над окачени тавани по кабелна скара, и открито в предпазни тръби укрепени на скоби. Използват се три и пет проводни линии, като третото и пето жило се използва за заземление / към заземителна шина или клеморед на таблото.

· Инсталация за контакти и технологични консуматори, асансьорни уредби
Инсталацията за контакти се проектира на база примерно архитектурно обзавеждане, и логическо решаване на възможна експозиционна ползваемост, с изисквания към брой и места на излазите и контактите, както и на база функционалност на помещенията. Използват се контакти тип шуко, за скрита инсталация, както и контакти за открит монтаж в подови кутии и кабелен перваз. Инсталацията се изпълнява с медни три и пет проводни кабели и проводници, с отделно заземление, изтеглена в предпазни тръби, скрито под мазилка, над окачени тавани, в двоен под, положена открито по скоби и други. Предвидени са контакти с конкретно и общо предназначение: 

· контакти за почистване- монтирани около вратите, 

· контакти за захранване на машини за ремонтни работи в процес на експлоатация,

· контакти за захранване на допълнително музейно ефектно осветление (захранени към шина осветление),

· контакти за захранване на компютърни консуматори,

· контакти за захранване на технологични консуматори и други.

Основно контактите се захранват на основна работна шина, като захранването на всички консуматори от втора и трета категория се изключва с приключването на работния ден . Консуматорите като компютри, факсове, каси и други се захранват на отделна шина към съответното електро табло- шина UPS. Последните се причисляват също към дежурните консуматори- в непрекъснат режим на работа.

На всяко предварително определено работно място от административния тракт - с офисни функции, се предвижда група от силови контакти- по три контакта за захранване на компютри и по един за общи нужди. Контактите от групи- захранващи дежурни и компютърни консуматори, се захранват на токови кръгове преди входящия разединител и са в непрекъснат режим на работа. Първата група контакти – захранващи дежурни консуматори, се захранват от дизел шина, а контактите от втората група- захранващи компютърни консуматори- от шина UPS/както и дизел. Останалите контакти се захранват на шината, подлежаща на изключване, след приключване на работния ден/ основно захранване. 

Ситуираните в експозиционните зали подови кутии, предвидени с възможност за реализиране на допълнителни функции, според конкретните изисквания на съответната експозиция, са окомплектовани с два броя контакти шуко за силово захранване, контакт за комуникационни връзки – RJ, и изведен кабел свързан към охранителната система на сградата.  

Инсталацията за захранване на технологичните консуматори се проектира на база конкретни технологични задания от съответните специалисти.

Всички електро консуматори, както и такива които не са електрически, но могат да попаднат под напрежение се заземяват. 

Захранването на вентилацията и на климатичните системи, се осъществява на отделни токови кръгове, с отделни ел.табла, при съответно управление. Захранването на локалните ВК консуматори и на помпените групи и системи, се осъществява както и при ОВК съоръженията, на отделни токови кръгове, с отделни ел.табла, при съответно управление.

Третирането на технологичните консуматори  по токови кръгове и самостоятелни електро табла, е в зависимост от:

· Монтираните самостоятелно обособени системи в технически помещения  се захранват от разположено в помещението самостоятелно електро табло,

· Отделно ситуирани и функциониращи съоръжения ОВК и ВК са захранени от зоновите разпределителни табла, в които се монтира и необходимата управляваща апаратура и защитна апартура. Във всички санитарни възли са предвидени фотоклетки за писоари и мивки, 

· Асансьорите са  захранени до монтиран в кутия прекъсвач/разединител, като за захранване на осветлението и контактите към асансьорната шахта са предвидени и малки електро табла, 

Инсталацията за контакти и технологични консуматори се третира с медни кабели и проводници, с три и пет жила, като всяко трето и пето жило се използва за заземление.

Асансьорните уредби се разработват от оторизирана фирма. Ел.таблата за асансьорните уредби и разединителите към тях, до който се довеждат захранващите кабели за всяка от уредбите, се монтират на удобни функционални места. В асансьорните шахти се предвижда осветление, захранено от вътрешната електро инсталация, при използване на осветителни тела с повишена защита. Заземлението на асансьорните уредби и шахти се свързва към общия заземителен контур на сградата. Асансьорните уредби се захранват от резервираната шина на главното табло- от дизел шина. 

Асансьорите се предвиждат оборудвани с управление за “нон-стоп” система при пожар, задействувана по сигнал от пожароизвестителната централа. С възможност за ползване в пожарна ситуация, остава само една или две асансьорни уредби, допълнително съгласувани с представители на ПАБ.

· Мълниезащита и заземление

Сградата се обезопасява от пряко попадение на мълнии, както и от пренапрежения в ел. мрежата. Главното разпределително табло, се заземява към общия заземителен контур, а всички табла по етажи и зони се заземяват посредством третите и пети жила на захранващите ги кабели. Заземени са всички контакти и осветителни тела, технологични консуматори и нетоководещи части, които могат да попаднат под напрежение. В сградата се изгражда заземителен контур, с изравнителни планки, при преходно съпротивление не по-високо от 10ома, и схема на свързване със земя TN-S - от табла ниско напрежение на трансформаторите навътре към сградата и  консуматорите.

Системата мълниезащита-заземление се изгражда от няколко основни компонента, а именно:

· Заземителна система – изградена като общ заземителен контур от поцинкована шина, положена около сградата, с необходимите вертикални заземители, изпълнявани от колове от неръждаема стомана. Тази мрежа играе ролята и на изравнител на потенциала. 

· Мълниеприемна система върху покрива, изградена съобразно конфигурацията на покрива, използуваните материали и други

· Система от токоотводи, свързваща мълниезащитната мрежа със заземителната система,

· Система от арестори на пренапрежение, състояща се от монтирани в ГРТ и подтаблата компоненти;

· Главна клема за изравняване на потенциалите, вторични клеми за изравняване на потенциалите, свързващи проводници.
· Комуникации- телефонна инсталация и компютърна мрежа

Системата (универсална комуникационна среда, позволяваща пренос на гласова комуникация, данни и видеоизображения), е проектирана в съответствие с изискванията на стандарт БДС ISO 11801 и се състои от:

· Централен разпределител, ситуиран в самостоятелно помещение – съдържащ съоръжения за входящите комуникационни кабели на оператора, съоръжения за изходящите кабели към зоновите разпределители, необходимото активно мрежово оборудване,

· Зонови/етажни разпределители – съдържащи съоръжения за входящите линии от централния разпределител, съоръжения за разпределителната инсталация към комуникационните изводи по работните места, необходимото активно мрежово оборудване;

· Телекомуникационен гръбнак – ммогочифтови телефонни  и фиброоптични кабели за осигуряване на високоскоростен пренос на данни и на телефонен сигнал,

· Хоризонтална (разпределителна) инсталация за работните места – изпълнена от кабели усукана двойка категория 7 - по два кабела до работно място,

· Изводи – розетки RJ45 категория 7, монтирани на място.

Проектът включва пасивната част на структурната кабелна система.

За осигуряване на комуникацията вътре в сградата се предвижда съвременна микропроцесорна телефонна централа, с възможност за тарифиране и ограничаване на изходящите разговори, автоматичен вход, гласова поща и други.

· Озвучаване и оповестяване

Проектираната  система озвучаване и оповестяване, третира всички зони в зависимост от тяхната функционалност, в различна степен на пълнота. Тази система, е с важна функция за осигуряване на безопасността в сградата-източно крило. Основните технически съоръжения и елементи обслужващи озвучително оповестителната система се монтират  в помещения ВМS на ниво трети етаж-административен. 

Функционално системата позволява разпространение, в някои зони, на музикални и рекламни програми и на аварийни оперативни съобщения и оповестяване в цялата сграда. При включване в режим на “оповестяване”, всички високоговорители се включват автоматично на максимална мощност. Предвижда се автоматично разпространение на предварително записано съобщение по сигнал на ПИЦ, като същото може да се прекъсва от микрофонните пултове.

Системата  се проектира в съответствие с изискванията на стандарта, и се състои от:

· Централна станция – контролер с усилвател 240W, тунер, CD, рутер, разширител за 6зони и автономно захранване с акумулаторна батерия,

· Локални оповестителни тела – високоговорители – 1,5W-6W/ на 100V напрежение, за вграждане и директен монтаж,

· Инсталация –проектно решена с пожароустойчиви кабели,

· Микрофонни пултове – позволяващи позоново разпространение на съобщения –ситуирани в помещение BMS и фходно фоайе- охрана.

Системата за оповестяване е разпределена в 11зони, по етажи. Всички санитарни възли са обобщени в една зона. Проектно е предвидено и озвучаване в зони:

· Образователен център,

· Асансьорни уредби,

· Входно фоайе. 

Системата за оповестяване при сигнал от Пожароизвестителната централа е с приоритет, като елиминира всякакви други източници на звук в съответната зона.

· Пожароизвестяване

Системата е изградена по кръгова технология, позволяваща надеждна работа и експлоатационно бързо установяване местоположение и изолиране на повреди. 

Проектът за пожароизвестяване е изготвен на база примерна система пожароизвестителна централа и автоматични пожароизвестители. 

Централата е адресируема, с възможност за организиране на 6 кръга с по 127 адреса на кръг. В зависимост от пожарните зони, системата може да се програмира и да се конфигурират  96 зони.

Пожароизвестителната централа следи състоянието на системата по:

· Отпадане на захранващото напрежение – мрежово,

· Ниско ниво на батерията,

· Разкачена батерия или изгорял предпазител на акумулаторната батерия,

· Изхода за заряд на батерията,

· Следи главния 24V регулатор,

· Електронна защита на изхода за захранване на кръговете;

-Вграден изолатор  във входната и в изходната верига.

Предвидената  пожароизвестителна централа е с две нива на управление:

-Достъп до I - во ниво - посредством код на потребителя,

-Достъп до II - ро ниво - посредством код на инсталатора.

Контролният панел има вграден принтер и възможност за визуализация на мястото на събитието с помощта на подходящ софтуер.

Димен оптичен датчик - ниско профилен, адресируем, използуващ светлинно разпръскващ принцип на детекция. Проектиран е да елиминира фалшиви аларми от насекоми, а така също да бъде лесен за почистване и поддръжка.

Димно оптичния датчик е предназначен да детектира видими димни частици свързани с пожари, включващи  материали като мека мебел, ПВЦ, пластмаси и др.

Температурен максимален адресируем датчик - следене на градиента на повишаване на температурата за помещения, където пожара е съпроводен с повишаване на температурата или е възможно без да е възникнал пожар да има запрашаване.

При определяне вида на ползваните пожароизвестителни датчици е отчетено поведението на горене на съхраняваните в помещенията материали, предназначението и обзавеждането на същите.

Пожароизвестителни датчици се монтират в неободимите зони на окачения таван и в двойния под, там където минават кабелни трасета.

До всички изходи и по пътя на евакуация се предвижда монтирането на ръчни бутони. Алармения сигнал се осигурява от електро звънци, а на фасадата на сградата-  от външна електро сирена с флаш лампа.

Системата има възможност за графична визуализация на алармените събития с подходящ софтуер.

Пожароизвестителната инсталацията се изпълнява с екранирани проводници 2х1 кв.мм положени свободно в окачен таван, в двоен под и скрито под мазилка в гофрирани предпазни тръби. 

Пожароизвестителните централи се захранват от самостоятелен токов кръг с непрекъснат режим на работа. Системите се резервират с акумулаторни батерии 12V/12 Ah.

· Видеонаблюдение

Проектно предложената система за видеонаблюдение ще осигури надежден и качествен визуален контрол за дълъг период от време.

Системата е съставена от централни и изнесени устройства. Централните устройства, цифров мултиплексор/ видеорекордер и ТВ монитори, са разположени в помещението на BMS (кота: +7,38). Чрез тези устройства се осъществява управление на изображенията от изнесените устройства и визуален контрол на всички входни и изходни зони, както и подходите към и от стълбищните площадки, ескалаторите и асансьорите.

Системата е от отворен тип и позволява разширение на всяко едно ниво на по-късен етап.

Системата за видеонаблюдение, ще се реализира на база инженерингов проект.

· СОТ

Изготвянето на техническия проект за система сигнално охранителна, е направено при ползването на примерна система и техника на реномиран Производител, гарантиращо възможността за по-точно определяне и спесифициране на проектните параметри.

Сигнално-охранителната система се изгражда на базата на контролен панел, от компютъризиран тип, с мултиплексорна обработка на информацията от периферийните модули и датчици. Отличава се с изключителна функционалност, надеждност и възможност за съхраняване и проверка на постъпилите данни за статуса на охранявания обект. Комуникацията се осъществява по четирипроводна линия /BUS/, което позволява лесно и бързо изграждане и по етапно разширение на охранителните системи.

Посредством изнесени клавиатури за управление отделните модули могат да се програмират така, че да отговарят на всички изисквания, свързани с организацията на охраната, включително и за контрол на отделни зони или точки.

Инсталацията се изпълнява с проводник CQRe-жилен, екраниран положен в двоен под и външно, закрепен със скоби. Захранването на съоръженията се извършва от електро табло монтирано в стаята на BMS. За захранване на разширителните модули с 220V е положен кабел СВТ 3x1 кв.мм.

Определянето на групите и съответната степен на достъп ще се извърши след организиране режима на работа в обекта. Така проектираната система за охрана има възможност за организиране на 32 броя групи.

· Експозиционно осветление

Системата на осветление на експозиционните зали ще се изгради така, че да осигури максимална гъвкавост за постигане на разнообразен светлинен ефект във всяко помещение.

Общото осветление ще се реши индиректно, като се използуват луминисцентни светоизточници с висок индекс на цветопредаване и неутрално бяла цветна температура.

Предвижда се изграждането на система от висящи шини с вградени тоководещи части, позволяващи монтаж към тях на прожектори с халогенни, метал-халогенни и LED лампи. Шините позволяват две фази и DALI контрол.

Осветлението във всяка зала ще бъде обхванато от дигитална система за регулиране (DALI интерфейс), с възможност за програмиране на различни светлинни сцени според изискванията на експозицията.

Като част от тази система са предвидени и контакти по подовете и стените на залите, с възможност за обвързване и към DALI системата, за захранване на преносими прожектори, вградено осветление в експозиционни витрини и др.

Системата за регулиране на осветлението е обща за сградата, и включва централен контролер и етажни контролери, всеки от които с по три DALI линии и една универсална BUS линия (EIB). Управлението на прожекторите е индивидуално; на индиректното осветление - групово (по зали и зони). Предвидени са детектори за присъствие на хора, както и датчици за яркост (по фасади и по етажи). По този начин, системата позволява общо управление на естествената и изкуствена светлина, според външните условия и наличието или не на хора в залите, и се постига двоен ефект - икономия на електроенергия за осветление и съответно - климатизация, и ограничаване на увреждането на експонатите от видима, UV и IR светлина.

Като цяло, за галериите за картини и текстил се използуват LED прожектори; в скулптурната галерия са предвидени по-мощни халогенни и металхалогенни прожектори.

На всяка шина се подават две захранвания: едното за местно управляваните по DALI осветителни тела, и другото - за централно комутирани (през контактор) осветителни тела. По този начин се постига значителна гъвкавост и универсалност на системата.

· Специализирана музейна информационна система

Системата се базира на устройства персонален ексурзовод раздавани на посетителите.

Системата позволява автоматичен режим на работа базиран на следния принцип:

Устройство наречено идентификатор излъчва конкретно програмиран код . Приемането на този код от страна на устройствата на посетителите тригерира възпроизвеждането на предварително записано съобщение. Идентификаторите се монтират в близост до конкретен експонат или в случай че съобщението е предназначено за няколко експоната или цяла тематична зона се монтират на подхосите към зоната.

Експозицията е разделена на постоянна и променяща се част. Съобщенията свързани с експонатите в постоянната част се съхраняват винаги в паметта на устройството персонален екскурзовод, тези от променящата се се зареждат в него по радио път при навлизане в зоната на променящата се изложба. Тригерирането в режим запис на съобщения се осъществява от идентификатор. Сигналът за запис на променливите съобщения се излъчва от активни стрим излъчващи антени разположени в подхода към зоната за променяща се експозиция. Персоналните устройства могат да работят и в режим на приемане на реално времеви аудио сигнал. Най-често това се налага при преминаване през зони в които са обособени видео прожекции, или експонати - инсталации със собствено аудио оформление. Сигналът за аудио съпровода се излъчва от активни стрим излъчващи антени разположени в близост до конкретния обект. Тригерирането на режима приемане се осъществява от отделен идентификатор за конкретния обект.

Позиционирането на излъчвателите се определя според експозицията. Връзката е с CAT 5 UTP кабел по който излъчвателите получават и захранване, Разстоянието до първия излъчвател е максимално 100м. А от първия да втория - максимално 50м.

Възможно е превключването на персоналните екскурзоводи на режим приемане на сигнал от предавател на екскурзовод. Екскурзовода ползва персонален предавател който тригерира персоналните екскурзоводи и излъчва стрим който те приемат.

Зареждането на акумулаторите на персоналните ексурзоводи като и контролът върху тях - пренастройка, смяна на език на записите или категория на съобщенията се осъществява чрез зареждащите устройства, които са свързани към персонален компютър.

· Информационна система за видео онагледяване

Системата се състои от видеодисплеи, на които може да се подава разнообразна визуална информация. Информацията се онагледява с помощта на специализирани възпроизвеждащи устройства.

Предвижда се монтирането на по един плосък дисплей монтиран във вертикален корпус във фоайето на всеки етаж.

За последния етаж се предвижда използването на два плоски дисплея, които се монтират чрез специализирани за целта стойки за монтаж на таван. На тези стойки се монтират и възпроизвеждащите устройства. Видеовръзката между мониторите и възпроизвеждащите устройства се предвижда да е по DVI.

· Система за сграден мениджмънт

Системата за сграден мениджмънт обобщава информацията от всички технически системи и съоръжения в сградата и подпомага дейността на обслужващия персонал.

Функционално, системата се използва като водеща и обединяваща всички технически системи, директно или чрез комуникация на високо ниво с управляващите подсистеми. Тя позволява, чрез графичен потребителски интерфейс, пълен контрол върху параметрите на микроклимата в обекта, следене за неизправности на подсистемите, отчет на разходи на енергия и енергоносители и т.н. Чрез специализирания софтуер е възможно подпомагането на техническия персонал на сградата, както в оптимизацията на енергийните разходи, така и в дейностите по техническата поддръжка.

Системата се състои от централен компютър и периферни устройства - управляващи и измервателни прибори (за контрол на осветеност, температура, влажност, налягане и т.н.).

Основни мерки за електро и пожарна безопасност

Характера на сградата и нейния обем и обхват, в която се предвижда събиране на голям брой хора и наличие на ценности с особенно културно значение, налагат особено внимание към електро и пожарната безопасност по време на експлоатация. 

Сградата е защитена от пряко попадение на мълния и от внасяне на опасни потенциали, чрез съвременна система за мълниезащита, заземление и изравняване на потенциалите.

Електробезопасността се осигурява чрез следните основни мероприятия:

· Използувана е система TN-S от Главните трансформаторни табла до крайните консуматори;

· Всички линии, захранващи контакти за преносимо електрооборудване, както и съоръжения и машини, монтирани в зони с повишена опасност от електро-поражения (например сешоари в санитарните възли и др.) или създаващи сами по себе си такава опасност, както и контакти в обществените зони- достъпни за посетители, са защитени с дефектнотокови защити с ток на сработване 30mA;

· Класа и степента на защита на електрическите съоръжения  се подбира стриктно съгласно особеностите на помещенията;

· Стриктно трябва да се спазва цветовия код на проводниците и жилата:

· за защитен (PE) проводник – жълто-зелен (не се допуска използуването му за каквито и да е други цели!)

· за неутрален (N) проводник – светло син

Пожарната безопасност  се осигурява чрез правилен подбор на класа и степента на защита на електросъоръженията според изискванията на помещенията.

Евакуацията на хората от сградата е осигурена от система за евакуационно осветление с автономни осветителни тела. Помещенията с масово събиране на хора и големи площи, са обхванати от анти- паник осветление. Евакуационното и аварийно осветление е проектирано с централна акумулаторна батерия, и инсталационно обезпечено с негорими кабели. 

Отворите на всички кабелни скари и трасета, минаващи през стени и плочи, след приключване на инсталационните работи, се запълват с негорим материал.

Проектът по част електро, е разработен на база: 

· архитектурно- конструктивни планове, 

· задание на  специалистите ОВК и ВК,

· в съответствие със следните нормативни документи: 

· Наредба №3 за устройство на електрическите уредби и електропроводните линии /НУЕУ/,

· Норми за проектиране на електрическите уредби в сгради Наредба №2/99,

· Наредба №Із -1971 за строително –технически правила и норми за осигуряване на безопасност при пожар

· Норми за проектиране на мълниезащитата на сгради и външни съоръжения,

· БДС1786 - 84г и EN12464 -1:2002, и др,

· БДС ЕN 1838 - Аварийно и евакуационно осветление,

· ЕN 60849 – Звукови системи за аварийни ситуации,

· Наредба №1 – 171 на МВР и БНБ, раздел ІІІ- “Изисквания за оборудване на обектите със сигнално охранителни известителни системи и телевизионни системи за наблюдение”,

· EN 54 – Пожароизвестяване

· Наредба 4 от 22.12.2010 за мълниезащитата на сгради, външни съоръжения и открити пространства.

7. Част “Геодезия“

За целите на проектирането е извършена подробна тахиметрична снимка на всички сгради попадащи в УПИ I, кв. 500, както и на прилежащите улици. Заснети са всички Електро, ВиК и ТЕЦ мрежи, растителност, както и всички стълбища и подходи към вътрешния двор. По специално изискване на инвеститора, бяха заснети и котите на плочите по всички етажи на същ. сгради както и Коти-0, Корниз и Било.

Предвидени са 2 евакуационни изхода от сградата, като единия е оформен с рампа за достъпност на средата.

Във вертикалната планировка е дадено ново решение на съществуващия до рекоструираната сграда паркинг. Предвидени са 6 паркоместа за хора с увреждания, като от страната на сградата те са оформени с понижен бордюр, за достъпност на средата.
Входа и изхода на паркинга също са оформени с понижен бордюр. Тротоарите в зоната на паркинга, имат понижени учатъци, за достъпност на средата.

Проектните наклони и дължини, както и коти 0-ли във вертикалната планировка, са съобразени със теренните условия и нивата на прилежащите улици.

Изготвена е детайлна вертикална планировка, като отводняването е повърхностно.

На трасировъчния план са дадени размерите на паркоместата, радиусите на бордюрните криви, както и списък с координати на всички характерни точки от новите съоръжения.
Вертикалната планировка е решена, като са взети предвид следните условия:

· Да се осигури директна и безпрепятствена връзка до входовете на сградата, околното пространство и подхода с градската комуникация.

· Да се осигурят необходимите връзки с подходящи наклони и ширини, съответстващи на нормативите.

· Да се използват рационално теренните дадености.

· Вертикалната планировка да се съобрази с архитектурните и функционалните изисквания на сградите.

· Да се осигури бързо и безпрепяствено оттичане на повърхностните води.

8. Част “Пътна“

Местоположение и основни подходи към сградата
Основният пешеходен подход за сградата е откъм бул.“Васил Левски”, където се намира  главния вход и приемното фоайе за посетители на комплекса. Пред сградата към бул.„Васил Левски”, е обособен паркинг в УПИ I, осигурявайки необходимите достъпни паркоместа за посетители и служители с увреждания. На понижено ниво от прилежащия терен, с цел запазване характера на застрояване на съществуващата сграда, се обособяват два нови евакуационни изхода, като изхода в близост до основния вход със самостоятелно фоайе, е съобразен за достъп на посетители с увреждания.
Временен, сервизен и стопански достъп се осъществява в рамките на УПИ I през вътрешния двор с входна рампа от ул. „Московска”.

Разработката включва геометрично решение, план настилки, детайли настилки, организация на движението за вход и изход на паркинг, и временна организация и безопасност на движението по бул. Васил Левски.

Ситуация и геометрично решение

На база геодезическо заснемане в Координатна система - Софийска и Височинна система – Балтийска е проектирана площадка за паркинг със 7 достъпни паркоместа за служители и посетители с увреждания.
Ситуационно паркингът е в непосредствено след кръговото кръстовище на паметника Левски в посока Университета и се развива на мястото на съществуващ платен паркинг за общо ползване. 

Паркингът е проектиран в съответствие с изискванията за достъпна среда за населението, включително за хората с увреждания.

Входът е с ширина 4.50м, а изходът - 5.50м, като и двата отвора са предвидени на понижен бордюр към бул. Васил Левски, спазвайки уличната регулация за непрекъсната бордюрна линия. Като схема на паркиране са предвидени общо 7 достъпни паркоместа , като 5 са с размери 3.60/6,35-8,60м под ъгъл 45 градуса и едно място е двойно - с размери 6.0/5.0м за перпендикулярна паркиране. Алеята за достъп до косите места е с ширина 4,0м, а за перпендикулярното е 6,00м. 
Настилки:

Избран тип асфалтобетонова настилка  - тип “А” за средно/леко движение :
· 4см - асф.бет.плътен,

· 8см - битум тр. камък,

· 42см - несорт. едрозърн.мин. м/л,

· земна основа
Подготовка на терена и земна основа на настилките

Необходимо е изземване на горния почвен слой с дебелина 30см. Следват изкопни работи в строителната площадка съобразно вертикална планировка, подравняване на терена и необходимите обратни засипки.

За осигуряване здравината и допустимите деформации на земната основа същата трябва да се уплътни до необходимата плътност на почвите в изкоп. Уплътняването е с комбиниран виброваляк.

Обратните засипки на насипите в необходимите места да се изпълняват от подходяща з.м. (несвързана почва или почва от дълбоките изкопи на обекта) при горепосоченото изискване за уплътняване на насипа. 

Изисквания към материалите при изпълнение на настилките:

· Несвързана основа

Изпълнява се несортиран трошен камък по БДС EN 13043/2005 със зърнометричен състав.

· Основа от асфалтова смес

Изпълнява се от асфалтова смес за основен пласт АС 31,5 осн. А0 по БДС EN 13108-1/2009.

· Долен пласт на покритието

Изпълнява се от асфалтова смес за долен пласт АС 12,5 биндер по БДС EN 13108-1/2009.

· Горен (износващ) пласт на покритието

Изпълнява се от асфалтова смес за износващ пласт АС 12,5 изн. А, плътен по БДС EN 13108-1/2009.

Организация на движение

Пътната маркировка е проектирана в съответствие с Наредба № 2 за сигнализация на пътищата с пътна маркировка. Показаната на проекта маркировка е постоянна, бяла и синя на цвят и се нанася върху положения асфалтобетон след приключване на уплътняването му.
Сигнализацията на пътя с пътни знаци е съгласно Наредба № 18 за сигнализация на пътищата с пътни знаци и включва поставяне на пътни знаци за излизащите на обслужващия път.

Върху ситуация в М1:250 са нанесени схематично всички предвидени в проекта пътни знаци със съответния номер и положение съгласно Правилника. Пътните  знаци са ІI-ри типоразмер, светлоотразяващи. Същите ще се монтират на стоманени тръби ф60мм и ще се доставят в готов вид на обекта. Всички пътни знаци са отразени на чертежа. Върху ситуацията в съответствие с вертикалната сигнализация е нанесена и хоризонталната маркировка.

Използвани са следните видове линии:

· линия за паркоместа– 0,10

· синя боя за фон паркоместа

· бяла боя за международния символ за достъпност 

Бялата боя е с перли и се нанася еднократно. Стъклените перли за пътна маркировка трябва да отговарят на изискванията на БДС EN 1423 за добавяни в последствие стъклени перли или на БДС EN 1423 за предварително смесвани стъклени перли. 

При изготвяне на проекта са спазвани всички нормативни документи, действащи в това направление.

9. Част “Паркоустройство“

Основната цел на проекта е адаптирането на източното крило на съществуващата сграда от бившия технически университет, паралелна на бул.В. Левски, в музейна сграда отговаряща на актуалните норми за проектиране в страната и на съвременните стандарти в музейното дело, с облик съответстващ на заобикалящото застрояване в зоната.

Проектът засяга последния, 5-ти етаж на сградата, където наред с инженерните инсталации и образователен център и терасата архитектурният и конструктивен проект предвиждат клоцове за декоративна растителност с дълбочина на почвения слой от 60 см (134.7 м2) по периферията на терасата и покривно озеленяване върху конструкцията на самото образователен център със сукулентни растения на екстензивно поддържане с дълбочина на почвения слой от 30 см (493.1 м2 – според наредба СО / 11.10.2007г. с коефициент 0.8 – 394.5 м2 ).
В клоцовете проектът предвижда засаждане на иглолистни и вечнозелени широколистни храсти – общо 329 бр., както и 145 бр. перенни цветя и декоративни треви. Покривното озеленяване на образователния център ще се осъществи чрез системата за екстензивно озеленяване с PVC дренажни елементи, която включва голямо разнообразие от родовете Sempervivum и Sedum.

Така изчислен сборът на зелените площи за конкретния обект възлиза на 529.2 м2, което представлява 36.4% озеленяване и надхвърля изискването от 30% озеленяване от визата за проектиране на обекта. При недостиг на зелени площи до изискуемите 30% по визата за проектиране се предвиждат постъпки за реализация на компенсаторно озеленяване в рамките на столицата.

10. Част “Пожарна безопасност“

Настоящият проект касае пасивните и активните мерки за защита и приетите технически решения за осигуряване на пожаробезопасната експлоатация на строежа

Клас на функционална пожарна опасност

Съгласно таблица №1 към чл.8, ал.1 на Наредба №Iз-1971 помещенията се отнасят към клас на функционална пожарна опасност, както следва:

- експозиционни зали – Ф2.2;

- образователен център – Ф3.2;
- офиси – Ф3.4;

- технически помещения – Ф5.1;
- складове, депа – Ф5.2.

Техническите помещения от клас Ф5.1 в сутерен -2 (кота -8.05) с различна категория по пожарна опасност са отделени помежду си чрез пожарозащитни стени (R)EI 60, клас А2, съгласно чл.22, ал.1 и ал.2. Вратите са с огнеустойчивост EI 60, клас В, съгласно чл.22, ал.3 от Наредба №Iз-1971.

Помещенията от клас Ф5.2 (склад, депа) в сутерените са отделени от останалия обем на сградата (фоайе, експозиционни зали – клас Ф2.2) чрез брандмауер ЕI 120 и врати EI 90, съгласно чл.19, ал.1, ал.2, т.2 и чл.20, ал.1. По същия начин са отделени и помещенията за ел.инсталации на всички етажи на сградата.

Степен на огнеустойчивост и класове по реакция на огън

Съгласно чл.13, ал.1, табл.4, на Наредба №Iз-1971 за сграда (музей) за обществено обслужване в областта на културата и изкуството от клас Ф2.2 (ЗП 1453 m2 < 1500 m2), минималната допустима степен на огнеустойчивост на конструктивните елементи е III-та (трета).

Заложените строителни конструктивни елементи (ст.б. колони 30/30, 35/35, 40/50, 45/45, 60/60, 75/100 и др.; ст.б. шайби 25 cm, 30 cm, 40 cm, REI>120, клас А1; стени ст.б./тухлени/итонг, гипсови с дебелина 12 cm, 25 cm, 40 cm; клас А1, REI(EI) >120, междуетажни ст.б. плочи с дебелина 12 cm, 14 cm и покритие на армировката 20 mm, клас А1, REI 180), ст.б. стълбище, клас А1, REI 90, защитени стоманени КЕ изпълняват изискванията за огнеустойчивост и клас по реакция на огън за сграда от втора степен, при максимално допустима ЗП≤2000 м2 . За обекта се предвижда автоматична спринклерна пожарогасителна инсталация, обхващаща 1-4 нива. Съгласно чл.13, ал.2, табл.5 максимално допустимата ЗП≤4000м2 , за сграда от II степен, 5 етажни нива.

Класът по реакция на огън на вътрешните повърхности на сградата са проектирани по табл. №7 за определените класове по функционална пожарна опасност (Ф2 над 1000 m2 ,II ст.).

Класът по реакция на огън на хидро- и топлоизолационните материали на покрива е проектиран съгласно табл.7.1 за II-ра степен на огнеустойчивост: най-малко С - Сroof.(изолация – повърхностен слой) при площ до 2000м2.

Класът по реакция на огън на хидро- и топлоизолационните материали на външните повърхности (фасадни топлоизолации) е проектиран съгласно табл.7.1 за II-ра степен на огнеустойчивост: С – А2 (изолация – повърхностен слой), без ограничения.

Осигурени условия за успешна евакуация

Очакваната максимална населеност на етажните нива с хора е показана в таблица №3. Броят на хората (служители и посетители) е отчетен съгласно норматива за ЗП/1 човек, изложени в чл.36 на Наредба I-1971. В случая е определен максималният брой хора, които едновременно ще присъстват във всички помещения на сградата, в най-пикови и натоварени дни и часове, при неблагоприятно за тях съчетание на ситуацията.

Очакваният максимален брой хора във всички части на сградата е около 1450 човека.

Най-населени в определени моменти се очертават етажите с експозиционни зали (достъпът на посетители е ограничен до не повече от 300 души на етаж). Човешките потоци са разделени на следните основни групи:

- евакуация от сутерен -2 по 1 маршрут – през евакуационни предверия, извеждащи в стълбище и директно навън;

- евакуация от магазин и експозиционни зали на първи надземен етаж (кота -0.52) по три маршрута - през един вход-изход директно навън и два изхода към стълбища и приземен етаж;

- евакуация от експозиционни зали и офиси в надземни етажи по два маршрута - през затворени (защитени) евакуационни стълбища и директно навън.

Тръби, въздуховоди, изолации

Всички открити тръби се изолират с топлоизолация, най-малко клас СL.
Въздуховодите са проектирани от негорим материал - поцинкована стоманена ламарина, клас по реакция на огън А1. Предвидено е да се топлоизолират с негорима топлоизолация – минерална вата с клас по реакция на огън не по-нисък от А2.
Всички принудителни смукателни вентилатори на вентилационните системи са проектирани да издържат на температурно въздействие 300°С в продължение на 120 min.

Транзитно преминаващите през помещения въздухопроводи се защитават до огнеустойчивост не по-малко от 45 min.

При преминаване на въздухопроводите от една противопожарна зона в друга се предвиждат пожарни клапи със стопяем елемент и/или с моторни задвижки в зоната на пресичане на пожарозащитните стени.

Електрически инсталации, кабели, изолации

Главните разпределителни табла са проектирани в самостоятелни помещения. Всяка от условно разделените зони електро консуматори, базирана на етажно ситуиране, се захранва от етажно електротабло, предвидено за монтаж в самостоятелно помещение.

Главните електротабла, както и основно етажните табла са разделени на двойна шинна система - шина основно захранване и шина резервно/аварийно захранване – дизел-агрегат. Етажните, зонови и технологични табла са разработени с възможност за изключване след приключване на работния ден на шината захранващи консуматори втора и трета категория. В режим на работа остават само дежурните консуматори - от нулева и първа категория.

За проектиране на вътрешната мрежа ниско напрежение, е използвана радиална схема. Кабелите са положени по кабелни скари - хоризонтално и вертикално, като всички пресичания на стени и плочи, се обработват с пожарозащитен материал. Използвани са медни кабели, оразмерени на токово натоварване и пад на напрежение.

Резервно/аварийното захранване е проектирано да се осъществи от дизел-агрегат 600 кVА, монтиран на ниво покрив, в самостоятелно помещение, окомплектован със система за вертикално зареждане и локално заземление на цистерна.

Общото осветление е решено индиректно, като се използват луминисцентни светоизточници. Степента на защита на съответните осветителни тела е съобръзена с функционалността на помещенията, в които се монтират.

Евакуационното осветление работи в непрекъснат режим, като гарантира минимум 1 lx осветеност при аварийни ситуации.

Инсталацията за осветление се изпълнява с медни кабели, изтеглени в предпазна тръба положена скрито, открито над окачени тавани по кабелна скара, и открито в предпазни тръби, укрепени на скоби. Използват се три и пет проводни линии, като трето и пето жило се използва за заземление към заземителна шина или клеморед на таблото.

Захранването на вентилацията, климатичните системи, локалните ВК консуматори и на помпените групи и системи се осъществява на отделни токови кръгове, с отделни ел.табла, при съответно управление. 

Асансьорите се предвиждат оборудвани с управление за “нон-стоп” система при пожар, задействана по сигнал от ПИЦ.

Активни мерки за пожарна безопасност

· По проект за експозиционните пространства се предвижда суха спринклерна пожарогасителна система вид А (тип „вода-въздух”), която се захранва с вода от противопожарен резервоар с ефективен обем 145 m3 с помпена станция. Инсталацията ще се задейства само от ПИИ. Предвидени са 4 КСК, тип „вода-въздух”, за всяко защитавано ниво.
Помпената станция ще бъде постоянно захранена с ел. енергия от два независими източника с автоматично превключване.

Пожароизвестителна инсталация (ПИИ)
Предвидена е адресируема пожароизвестителна централата (ПИЦ) с възможност за организиране на 6 кръга с по 127 адреса на кръг. В зависимост от пожарните зони, системата може да се програмира и да се конфигурират 96 зони. ПИИ обхваща всички помещения в сградата, включително обемите на двойните подове, съгласно т. А.5.3.8 от CEN/ТС 54-14.

До всички изходи и по пътя на евакуация се предвиждат ръчни пожароизвестители. Аларменият сигнал се осигурява от електрозвънци 94 dB, а на фасадата на сградата - от външна електросирена с флашлампа.

Системата има възможност за управление и блокировка на изпълнителни механизми.
ПИИ се изпълнява с екранирани проводници 2х1 mm2 положени свободно в окачен таван, в двоен под и скрито под мазилка в гофрирани предпазни тръби. 

ПИЦ се захранват от самостоятелен токов кръг с непрекъснат режим на работа. Системите се резервират с акумулаторни батерии 12V/12 Ah.

Обемно-планировъчни и функционални показатели за оповестителни и димо-топлоотвеждащи инсталации

· Оповестителна инсталация

В проекта е предвидена оповестителна инсталация с гласово уведомяване, в т.ч. с възможност за ретранслация на записи с готов текст, съгласно чл.56 от Наредба №Iз-1971.

Проектираната система за озвучаване и оповестяване третира всички зони в зависимост от тяхната функционалност, в различна степен на пълнота. Основните технически съоръжения и елементи, обслужващи озвучително-оповестителната система се монтират в помещения ВМS на ниво трети етаж-административен. 

Системата за оповестяване е разпределена в 11 зони, по етажи. Всички санитарни възли са обобщени в една зона. Проектно е предвидено и озвучаване в зони: образователен център; асансьорни уредби; фходно фоайе. 

· Димо-топлоотвеждаща инсталация

Димните продукти се отстраняват чрез вентилационни системи за отвеждане на дима и топлината (ВСОДТ) при проектна кратност, определена за съответното помещение на база плътността на топлинното натоварване.

Предвидена е ВСОДТ, табл.5, за експозиционните помещения (Q = 80 kWh/m2), където е приета височина на незадимяемата зона 2.40 m (67 % от височината на помещенията). Проектираната ВСОДТ е механична и се задейства от ПИЦ. ВСОДТ се управлява от централа за управление с възможност за 72 часа автономна работа, която се осигурява от собствен енергоизточник. Предвидено е двустепенно осигуряване чрез ръчно дистанционно задействане и автоматично активиране.

В случай на пожар димът и топлината се отвеждат от смукателните въздуховоди на вентилационните системи. Въздухопроводите на ВСОДТ за транспортиране на димните продукти се изпълняват от продукти клас А2, EI 120.

Приточните вентилатори за компенсация на димоотвеждането са разположени на западната фасада. Отворите за приток на въздух в помещенията се разполагат равномерно разсредоточени в близост до евакуационните изходи и на височина не повече от 1 m.

За осигуряване на незадимими евакуационни пътища са предвидени димни люкове на покрива над двете евакуационни стълбища.
ВСОДТ се захранват с ел. енергия като потребители от първа категория с автоматично превключване на захранването или от собствен енергиен източник.
Водоснабдяване за пожарогасене

· Външно водоснабдяване за пожарогасене

Външното водоснабдяване за пожарогасене е решено чрез предвидените пожарни хидранти по трасето на съществуващ уличен водопровод (150 с напор 40 m, преминаващ по бул. „В. Левски”, разположени на не повече от 100 m един от друг.
Продължителността на пожарогасенето е 2 часа. Максималният срок за възстановяване на необходимите водни количества е 24 часа.
· Вътрешно водоснабдяване за пожарогасене

Вътрешно водоснабдяване за пожарогасене се изисква за всички етажи на сградата.

Сградата ще се захрани с вода чрез едно водопроводно отклонение, съобразено с параметрите на вътрешната противопожарна инсталация и на резервоара за спринклерната инсталация. Необходимите водни количества се осигуряват от 1 СВО ПЕВП (100 при v=2,85 m/s, І=0,0819 m/m и резервоар с помпена станция.

Вътрешното водоснабдяване за пожарогасене е решено чрез пожарни кранове Ø2”.
Необходимият напор за противопожарни нужди за пожарен кран Ø2” на кота +16.55 m е 61.63 m. Наличният напор в уличния водопровод е 40 m. Наличният напор в уличния водопровод не е достатъчен за захранване на най-високия пожарен кран Ø2” в сградата. Предвидена е помпена група, състояща се от:

· 1 работна + 1 резервна помпа;

· поддържаща (жокей) помпа;

Помпената станция е постоянно захранена с ел. енергия от два независими източника с автоматично превключване (от отделен токов кръг на ГРТ и от дизел-генератор).

Норми за проектиране

Настоящият проект е разработен на базата на следните нормативни документи:

· Наредба №Iз-1971 на МВР и МРРБ от 29 октомври 2009г. за строително-техническите правила и норми за осигуряване на безопасност при пожар (Обн., ДВ, бр.96 от 4 Декември 2009г., попр., ДВ, бр.17 от 02.03.2010г.);

· Указания №ПО-ПС-1227/26.11.2010г. на Директора на ГДПБС-МВР за прилагане на Наредба №Iз-1971;

· БДС ISO 6790 „Съоръжения за защита срещу пожар и гасене на пожар. Графични символи за планове за защита срещу пожар. Изисквания“.

11. Част “ПБЗ“

Кратка характеристика на обекта

Обектът представлява преустройство на съществуваща сграда. Сградата граничи с ул.Московска, бул.Васил Левски, площада на паметника на Васил Левски и съществуваща сграда. Основният пешеходен достъп е от бул.Васил Левски, където се намира главния вход и приемното фоайе за посетители. От тази страна в границите на парцела е ситуиран паркинг за посетители и служители с увреждания. Обособяват се и два нови евакуационни изхода. Временен сервизен стопански достъп се осъществява от входна рампа от ул.Московска.

Сградата е проектирана на пет етажа и два сутерена. Първият сутерен (кота -5,14) е оформен като основен приемен етаж. Вторият сутерен е с ограничен достъп и е отреден за инсталации и технически помещения. 

За обекта са предвидени всички необходими сградни инсталации – ел. инсталации, ОВК, ВиК и КИПиА.

Съществуващата конструкция на сградата не е в състояние да понесе новите, значително увеличени (спрямо приетите по време на проектирането ѝ) полезни проектни натоварвания. Предвидено е сградата да се реконструира и усили, като се използват новите функционални архитектурни решения на отделните нива, които определят необходимостта от премахване или използване на нови конструктивни елементи.

При усилване на конструкцията се засяга и част от северното крило, което е отделено от източното с деформационна фуга. Окончателното усилване на тази част ще се даде в по-късен етап на проекта.

Колоните на конструкцията с изключение на тези по ос Б се обрамчват с бетонов кожух с дебелина от 7,5 до 10сm. Връзката между стария и нов бетон се осъществява с бетонни и стоманобетонни дюбели. Колоните по ос Б се усилват само от вътрешната страна, за да се запази фасадата на сградата. Премахват се колони по оси 9; 13; 17 респективно по оси В и Г от кота +3,35 до покрив. Изграждат се нови стоманобетонови колони от фундаментите до кота -0,82.

Гредите се усилват също със стоманобетонов кожух с дебелина 7-8сm, който е армиран с надлъжна и напречна армировка, която се закотвя в колоните с анкерни стоманени плочи или с епоксидни лепила. Всички връзки са дадени в конструктивната част на проекта.

Плочите се усилват с допълнително полагане на 7-9сm стоманобетон дюбелиран с армировъчни пръти. От съществуващите плочи се премахват цели ивици и се изпълняват наново заедно с допълнителния бетон. Премахва се част от плочата на на кота -5,38 и се изпълнява нова над водния резервоар. В зоната на предвидените нови евакуационни стълбищни клетки етажните плочи също се премахват. Изпълняват се нови ламаринено – стоманобетонови плочи на коти -5,38 и -0,82, които стъпват на стоманени греди.

Стоманобетоновите рамки на кота +3,35 се усилват аналогично на колоните и гредите. Шайбите се изпълняват по двете направления на сградата с широчина на сечението 35-40сm, като се връзват със съществуващите плочи със стоманобетонови дюбели.

Фундирането на съществуващата сграда е осъществено с единични фундаменти на различни нива. Необходимо е фундаментите да се усилят. Това се постига с обединяване на единичните фундаменти в ивични. Усилват се и единични фундаменти. Изпълнението на ивичните фундаменти е предвидено на три етапа:

· Първи етап – подкопаване на две стъпки от едната страна на единичните фундаменти, армиране и бетониране;

· Втори етап – подкопаване на две стъпки от срещуположната страна на етап едно, армиране и бетониране;

· Трети етап – армиране и бетониране на фундамента между първи и втори етап.

Всички останали елементи от усилването на фундаментите се изпълняват, като стриктно се спазват предписанията дадени в част Конструктивна на проекта.

Съществуващият дървен покрив се демонтира. Всички елементи (колони и зидове) над кота +15,35 се премахват. Над кота +15,35 се изгражда нова стоманена конструкция по специален конструктивен проект. На кота +16,50 се изгражда стоманена скара от кутиеобразни сечения, която служи за основа на архитектурния под. Под нея се оформя пространство за преминаване на инсталациите на сградата.

На коти +15,42 и +19,50 се поставят всички необходими климатични, помпени и други машини.

Покривът е богато озеленен.

Изпълнението на архитектурните и строителните работи ще се извърши по дадените в архитектурната част детайли, предписания и спецификации и конкретни указания на фирмите-производител.

Оформянето на подходите, външните паркинги, тротоарите и околното пространство се изпълняват съгласно съответните проектни части пътна, вертикална планировка, озеленяване.

Организационен план

· Ограничителни условия по ПБЗ

Предвидените организационни схеми трябва да се спазват стриктно или да се актуализират своевременно. Това е задължение на координатора по безопасност и здраве за етапа на изпълнение на строежа.

· Етапи за изпълнение на СМР

Изпълнението на обекта ще се извърши основно на четири етапа: 

· подготвителен, демонтаж на покривната конструкция, премахване на конструкцията над кота +15,35;

· усилване на носещата конструкция и паралелно демонтиране на излишни носещи елементи;

· монтаж на стоманена конструкция над кота +15,35;

· архитектурно строителни работи, инсталации и обзавеждане.

· Изграждането на обекта ще протече при следната последователност:

· разчистване на терена, ограда и охрана;

· временно строителство – повдигателни съоръжения, улеи за спускане на строителни отпадъци, скелета, предпазни мрежи и парапети;

· монтаж кулов кран;

· усилване на фундаменти – ивични и единични;

· направа допълнителен сутерен (ос Б и оси 15 и 18); Фундиране на асансьорно ядро;

· демонтажни работи покрив над кота +15,35;

· демонтажни работи по нива на неносещи и носещи конструктивни елементи;

· усилване на колони, рамки, греди и плочи по нива;

· нови конструктивни елементи по нива;

· направа на нова стоманена конструкция над кота +15,35 до кота покрив;

· покривни работи, изолации, отводняване;

· архитектурно строителни работи;

· инженерни мрежи, съоръжения, аксесоари;

· монтаж асансьори и повдигателни съоръжения;

· железарски и тенекеджийски работи;

· довършителни архитектурно строителни работи;

· входове, подходи, рампи за достъп;

· вертикална планировка и паркиг;

· озеленяване покрив и околно пространство;

· Класифициране на опасностите.

· затрупване от земни маси;

· падане от височина;

· удар от падащи предмети;

· неправилно стъпване и удряне;

· поражение от ел. ток;

· пресилване;

· други опасности.

· Инструкции за безопасна работа.

За изпълнение на всеки вид работа, свързан с опасностите, установени с оценката на риска, координаторът по безопасност и здраве за етапа на строителството да изисква от изпълнителя писмени инструкции по безопасност и здраве.

Копие от всяка инструкция да се поставя на видно място в обсега на площадката.

Инструкциите да се актуализират при всяка промяна и да съдържат датите, на които са променени и утвърдени.

· Изисквания

Преди започване на строително-монтажните работи, главният  изпълнител е длъжен да съгласува технологията на работа с органите по безопасност на труда. Всички работни места, складове и изкопи да бъдат обезопасени със съответните ограждения, предпазни устройства и приспособления.

· Организация на строителната площадка

Строителната площадка трябва да отговаря на всички санитарно – хигиенни изисквания и да е в съответствие с генералния план на обекта.

Обектовото техническо ръководство е длъжно да организира ограждането и обезопасяването на всички опасни места със съответните парапети и ограждания. Площадката да се почиства редовно от сняг, лед и кал.
Складирането на строителните материали да става само на указаните за това складови площи.

Разтоварването на обемисти и тежки товари да става под ръководството на техническия ръководител или на специално обучено лице.

Строителен ситуационен план

Строителният ситуационен план като част от ПБЗ е извадка от общия ситуационен план. Всички схеми в настоящия ПБЗ са разработени на основата на строителния ситуационен план.

Комплексен план график

Календарното планиране на строителството е представено с линеен график с хоризонтални диаграми. В най-общ вид се следва последователността на изпълнение съгласно организационния план даден в настоящата записка. 

Съвместяването на изпълнението на комплексните работи е съобразено с технологичните им зависимости и предвидената механизация.

Предотвратяване и ликвидиране на пожари и аварии, и евакуация на работещите и намиращите се на строителната площадка 

На площадката не се предвижда склад за пожароопасни и леснозапалими материали. Специализираните групи, които ще работят с такива, ще бъдат писмено предупредени да носят заедно с материалите ще бъдат писмено предупреденида носят заедно с материалите предупредителни табели и да ги поставят на необходимите места.

Изискванията за всеки строеж по време на изпълнението на СМР са както следват:

· За района на строителната площадка – за всеки 500м2 

1бр. прахов пожарогасител 6кг

1бр. пожарогасител 9л на водна основа

· На площадките за съхранение на материалите – за всеки 500м2
1бр. прахов пожарогасител 6кг

1бр. пожарогасител 9л на водна основа

· За всеки фургон и/или временни канцеларии

1бр. прахов пожарогасител 6кг

1бр. пожарогасител 9л на водна основа

· За всеки етаж от строежа

1бр. прахов пожарогасител 6кг

1бр. пожарогасител 9л на водна основа
Противопожарните средства да се поставят на  удобни за ползване места на строителната площадка и строежа, да се поддържат в постоянна техническа изправност.

В плана са разработени:

· Евакуационни пътища

· Места на съсредоточена работа

· Схема на местата със специфични рискове

· Схема на местата за инсталиране на повдигателни съоръжения и скелета

· Места за складиране строителни материали и отпадъци

· Санитарно- битови помещения

· Захранване с ел. ток, вода

· График на работа на временното изкуствено осветление

· Схема и вид на сигнализацията за бедствие, авария, пожар или злополука, с определено място за оказване на първа помощ

Мероприятия по опазване на околната среда
При изграждането на обекта няма дейности, свързани с отделяне на вредни газове и вещества в почвата и атмосферата, представляващи опасност за екологията в района. Необходимо е измиване на гумите на колите, излизащи от обекта.
При транспортиране на различни видове разтвори транспортните средства ще се пълнят под техният капацитет за недопускане на разливи по улиците и временните пътища на строителната площадка.

За предотвратяване на замърсяването с прах, строителната площадка периодично ще се почиства и освежава. Предвижда се постоянен контрол от охраната на обекта за почистване на превозните средства, както и чешма за измиване на строителната механизация при входа (изхода) на строителната площадка.
След приключване на строителството всички площадки ще се рекултивират в първоначалния им вид или по предварително договорени с Инвеститора проекти.

Нормативна уредба

КБЗ и техническият ръководител ще имат по всяко време при себе си най- необходимите за изпълнение на работата им нормативни актове като:

· Наредба №2 за минималните изисквания за ЗБУТ при изпълнение на СМР.

· Наредба №7 за минималните изисквания за ЗБУТ на работните места и при използване на работното оборудване.

· Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (ДВ, бр. 102 от 22.12.2009 г.); 

· Наредба №РД-07/8 от 20.12.2008 г. за минималните изисквания за знаци и сигнали за безопасност и/или здраве при работа (ДВ, бр. 3 от 13.01.2009 г);

· Противопожарни строително- технически норми

Всички части на проекта включват необходимите обяснителни записки, изчисления и чертежи и са в съответствие с изискванията на ЗУТ и останалите нормативни документи. Отделните части на проекта са съгласувани помежду си.


3.2. Технически спецификации за сграда - север по ул. „Московска” и скулпторна градина във вътрешния двор
 Част “Архитектура”

Градоустройство

Сградата, която се преустройва в „Национален Музеен Комплекс – Север - Скулптурна градина” се намира в УПИ I, кв. 500,  м. „Центъра – Зона А Север”, по плана на град София и граничи със съществуващи сгради в УПИ, също обект на преустройство, ул. „Московска”, площада на Паметника на Васил Левски, и сградата на Националната Галерия за Чуждестранното Изкуство /НГЧИ/. 
Основния съществуващ подход към сградата от ул.“Московска” се запазва, като се използва за сервизен и стопански достъп за музейния комплекс на ниво 1-ви сутерен. От входа чрез входна рампа се достига до дебаркадер и разтоварно, достъпно за товарни и лекотоварни автомобили. 

На понижено ниво от прилежащия терен, с цел запазване характера на застрояване на съществуващата сграда също към ул."Московска" се обособява нов евакуационен изход.  

Достъпът за посетители до новоизградената скулптурна градина преминава през съществуващите и преустроени сгради – крило Изток, Север, Юг и сградата на НГЧИ.

Обектът е проектиран на базата на одобрено Задание от Инвеститора, План /ЧИЗРП/, утвърдено от СО–Управление Архитектура и Градоустройство на 27.03.2001г, и в съответствие с издадената на 03.02.2010г. виза за проектиране от Главния Архитект на СО, и е съобразен с Общоустройствения План на град София и изискванията на наредба N:7 за правила и нормативи за устройство на отделните видове територии и устройствени зони. 

Съществуващата сграда, предмет на преустройството, попада в „Зона на исторически развилият се обществен градски център  (А1) група 6”, обявена за групов паметник на културата от НИПК с Декларативно писмо №4469 от 22/08/1986г. 

Основната цел на проекта е адаптирането на съществуващата сграда по ул. Московска и в музейна сграда, отговаряща на актуалните норми за проектиране в страната и на съвременните стандарти в музейното дело. Усвояването на подземно ниво и преустройство на вътрешния двор на комплекса в Скулптурна Градина ще допълни облика на комплекса, като съответства на ландшафтното устройство и историческия контекст в зоната. 

Архитектурно  – планировъчно и функционално решение

Преустроената сграда на крило Север и Новопроектираното подземно ниво и Скулптурна градина ще съставляват част от обекта „Национален Музеен Комплекс”, чиито основни задачи са събирането, опазването и експонирането на произведенията на националното изобразителното изкуство, превръщащи го в национална туристическа дестинация.

Основните дейности, които ще се извършват в комплекса включват :

· Съхраняване и опазването на колекциите; 

· Консервационно-реставрационна дейност ;

· Експозиционна дейност. Рекреация и  образователна дейност;

· Събирателска и научно-изследователска дейност; 

Функционално зониране и нива на достъп

Основните групи от хора, които ще ползват бъдещата музейна сграда са посетителите на постоянните и временни експозиции и музейните работници – административен и обслужващ персонал, реставратори, куратори и управление на институцията. 

Сградата ще бъде с контролиран достъп до всички помещения, като и служители и посетители влизат през електронно - контролиран пропусквателен механизъм. Достъпът на посетители до зоната за зареждане, фондохранилищата и работните ателиета разположена на нива 1 сутерен, Първи и Трети етаж е ограничен. 

Поради спецификата на съхранение, запазване на климатичната среда и сигурността на произведенията на изкуството, които ще бъдат експонирани в музейната сграда, достъпът на посетители и гости по време на обществени мероприятия ще бъде ограничен до не повече от 300 души на етаж. 

Експозиционната площ е обособена в две зони:

· Постоянни експозиции

· Временни експозиции

Основния подход за зоната е през новоизграденото към вътрешния двор, обществено пространство-Атриум. Осигурява се безпрепятствен достъп до различните експозиции с възможност за самостоятелното им функциониране и плавна непрекъсната ходова линия през различните обекти от комплекса 

Пространства с обществен достъп: 

· Скулптурна Градина /открит вътрешен двор /

· Обединяващ  атриум и фоайе

Пространства с контролирано ниво на достъп:

· Съществуващи Депа за съхранение на изкуство - НМБИИ

· Съществуващи Депа за съхранение на изкуство - НГЧИ

· Новоизградени Депа за живопис и скулптура

· Обслужващ коридор 

Стопански вход

· Разпределително фоайе

· Товарна платформа със спирки на нива 1 Сутерен, Скулптурна градина и рампа

· Помещение за охрана/приемчик в близост до входа

Помещения за служебен достъп:

· Реставрационни ателиета и помещение за лакиране

· Работно помещение, работилница 

· Складове амбалаж за съхранявани и гостуващи музейни експонати

За тези помещения е осигурен  лесен достъп до хранилищата и до товарните асансьори находящи се в крило Изток  и служебен достъп до експозиционната площ, различен от този на посетителите.

Обслужващи дейности:
· Инсталационни помещения

· Г.Р.Т, главен водомер и слаботокови шкаф.

· Помещение за охрана и приемчик

· Санитарно помещение и чистачка

Функционално разпределение на сградата по нива

· I  Сутерен /кота -5.10, -5,35 / със ЗП=1390  кв.м., 

Приземен етаж, в който са разположени три съществуващи депа за съхранение на изкуство в крило Север и под Скулптурната градина във вътрешния двор три новоизградени депа за Живопис и едно за Скулптура. В етажа се намира и основния склад за амбалаж на музейни експонати, основното разпределително фоайе към товарната платформа осигуряваща връзка със стопанския вход, инсталационни помещения, главно разпределително табло, главен водомер и обслужващи коридори, пригодени за маневриране на подемен електрокар.  

Към Северната Фасада на полуниво к.-4,00 е обособен нов евакуационен изход и евакуационно предверие. Етажът се обслужва от евакуационната стълбищна клетка и връзка през крило Изток до товаропътнически асансьори. В източната си част обекта граничи със съществуващи реставрационни ателиета, ползвани за нуждите на НМБИИ. 

·  Първи етаж  /кота -1,54, -0,80, -0,52 / със ЗП= 573.31 кв.м 

· Скулптурна градина във вътрешен двор с площ 993,1 кв.м.


Надземен етаж, ориентиран към вътрешния двор на комплекса със Скулптурната Градина, с подход през евакуационното стълбище и служебен вход през крило Изток и НГЧИ и рекреативно фоайе - 1 ниво на обединяващия атриум към вътрешния двор.

На етажа са ситуирани съществуващо депо за съхранение на живопис, реставрационно ателие и работно помещение, достъпни през коридор. Нивото се обслужва от евакуационната стълбищна клетка и през връзка с крило Изток и същ. сграда на НГЧИ. На северната фасада към ул.„Московска” е ситуиран основния стопански вход за комплекса с достъп за товарни и лекотоварни автомобили, които се контролират от приемчик и помещение за охрана. На същото ниво във вътрешния двор е разположена скулптурната градина, с експозиционна площ за постоянни скулптурни групи и свободна площ за гостуващи изложби и културни събития. Предвижда се изграждането на водно огледало и разполагането на групи за сядане, рекреация и озеленяване. Подробен технологичен проект за водното огледало с детайли ще бъде изготвен в заключителния етап на проектиране.

· Втори етаж  /кота +3,60/  със ЗП= 573.31 кв.м. 

Надземен етаж, с достъп до обединяващия атриум към вътрешния двор, крило Изток и НГЧИ и коридор, към които са обособени съответно две експозиционни зали за гостуващи изложби. Етажът е в непосредствено съседство  с тоалетен  възел и със самостоятелен санитарен възел за посетители с увреждания в крило Изток и се обслужва от евакуационна стълбищна клетка и връзки с другите крила от комплекса.

· Трети етаж  /кота +7,38/   със ЗП= 573.31  кв.м. 

Надземен служебен етаж без връзка с атриума, в който са преустроени две реставрационни ателиета, и съществуващи депа за изкуство на НГЧИ, свързани  с коридор към административната част на крило изток и новоизграденото евакуационно стълбище. 

Етажът е в непосредствено съседство през  пожарозащитена връзка с тоалетни  за служители и със самостоятелен санитарен възел за служители с увреждания, разположени на границата  в крило Изток и се обслужва от новоизградената евакуационна стълбищна клетка и товаропътническите асансьори в крило Изток.

· Четвърти етаж  /кота +11,50/  със ЗП= 579.13   кв.м. 

Надземен новоизграден в подпокривното пространство на сградата етаж, с достъп до обединяващия атриум към вътрешния двор и крило Изток и същ. НГЧИ, към който са обособени две нови експозиционни зали за живопис и графика. Етажът е в непосредствено съседство  с тоалетен  възел и със самостоятелен санитарен възел за посетители с увреждания разположен в крило Изток и се обслужва евакуационна стълбищна клетка и парадната стълба и товаропътническите асансьори в крило Изток.

Пожарна Безопасност  
Преустройството осигурява безопасна евакуация за посетителите и служителите на Национален Музеен Комплекс – Север-Скулптурна Градина, съответстваща на действащите нормативи. За целта към източната стена на калкан към съществуващата сграда на НГЧИ е обособена нова вътрешна евакуационна стълбищна клетка с удвоена ширина на стълбищните рамена -1,80м. Стълбищната клетка ще повиши значително възможностите за евакуация и на сградата на НГЧИ, свързана с евакуационно предверие и секторно пожарнозащитена врата.

Потокът на евакуация от горните етажи и подземните нива е сепариран, чрез евакуационно предверие, извеждащи го в открито пространство към ул.„Московска”. Вратите към евакуационните стълбищни клетки и предверия са самозатварящи се, осигурени с антипаник брави, ЕI 60, с клас на реакция на огън B.  

Вертикалното и покривното хоризонтално остъкляване на вътрешния атриум ще се осъществи чрез носеща стоманено-стоманобетонова конструкция обмазана с пожарозащитна боя, съответстваща на пожарна защита ЕI60.

Използваните материали в сградата отговарят на необходимата степен на огнеустойчивост съгласно изискванията на Наредба Iз-1971 за осигуряване на безопасност при пожар. 

Всички помещения са осигурени със система за Пожароизвестяване, аварийно осветление и нормативните пожаротехнически средства за първоначално гасене.

В съществуващите депа в крило Север се запазва вече съоръжената Газова спринклерна инсталация, а за новите фондохранилища в подземно ниво под Скулптурната градина се предвижда нова пожарогасителна централизирана инсталация за обемно гасене с гасителен агент.

Димозащитната вентилация за сградата ще бъде изпълнена съгласно еврокод  EN12101-6 като се предвиждат зони на сигурност с повишено налягане - евакуационното стълбище и предверие. 
Всички складови помещения са за негорими материали.

Въздуховодите са монтирани в шахти, изпълнени от ст.бетонови стени, с мин дебелина 25 см.

Аварийното осветление е осигурено с връзка с дизел-генератор.

Достъпна Среда 
За предоляване на разликите в нивата към съществуващата сграда на НГЧИ са предвидени подемни платформи на 1-во, 2-ро и 4-то ниво, а към преустроеното крило Изток, където се намира основния вход за достъпна среда новите нива на етажите са изравнени.

Евакуационната стълба е проектирана като елемент за преодоляване на различни.

Всички елементи на обзавеждането в пространствата за общо ползване и комуникационните пространства съответстват на изискванията за достъпна среда. 

Фасадно оформление и външни настилки
Всички материали и решения на екстериора и интериора са в унисон със съществуващия ансанбъл от сгради. 

Настилката в скулптурната градина е изпълнена от гранитни плочи на дистанционери и съответства на площадните пространства в централната градска част. 

По съществуващата северна фасада е предвидена допълнителна топлоизолация от 75мм каменна вата и двуслойна обшивка от гипсокартон.

За пространството на общите площи на 4-ти етаж е предвидена система нова каменна олбицовка.

Помещенията на последния 4-ти етаж, остъклени със структурна система на троен стъклопакет, са защитени от преослънчаване двустранно. 

Ландшафтно решение
В новоизградената Скулптурна градина се пресъздава характерната  среда на Софийския градски вътрешен двор. В ансамбъл със скулптурната експозиция са предвидени зони за средно-висока и ниска растителност и водно огледало. Като основен принцип в избора на растителни видове са местните видове, които не изискват прекомерно напояване и грижи.

Предвиждат се и линейно групирани дървета с контролиран растеж, които рамкират градината от Север и Изток и създават преходно пространство към вертикалните равнини на ограждащите градината високи сгради.

Инсталационна осигуреност

Преустроената музейна сграда ще разполага с всички необходими сградни инсталации за съвременна музейна сграда.

Ел. - Силнотокова, Осветителна и Аварийна, Структурно окабеляване свързано със сървър, телефонна инсталация и телефонна централа. 

Предвидено е ново специално осветление за съществуващите и новопроектирани експозиционни площи. 

Депата изградени в крило Север на първите две нива, са осигурени със самостоятелна климатична и газова пожарогасителна инсталация, която ще се запази, като се отдели от новопредвиденото захранване за реставрационните ателиета.

Основната топлинна мощност климатизирането на новоизградените фондохранилища, реставрационни ателиета и експозиционни площи, преустроената сграда ще получи от свързаната с Градската топлофикационна мрежа Абонатна Станция.

За отопление, климатизация и вентилация на експозиционните площи, зоните за общ достъп и работните помещения се проектира централна климатична инсталация. 

Водозахранването на обекта ще се извърши чрез връзка с крило Изток и нова връзка през главния водомерен възел към градската водопроводната мрежа. Основното съществуващо трасе на канализацията разположено под ниво сутерен на крило Север се засяга от конструктивното укрепване и поради амортизация ще бъде реконструирано основно. 

Технически  показатели  

Същ. Застроена Площ
- 447  кв.м.

Новопроект. Застроена Площ  
- 573  кв.м.
Същ. РЗП /бившо крило Север + вътр.двор/        - 1764 кв.м.  +  532 кв.м. /Сутерен/

Новопроект. РЗП - 2298 кв.м.  + 1390 кв.м. /Сутерен/

Същ. Озеленена Площ /бившо крило Север/
- 0 кв.м.

Новопроект. Озеленена Площ
                        - 993 кв.м.
  

Средна Кота прилежащ терен 



- к.т.  + 548,42

/Фасада по ул. Московска/ 


Съществуваща  Кота  Корниз 



- к.к.  + 563,84


Новопроектирана  Кота  Корниз



- к.к.  + 568,81


/фасада към Вътрешен двор/


Съществуваща  Кота  Корниз 



- к.к.  + 567,33


Новопроектирана  Кота Корниз



- к.к.  + 568,81


Съществуваща Кота Било 



- к.б.  + 570,59


Нова Кота Било

 



- к.б.  + 570,00

2. Част “Конструкции ”

Крило север
Общо за сградата 

Сградата е четири етажна плюс едно сутеренно ниво. Покривната конструкция е стоманобетонова плоча. Проектирана е и е построена в края на 40-те и началото на 50-те години на миналия век. Конструкцията е скелетна стоманобетонова и е разделена с дилатационна фуга. Етажните плочи са предимно еднопосочно армирани полета с дебелина 10 и 14см., които стъпват на греди с размери 25/50см и 12/77см.Гредите лагеруват на стоманобетони колони. На кота +3,38м един от средните редове колони се насажда на стоманобетонни рамки със сечения на ригелите 50/112см. и колони 50/80см. Конструкцията е фундирана на единични съпаловидни бетонни фундаменти на едно ниво. Височина на фундаментите е  около 160см., в план размерите са  около 250/280см. 

Съществуваща конструкция

Конструкцията на сградата от ос А до ос Ж е била обект на конструктивно заснемане, обследване и изготвяне на технически паспорт. Обследвани са класовете на бетона в съществуващите колони, греди и плочи. Направена е и проверка за наличната армировка в  някои по-важни конструктивни елементи като: плочи, греди, колони. От ос Ж до ос О се помещават действащи хранилища и изложбени зали на НГЧИ. Поради тази причина конструкцията там не може да се обследва.

На базата на многократни огледи на място, инструментални изследвания и статически изчисления може да се направи следното заключение:

Конструкцията на сгадата в по-голямата си част НЕ е в състояние да понесе новите, значително увеличени спрямо приетите по време на проектирането й, полезни проектни натоварвания.

Предвижда се тя да се реконструира и усили, за да се увеличи капацитетът и за поемане както на  вертикални, така и за хоризонтални /сеизмични/ товари. 

Усилване на конструкцията

Проектът предвижда такива строителни мероприятия, които ще доведат усилената конструкция на сградата  до състояние, което да отговаря на сега действащите нормативни документи за проектиране на сгради и съоръжения. 

Стоманобетоновата покривна плоча както и плочата на кота +11,28 се премахват изцяло между оси Ж и О. Това се прави с цел да се разтоварят всички вътрешни вертикални носещи елементи за които няма налична подробна информация. С така премахнатите етажни плочи чуствително се намалява и концентрираният/насаден/ товар върху рамките по оси З,И,К и Л, които биха получили  значителни усилия както при хоризонтално така и при вертикално сеизмично натоварване за каквито те на са оразмерени. 

Конструкция между оси А и Ж 

Колони

Всички колони с изключение на тези по ос „А” и ос „1” се обрамчват със  стоманобетонов „кожух” с дебелина от 7.5 до 10см. Връзката между старият и новия бетон става посредством бетонни и стоманени дюбели. Колоните по ос „1” с цел да се запази фасадата на сградата се усилват частично само  от вътрешната им страна, като за целта фасадният зид се разрушава в дълбочина около 12см. 

Греди 

Гредите се усилват също с нов стоманобетонов „кожух” с дебелина 7-8см, в него се полага нова надлъжна и напречна армировка. Закотвянето на надлъжната армировка в колоните става посредством:

· анкерни стоманени плочи;

· анкериране с епоксидни лепила към съществуващи колони/греди/;

· закотвяне в новите кожуси на колоните/гредите/

Плочи 

Етажните плочи се усилват чрез допълнително полагане на 7-9см стоманобетон, дюбелиран с арматурни пръти. Частично се премахват ивици от съществуващите плочи и се изпълняват наново. В сградата се вграждат евакуационни стълби, като в тези зони плочите се премахват.

Конструкция между оси Ж и О

Усилването е предимно по фасадата на сградата. По ос 5’ се изпълнява нова стоманобетонова рамка по всички нива. Тя е свързана със съществуващата конструкция посредством стоманени и бетонни дюбели. По ос „1” колоните се усилват аналогично на колоните при оси „1” и „А” в зоната „А-Ж”.

Изпълнява се нова плоча на кота +11,28, както и нова стоманена покривна конструкция.

Конструкцията  на кота +11,28 е стоманобетонна с дебелина 15см. и греди от стоманени профили HEB 650 с дължина приблизително 15м.Гредите предават натоварването върху стоманена ферма с етажна височина и върху стоманобетонната рамка по ос 5’. Стоманената ферма е с височина приблизително 6,5м и е с подпорно разстояние от ос „Ж” до ос „Н” 

Покривната конструкция е на две нива съобразно приетото архитектурно решение. 

За цялата сграда

Шайби / Стоманобетонни Стени/

С цел да се увеличи носещата способност на сградата за хоризонтални натоварвания по двете направления на сградата се вграждат стоманобетонови шайби. Шайбите са предимно с ширина на сечението 35-40см.и се връзват към съществуващите плочи със стоманобетонни дюбели.

Динамични изчисления и натоварвания
Предвижда се хоризонталните сили да се поемат само от стоманобетонните шайби. Хоризонталните усилия се предават на земната основа чрез фундаментите. Проведени са динамични изчисления  и изследвания на конструкцията.

Фундиране

Съществуващата сграда е фундирана на единични фундаменти на едно ниво.Те попадат в пластове 4; 6.1; и 8; съгласно инженеро-геоложкият доклад.Новата кота на фундиране е -7,88м.
Усилването на фундаментите ще се изпълни като единичните фундаменти се обединяват в ивични.Направата на ивични фундаменти се изпълнява на четири етапа:

· I–ви етап подкопават се по две стъпки на два съседни единични фундамента, през през две оси, подкопаването е напречно на бъдещият ивичен фундамент.Полага се армировка и се излива бетон.

· II-ри  етап  - аналогично на I-етап през фундаменти.

· III-ти етап – подкопават се всички фундаменти от едната страна на ивичният фундамент. Полага се армировка и се излива бетон.

· IV-ти етап – подкопават се всички фундаменти от другата страна на ивичният фундамент. Полага се армировка и се излива бетон.

Фундирането ще се изпълни в ИГ пластове 4, 6.1, и 8, при наличие на ИГ пластове 1а и 1б то те се премахват и се изпълнява обратен насип от трошен камък уплътняван на пластове от по 20см.

Минимално изчислително натоварване на почвата Ro=0.2Mpa

Скулптурна градина двор

Новата сграда е едноетажна и се изпълнява в пространството на вътрешният двор. Конструкцията и е изцяло стоманобетонна скелетна. Плочите са гредови с дебелина 28 и 30см. Хоризонталните товари се поемат от колони шайби и сутеренни стени. Фундирането се извършва с ивични фундаменти на едно ниво. 

Технология
Сградата  се изгражда по смесена технология - използва се монолитен стоманобетон и предварително изготвени в заводски условия стоманени елементи.

Монолитните бетони се изливат със съвременни  носещи скелета и модерни кофражи, даващи необходимото качество на бетоновите повърхности. Носещото скеле за поемане на теглото на пресния бетон, използван за новите плочи трябва да бъде оразмерено за товар от 1t/m^2. Монолитните елементи не трябва да се декофрират преди достигане на 90% от проектната якост на бетона. Декофрирането да се извърши най-рано на 28 ден.

При изпълнението на стоманобетоновите „кожуси”, съществуващите елементи се изчистват до бетон,награпяват се по детайл и се измиват с чиста вода, за премахване на строителни боклуци и прах. При вече чиста и награпена повърхност се започва работа по усилването им.

Всички размери на съществуващите елементи както и дължината на армировката за усилването им  да се проверят на място.

За изпълнение на монтажните работи е необходимо площадката да се оборудва с кулокранове с достатъчен обхват за монтажа на стоманените елементи за покрива.

Антикорозионна и пожаро-защита на стоманените елементи 

Всички стоманени конструкции се обработват против корозия на стоманата.

Стоманата се изчиства  механизирано от ръжда чрез дробеструене или пясъкоструене за премахване на окалина, прах масло грес и др.При почистване трябва да се прилагат методи за изпитване, които да установят достигане на чистота и грапавост на повърхноста. Нанася се технологичен грунд преди започване на производството на елементите. След направата на елементите върху тях се полага два пласта грунд на хлорно каучукова основа или епоксидна основа. Нанася се 3 пласта антикорозионна боя съвместима с грунда -  /напр. хлор емайл лак/. Общата дебелина на всички пластове не трябва да е по-малка от 200 микрона.

Всички стоманени елемени  да се обработят с огнезащитна боя съобразно тяхните нормативни изисквания за пожароустоичивост.

По време на цялото строителство да се спазват изискванията на ПИП-СМР и на ТБОТ.

Нормативни Документи

· Наредба No3/21.07.2004г. - Основни положения за проектиране на конструкциите на строежите и за въздействията върху тях;
· Наредба No2/23.07.2007г. - Наредба No2 за проектиране на сгради и съоръжения в земетръсни райони;
· Норми за проектиране на бетонни и стоманобетонни конструкции 1986г.; БДС ЕN 206-1/N; БДС ЕN 771-4; БДС ЕN 10025-1; БДС ЕN 10025-2;
· Норми за проектиране на стоманени конструкции 1987 год.;

· Наредба No1  проектиране на Плоско Фундиране 08.10.1996год.
;

3. Част “ОВК”

При изготвянето на проекта са спазени изискванията на Наредба № 15 на МРРБ и МЕЕР от 28.07.2005 г.

Отоплителна система

Потребностите на сградата от топлина се покриват от абонатна станция към градската топлопреносна мрежа, разположена в сутерена на крило „изток”. В помещениeто на абонатната станция ще бъдат монтирани водоразпределителни и водосъбирателни колектори, помпи, разширителни съдове, регулираща и предпазна арматура.

Предвидени са отделни клонове за топлозахранване на апарати и радиаторно отопление.

Климатизация

Климатизация  експозиционни зали и атриум.
Решена е на базата на климатична камера, разположена на покрива на сградата на крило „изток”. Камерата осигурява икономия на експлоатационните енергийни разходи чрез роторен регенератор на енергия. За поддържане на влажностния режим е предвиден пароовлажнител на подавания в залите въздух.

Климатичната камера осигурява санитарното количество пресен въздух.

Обработеният въздух се подава в уплътнени пленуми в двойния под на експозиционните зали и атриума чрез топлинно изолирана въздуховодна  мрежа. Подаването в помещенията е чрез подови вентилационни решетки, а на първото ниво на атриума – чрез линейни вентилационни дифузори.

Подаването е организирано чрез самостоятелен клон на въздуховодната мрежа със зонални въздухоотоплители за всяка зона от експозиционните площи, което позволява поддържането на температурния и влажностен режим по зони.

Предвиждат се ON/OFF клапи на всеки клон, чрез които се преустановява притокът към експозиционните зали в периодите, когато в тях няма експозиция.

За защита на експонатите от замърсяване от външния въздух в камерите са предвидени карбонови филтри.

Засмукването се осъществява чрез вентилационни решетки, и въздуховодна мрежа. Изхвърлянето е над покрива на сградата.

Въздуховодната мрежа е топлинно изолирана.

Нормативното шумово ниво се осигурява от канални кулисни шумозаглушители. 

Топлозахранването е от абонатна станция в крило”изток”, а студозахранването – от чилър, монтиран на покрива на крило „изток”.

Климатизация  реставрационни ателиета, депа за съхранение на предмети на изкуството, офиси.
Съществуващи реставрационни ателиета, офиси и депа в сутерена и първия етаж.

В съществуващите депа е изградена климатизация, обслужвана от климатични камери за приток на пресен въздух, вентилатори, въздуховодна мрежа и решетки. Температурният и влажностен режим се поддържат от прецизни сплит климатизатори.

Предвижда се запазване на съществуващите климатични инсталации. За избягване на повишаването на относителната влажност над 50% се предвижда преработка на подаващата въздуховодна мрежа, като пресният въздух ще се подава в близост до прецизните сплит климатизатори, които осигуряват влажностния режим.
Новопроектирани реставрационни ателиета и депа.
Климатизацията се осъществява на базата на въздухообработващи апарати – четиритръбна система. 

Топлозахранването е от абонатна станция, а студозахранването – от чилър.

Топлоносител – вода 65/45(С.

Студоносител – вода 7/12(C.

За всяко помещение се предвижда снабдяване с топлоносител и студоносител чрез топлинно изолирана тръбна мрежа, изпълнена от черни газови тръби.

Ще бъдат монтирани спирателни и балансиращи вентили и уреди за измерване на изразходваната топлинна и студова енергия във всяка функционална единица.

Кондензатът се отвежда с независима тръбна мрежа и се свързва с канализацията посредством „воден затвор”.

Осигурено е подаване на санитарно количество пресен въздух. Пресният въздух се обработва в климатични камери. За намаляване на експлоатационните енергийни разходи се предвижда рекуперация. 

Влажностният режим в помещенията се контролира от климатичните камери за приток на пресен въздух и електрически пароовлажнители.

Пресният въздух се филтрира, затопля се през зимата и се подава в помещенията чрез въздуховодна мрежа. В местата на преминаване на въздуховодната мрежа през пожарозащитни прегради са предвидени пожаропредпазни клапи. Във всяко помещение ще бъдат монтирани регулиращи клапи на подаващия и засмукващия въздуховод.

Въздуховодната мрежа е топлинно изолирана.

Изхвърлянето е над покрива на сградата.

Вентилация

Вентилация експозиционни зали.

Предвижда се организирано подаване на обработен пресен въздух и засмукване на замърсения въздух.

Вентилация офиси, депа и реставрационни ателиета.

Предвижда се организирано подаване на обработен пресен въздух и засмукване на замърсения въздух.

В реставрационните ателиета е проектирана система за отвеждане на токсичните газове, образуващи се в технологичните реставрационни процеси. Въздухът се засмуква от локални аспирационни камини и се отвежда през въздуховодна мрежа, изпълнена от киселинноустойчив материал. Обслужващият вентилатор е киселинноустойчив, с взривозащитен двигател.

Вентилация работилница – кота -5,35.

Работилницата е предназначена за ремонти и изработка на рамки за картини. Дейностите, отделящи прах са шлайфане и пробиване на дървен материал. Предвидено е запазване на монтираната общообменна вентилационна система, както и подвижна прахосмукачка с максимален дебит 900m3/h и обем на резервоара за прах 0,5 m3. Отвеждането на въздуха от прахосмукачката е чрез самостоятелен въздуховод Ф160 над покрива на сградата. Прахосмукачката се включва при шлайфане и пробиване и осигурява отрицателно налягане на въздуха спрямо съседните помещения.

Вентилация лаборатория по консервация и реставрация, помещение за лакиране  – кота -7,38.

В помещението е монтирана лакировъчна камера. Предвидена е климатизация и общообменна вентилационна система.

Лакировъчната камера е в комплект с взривобезопасен вентилатор. Отвеждането на въздуха от лакировъчната камера е чрез самостоятелен въздуховод Ф160 над покрива на сградата. Камерата  осигурява отрицателно налягане на въздуха спрямо съседните помещения при използване на лакове и лепилни агенти.

Предвижда се блокировка за осигуряване изключването на технологичните съоръжения при спиране на вентилацията.

Пожарна безопасност

Вентилационни системи, осигуряващи комфорта в сградата.

· Въздуховодите са с клас по реакция на огън не по-нисък от А2.

· Въздуховодите се топлоизолират с негорима топлоизолация – минерална вата с клас по реакция на огън не по-нисък от А2.

· Шахтите, в които са разположени въздухопроводи на вентилационни системи в санитарно-хигиенни помещения, се изпълняват от продукти с клас по реакция на огън не по-нисък от А2, с граница на огнеустойчивост не по-ниска от EI 60 и с капаци на ревизионните отвори EI 30. 

· Въздухопроводи, които пресичат транзитно помещения, етажи и междуетажни конструкции, разделени с пожарозащитни прегради, се защитават допълнително с гипсокартон 2 х 18 мм до достигане на огнеустойчивост най-малко EI 45 А2.

· При пресичане на пожарозащитни прегради от въздуховоди, в местата на пресичане се предвиждат пожарни клапи с огнеустойчивост, съответстваща на нормативната огнеустойчивост на пресичания конструктивен елемент, и въздухопроводите са изпълнени от продукти с клас по реакция на огън А1.

Системи за контрол на дима.

Вентилационна система за повишено налягане в евакуационното стълбище.

При възникване на пожар евакуационните пътища се включват системи за осигуряване на свръхналягане в евакуационните стълбища за осигуряване на безопасна на посетителите в музея. Системата се обслужва от осов вентилатор, монтиран на покрива

Засмукването от атриума се осъществява в най-високата част – под тавана на последния етаж. Смукателният въздуховод на климатичната система ще служи за отвеждане на дим и топлина в случай на пожар. 

В режим на вентилация, засмуканият въздух се отвежда към въздухообработващия агрегат.

В случай на пожар въздухообработващият агрегат е изключен, за сметка на това работи смукателният вентилатор за отвеждане на дим и топлина.

Смукателният вентилатор ще бъде разположен на покрива в близост до въздухообработващия агрегат, обслужващ климатичната система. 

Принудителният смукателен вентилатор на ВСОДТ е устойчив на температурно въздействие от 300(С в продължение на 60 мин.

Въздухопроводите на ВСОДТ за транспортиране на димните продукти са с клас на огнеустойчивост EI120 или по-висок и се изпълняват от продукти с клас А2 или по-висок.

Вентилационните системи за отвеждане на дима и топлината се захранват с електрическа енергия като потребители от първа категория с автоматично превключване на захранването или от собствен енергиен източник.

ВСОДТ се управляват от централа за управление с възможност за автономна работа в продължение на 72 часа, която се осигурява от собствен енергоизточник.

За осигуряване на надеждно и своевременно отваряне на отворите за приточен въздух се предвиждат пневмоцилиндър, електродвигател, пиропатронна система или други устройства за отваряне. Отварянето на приточните отвори на ВСОДТ се осъществява непосредствено след задействането на смукателната инсталация на ВСОДТ.

4 Част “Енергийна ефективност“

Обект на проекта е преустройство и разширение на съществуваща сграда.

Сградата се състои от следните функционални единици:

· Ниво -1 /кота -5.35 и -5,10/, на което са разположени съществуващи депа за съхранение на предмети на изкуството, технически помещения и комуникации, както и нови депа за съхранение на предмети на изкуството;

· Ниво 1 /кота -0,80/, на което са разположени съществуващи реставрационни ателиета, депа за съхранение на предмети на изкуството, технически помещения и комуникации. На това ниво се намира новопроектиран вход на сградата от скулптурната градина през фоайе. Новопроектираната част представлява атриум, достигащ до последния етаж /ниво 4/;

· Ниво 2 /кота +3,60/, на което са разположени съществуваща експозиционна зала и комуникации. В атриума е развита пасарела с връзка към етап 1;

· На ниво 3 /кота +7,38/ са разположени реставрационни ателиета и депа за съхранение на предмети на изкуството.

· На последното ниво 4 /кота +11,50/ са разположени експозиционна зала и комуникации.

Основни геометрични характеристики на сградата:

· външни цени тип 1 – 293м2
· външни цени тип 3 – 106м2
· външни цени тип 4 – 64м2
· стени граничещи с неотопляемо пространство – 39м2
· стени на отопляемо пространство към земя – 134м2
· под на отопляемо пространство върху земя – 239м2
· плосък покрив тип 2 – 150м2
· плосък покрив тип 3 – 46м2
· плосък покрив тип 4 – 604м2
· плосък покрив тип 5 – 150м2
· плътни външни врати – 3м2
· плътни врати към неотопляемо пространство – 2м2
· прозорци тип 1 – 858м2
· прозорци тип 2 – 61м2
Режими на обитаване на сградата, отоплявани зони, охлаждани зони, брой на обитателите

Параметрите на микроклимата в експозиционните зали, депата и техническите помещения се поддържат от климатичните системи денонощно и целогодишно.

Вентилационните и климатични системи в офисните зони функционират целогодишно в работни дни 7-21 ч.

Предвижда се климатизация в експозиционните зали, депата, реставрационните ателиета и офисите.

В санитарните възли, коридори, стълбища и технически коридори са проектирани отоплителни и вентилационни инсталации.

Броят на посетителите се ограничава до не повече от 300 души на етаж. Броят работни места в офисите е предвиден съгласно действащата нормативна уредба за проектиране на отоплителни, вентилационни и климатични системи.

Проектни параметри на вътрешния климат

Зима:

· Експозиционни зали
+19,0 ± 3,0 °С

· Хранилища
+15,0±3,5°С

· Офиси и реставрационни ателиета
+22,0 + 2,0°С

· Коридори и стълбища
+19,0 ± 3,0 °С

· Складове
+15,0±3,5°С

· Санитарни възли
+19,0 ±3,0 °С 

Относителна влажност:

· Експозиционни зали
40 -60 %

· Хранилища
40 -60 %

Лято:

· Експозиционни зали
+24,5± 2,5 °С

· Хранилища
+24,5+ 2,5 °С

· Офиси и реставрационни ателиета
+24,5± 2,0 °С

Относителна влажност:

· Експозиционни зали
40 -60 %

· Хранилища
40 -60 %

Базови стойности на климатичните фактори:

· Външна изчислителна температура
-16°С

· Продължителност на отоплителния сезон - 190 денонощия 

Отоплителни денградуси
2900 Kd

Надморска височина
950м

Технически показатели за енергийна ефективност.

Съгласно чл.4, ал. 1 от Наредба № 7 техническият критерий за определяне на основните показатели за разход на енергия и топлосъхранение за жилищни сгради е общия годишен разход на енергия за отопляване, охлаждане, вентилация, гореща вода, осветление и уреди на един квадратен метър от общата отопляема площ на сградата, определен като потребна и като първична енергия.

Топлинни характеристики на ограждащите конструкции на сградата
· външна стена тип 1





U= 0.382444 W/(m2.K)

· външна стена тип 3





U=0.196274 W / (m2.K)

· външна стена тип 4





U= 0.218587 W/(m2.K)

· стени граничещи с неотопляемо пространство 

U= 0.474652 W/(m2.K)

· стени на отопляем етаж граничещи със земя 

U= 0.568338 W/(m2.K)

· под на отопляемо простр., граничещ със земя

U= 0.405441 W/(m2.K)
· покрив тип 1 покривно остъкл. структурна фасада 
U= 1.000000 W/(m2.K)
· покрив тип 2, плосък покрив - филц 


U = 0.294631 W/(m2.K)

· покрив тип 3, тераса 





U = 0.201552 W/(m2.K)
· покрив тип 4, тераса 





U = 0.200314 W/(m2.K)

· покрив тип 5, "зелен" покрив 




U = 0.165876 W/(m2.K)

· външна врата плътна





U= 2.194192 W/(m2.K)

· плътна врата граничеща с неотопляемо пространство 
U= 3.195996 W/(m2.K)
· прозорци







U = 2.000000 W / (т2.К)

Температурният и влажностният режим в сградата се поддържат от отоплителни и климатични системи. Топлозахранването е от абонатна станция към градската топлофикационна мрежа.

Студозахранването се осигурява от въздушноохлаждаеми водоохлаждащи агрегати.

Съоръженията, обслужващи отоплителните, вентилационните и климатични системи се захранват с ел. енергия.

Топлата вода за битови нужди се подгрява с ел. енергия.

Сградата отговаря на енергийна характеристика клас В.

Съгласно:

Наредба № 7 от 15 декември 2004 г. за топлосъхранение и икономия на енергия в сгради, издадена от Министерство на регионалното развитие и благоустройството, обн. ДВ. бр.5 от 14 януари 2005 г., изм. и доп. ДВ, бр. 85 от 2009 г.

5. Част “ВиК“

Разработеният проект се отнася за преустройство и пристройка на съществуваща сграда - Крило Север по ул.„Московска” и вътрешния двор  в УПИ I, кв. 500, собственост на Министерство на Културата, в „Национален Музеен Комплекс – Север - Скулптурна градина”.

Сградната водопроводна връзка е ф100 и е предвидена на ул. водопровод ф150 чугун, преминаващ по бул. В. Левски. Това е отразено в първи етап на проекта в крило Север. 

Сградно канално отклонение се предвижда през сега съществуващата рампа към вътрешният двор. Заустването ще се осъществи в уличен канал ф300 по улица Московска в съществуваща РШ. 

Водопроводна инсталация

Автоматична пожарогасителна инсталация 

Съгласно  Наредба № Із-1971 за строително-технически правила и норми за осигуряване на безопасност при пожар и договор за проектиране, класа на функционална пожарна опасност е Ф1, подклас Ф2.2 
Съгласно чл. 193 т.8,  вътрешни пожарни кранове се изискват за всички общественни етажни нива,. От чл.199 ал.1 табл.19 т.6 и т.7 се изисква  осигуряването на дебит за едновременно действие на:

- един вътрешен пожарен кран (дебит 2,5 l/sec);

На основание Приложение №1, 2.12 на Наредба № Із-1971, не се предвижда спринклерна инсталация, но съгласно съвременните световни музеологични стандарти в сградата предвиждаме спринклерна инсталация в галериите за експозиция, на втори и четвърти етаж.

В сутерена има депа за съхранение на експонати, които ще бъдат защитавани от спринклерна инсталация на газ по друг проект.

Необходимите водни количества са осигурени от градски водопровод веднъж и резервоар и помпена станция втори път. Оразмеряването ще бъде по европейски норми ЕN 12845.

ПК не са вързани за спринклерната инсталация. За тях има отделна мрежа.

В системата ще се внедри съвременна микропроцесорна система за управление и следене състоянието на гасителната инсталация. 

Предвиждаме суха инсталация /от КСК вода – въздух/, навсякъде в местата на експозиция, с цел запазване на експонатите. Инсталацията ще се задейства само , ако се е задействал димен датчик и се е спукала ампула на спринклерна глава /реле за поток дава индикация за движение/. Ако има по отделно сигнали от реле за поток или димен датчик, КСК вода – въздух няма да отвори и да се пусне пома за спринклерна инсталация. 
За тяло Север, двата КСК и компресора за сгъстен въздух, са ситуирани в помещение до същ. водомерен възел на тяло Запад. Тръба ф150, от помпена станция на спринклерната инсталация, захранва колектора ф200 на КСК.

В първи етап, в крило Изток се намира резервоара и помпената станция, на спринклерната инсталация, която ще обслужва всички крила на сградата на музея.

При монтиране на спринклерните глави под тавана на помещение с негорими стени и тавани максималното разстояние между тях е 4 м.,а разстоянието до стената 2 м. Спринклерите се разполагат така, че да се гарантира необходимата интензивност на подаване на гасително вещество /вода/, която в случая е 0.07-0.1 l/s.m2. Максималната височина на която се монтира спринклерна глава е 6 м. 

В първи етап са избрани следните помпи:

Спринклерни помпи. 

Две помпи – работна и резервна

Поддържаща /жокей/ помпа – един брой. Поддържащата помпа ще служи за поддържане на постоянно налягане в спринклерната инсталация.

ПП помпи за ПК.

Предвидена е помпена група за ръчната гасителна инсталация в сградата 

Две помпи – работна и резервна

Поддържаща /жокей/ помпа – един брой. Поддържащата помпа ще служи за поддържане на постоянно налягане в противопожарната  инсталация.

В сградата имаме само суха спринклерна инсталация. Предвиждам КСК ф100 за всяко експозиционно ниво, или два броя КСК. Тръбната система след всяко КСК не надвишава 4 мз 

В музея и коридорите, са предвидени полускрити с хромирано покритие спринклерни глави, насочени надолу. Спринклерните глави са на връзка ½”, К = 80,   76 0С

Всички спринклерни глави са бързодействащи.

К - К-фактор на спринклерната глава - за подбрания спринклер К = 5,6/80/

Р - налягане преди спринклерната глава в bar. –минимум 5,00 

Диаметрите на тръбните участъци са приети така, че да осигуряват работа на най-отдалечения спринклер при избраните помпи.

КСК ще се управлява от микропроцесорен контролер, който ще следи непрекъснато за изправността на системата. Чрез него ще се следи за движение на потока при релетата за поток на отделните зони /етажи/, състоянието на крановете. При възникване на пожар ще подава звуков сигнал в помещенията и на фасадата на сградата. При възникване на повреда звуков сигнал на фасадата до входа на помещението за КСК. При формиране на сигнал пожар чрез дайлер ще се подава съобщението до РСПАБ и повреда в сервизната организация.

Предвижда се Контролно сигналените клапани да бъдат монтирани в отделно отопляемо помещение със стени с граница на пожароустойчивост 2 часа и 30 минути.

Водопроводна инсталация 

Водопроводната инсталация в случая е за поливане на тревните площи във вътрешния двор. 

Водопроводната инсталация за битови нужди ще бъде изградена от полипропиленови водопроводни тръби и фитинги с алуминиева вложка. 

Инсталацията ще бъде разклонена с долно разпределение, като разпределителната мрежа ще минава открита, а тръбите ще бъдат изолирани с изолация от синтетичен експандиран каучук.
Вода за водопроводната инсталация е предвидена от СВО, проектирано в първи етап и осигуряващо вода за целият комплекс. 

Предвидено е водопроводно отклонение ф25, а към всяка кашпа - ф20, през СК с изпразнител.

Канализационна инсталация

Инсталацията е смесена – битово-дъждовна. 


За гравитационната битова канализация в сградата се използват РVС тръби и фасонни части от дебелостенно РVС с SN 8. 

Битовото отпадно водно количество, от санитарните възли е поето в първи етап на проекта

Дренирането на дъждовните води става чрез вътрешни водосточни тръби.

Количеството на дъждовните води  - 52,3 л/сек.

Това водно количество 52,30 л/сек ще се провежда в канал ф250 с наклон 1,5% и запълване 0,70 и скорост 1,76 м/сек.

Зауства се в уличен канал ф300 в същ. РШ.

БХТПБ

Всички работници да се инструктират срещу подпис по правилника на ТБХТО преди започване на работа. Пожароопасните и взривоопасните материали да се ползват и съхраняват съгласно правилата на ППСТН и изискванията на службите на териториалната противопожарна охрана.

Да се ползват задължително личните предпазни средства.

Проектът по е разработен въз основа на: Норми за проектиране на ВиК инсталации в сгради от 2005 г., Наредба № Із-1971 за строително-технически правила и норми за осигуряване на безопасност при пожар и договор за проектиране. Данни за улични ВиК от изходни данни на Софийска вода с изх. № ТУ – 1972/18.05.2011 год. 
6. Част “Електро”

Сграда - северно крило и зона двор, е проектирана и разглеждана в голямата си част като самостоятелна функционираща част сграда, с обособени самостоятелни функции по системи. Част от системите са функционално, ситуационно и технически обвързани със съответните системи от първи етап. Някои от системите и електро инсталациите на първи етап е необходимо да бъдат преработени и допълнени спрямо вече проектираните, при окончателното приключване на проектирането на цялата сграда, за да бъдат отразени и синхронизирани всички действия и параметри на системите.

Нормално и резервно захранване, Главно разпределително, етажни и зонови електро табла и кабелни трасета, и кабелна мрежа ниско напрежение

Захранването на сграда крило Север, дворна експозиция, и нива сутерени, както  нормално така и резервно захранване, са изцяло в зависимост и технически обвързани от останалите части/етапи на сградата. Част от консуматорите по системи се обслужват от източници и централи прилежащи на втори етап, а друга част – от източници  и централи прилежащи на първи етап. След изготвяне на проектите и по трети етап, наложените промени и допълнения към централните съоръжения ситуирани в първи етап на проекта, както и някои инсталационни и технически решения,  ще бъдат актуализирани. 

Главното разпределително табло е проектирано в самостоятелно помещение. Таблото е разработено на полета, за стоящ монтаж, които са окомплектовани с необходимата защитна, пускова, измерителна и контролна апаратура, включително аресторна, със съответен клас, при осигуренa селективност. Всяка от условно разделените зони електроконсуматори- базирана на етажно ситуиране, се захранва от етажно електро табло, предвидено за монтаж в самостоятелно обособена ниша, защитена с необходимата степен на пожароустойчивост.

Таблата предмет на проектната документация, се разработват окомплектовани с необходимата защитна и пускова апаратура, с дефектно токови защити, монтирани по фази и токови кръгове, а там където е необходимо се монтират и термични защити. Вертикалните кабелни трасета, са обособени в отделна ниша, с гарантиран контролен достъп. Табла са проектирани и за захранване консуматорите във всички технически зони и системи ОВК и ВК. В по голямата си част, технологичните консуматори по зони, са само силово захранени до електро табла, а изготвянето на принципните им схеми, както и захранването и  управлението на самите им консуматори,  е предмет на фирмена разработка и окомплектовка.  На този принцип се разработват  всички технологични зони, оборудвани с ОВК и ВК системи, както и асансьорните уредби, които от своя страна завършват на разединители.

Главното електро табло, както и  основно етажните табла са разделени на двойна шинна система- шина основно захранване и шина резервно/аварийно захранване – дизел-агрегат. Етажните, зонови и технологични табла, са разработени с възможност за изключване след приключване на работния ден, на шината захранващи консуматори втора и трета категория. В режим на работа остават само дежурните консуматори- от нулева и първа категория.

Всяко от таблата е със заземителна шина или клеморед.

За проектиране на вътрешната мрежа ниско напрежение, е използвана радиална схема. Кабелите са положени по кабелни скари- хоризонтално и вертикално, като всички пресичания на стени и плочи, са обработени с пожарозащитен материал. Кабелните скари са поцинковани, различни като тип (според начина им на полагане), поцинковани перфорирани, поцинковани стълби, поцинковани плътни с капак и други. Всички използвани кабелни скари е необходимо да са с гарантирано заземление. Използвани са медни кабели, оразмерени на токово натоварване и пад на напрежение.

Резервно/аварийното захранване е проектирано да се осъществи от дизел-агрегат, монтиран на ниво покрив, в самостоятелно помещение, окомплектован със система за вертикално зареждане и локално заземление на цистерна- предмет на Инвестиционния проект- І-ви етап. 

При оразмеряване на дизел- агрегата са взети под внимание всички електро консуматори, нормативно необходими да бъдат резервирани. Превключването в авариен режим става изцяло автоматично, при отпадане на нормалното напрежение, както и обратно, възвръщането в нормален режим на работа. В съответствие с направените  изчисления, се предвижда монтирането на дизел- агрегат с мощност около 600кVА. 

Консуматорите с охранни функции- централи пожароизвестяване, СОТ, оповестяване и други,  имат собствени акумулаторни батерии. Централизирана акумулаторна батерия е проектирана и за захранване на евакуационните и аварийни осветителни тела, с възможност за следене на състояние от BMS на сградата (Локално ситуиран в първи етап на Инвестиционния проект).  

Самостоятелна акумулаторна батерия е предвидена и за резервиране захранването на аварийното и евакуационно осветление. Батерията и електро таблото са ситуирани в помещение Главно електро табло втори етап. Информацията от работата и състоянието на аварийното и евакуационно осветление, като цяло се препраща на BMS, ситуиран като помещение в Първи етап на сградата. 

Осветление, осветителна инсталация, аварийно и евакуационно осветление, експозиционно осветление зали.

Осветлението в сградата е проектирано на база функционалност на помещенията при спазване нормените изисквания и интериорните решения. Липсата на конкретни експозиционни планове, е накарало проектантския екип проектно да предвиди  начини, форми, конфигурация и видове осветителни тела с възможност  да се  осигури максимална гъвкавост за постигане на разнообразен светлинен ефект във всяко помещение от експозиционната зона. Общото осветление в галерията на 2 етаж е решено с осветителни тела тип wall washer с луминесцентни и компактни лампи, с асиметрична светлина, широкоизлъчващи,  насочено към стените по зали, като се използват светоизточници с висок индекс на цветопредаване и неутрално бяла цветна температура.


Предвижда се изграждането на система от висящи шини с вградени тоководещи части, позволяващи монтаж към тях на прожектори с халогенни и LED лампи. 

В галерията на 4 етаж се предвижда индиректно осветление над полупрозрачния окачен таван с цел просветляването му. Експозиционното осветление отново е с шини с прожектори (основно халогенни).

За осветление на експонатите в скулптурната градина се предвижда монтажа на LED прожектори с тясно излъчване на нива покрив на източното крило и сградата на НГЧИ. 

Предвидено е фасадно осветление (на фасадите към скулптурната градина), осигуряващо специфичен и пластичен образ на сградата през нощта, както и декоративно осветление на озеленяването, като по този начин се създава различна и интересна атмосфера на градината през нощта. 

Осветлението в  техническите помещения е проектирано с луминесцентни осветителни тела, със съответен клас защита. С луминесцентни осветителни тела е решено и осветлението в помещения работилница и реставрационни ателиета, където са използвани основно тела за пенделен монтаж. Всички луминесцентни осветителни тела са окомплектовани с ЕПРА. Използват се луминисцентни осветителни тела със светлоизточник Т5. В зони рекреация- при пасарелките са използвани осветителни тела с луминесцентни лампи и LED ивици.

Степента на защита на съответните осветителни тела, е съобразена с функционалността на помещенията в които се монтират. 

Осветлението във всяка зала е обхванато от дигитална система за регулиране (DALI интерфейс), с възможност за програмиране на различни светлинни сцени според изискванията на експозицията. Предвидени са датчици за присъствие, което позволява да се регулира автоматично нивото на осветеност според присъствието на посетителите в залата. 

Основното работно осветление е изчислено и проектирано на база нормативна осветеност, осигуряващо подходящи условия за работа, пребиваване и усещане за комфорт.

Дежурно охранното осветление, представлява около 30% от основното работно осветление, като включва в себе си и аварийното осветление. Същото се използва за осветление  и с охранни функции.   


Аварийното и евакуационно осветление обхваща цялата сграда и е проектирано като система за осветление по БДС EN1838, на централна батерия, осигуряващо в случай на отказ на основното осветление на сградата.

Аварийното и евакуационно осветление е оразмерено на един час непрекъсната работа на автономния източник (централна батерия). 

Като част от системата  са предвидени и контакти по подовете и стените на залите, с възможност за обвързване към DALI системата, за захранване на преносими прожектори, вградено осветление в експозиционни витрини и др.  

При включване на системата на работа към дизелагрегат, се предвижда ограничаване на мощността на осветлението през системата за управление, като по този начин се осигурява нормално натоварване на дизелгенератора. 

Инсталацията за осветление се изпълнява с медни кабели, изтеглен в предпазна тръба положена скрито, открито над окачени тавани по кабелна скара, и открито в предпазни тръби укрепени на скоби. Използват се три и пет проводни линии, като третото и пето жило се използва за заземление / към заземителна шина или клеморед на таблото.

Инсталация за контакти и технологични консуматори, асансьорни уредби

Инсталацията за контакти се проектира на база примерно архитектурно обзавеждане, и логическо решаване на възможна експозиционна ползваемост, с изисквания към брой и места на излазите и контактите, както и на база функционалност на помещенията. Използват се контакти тип шуко, за скрита инсталация, както и контакти за открит монтаж в подови кутии и кабелен перваз. Инсталацията се изпълнява с медни три и пет проводни кабели и проводници, с отделно заземление, изтеглена в предпазни тръби, скрито под мазилка,  над окачени тавани, в двоен под, положена открито по скоби и други. Предвидени са контакти с конкретно и общо предназначение. 

Основно контактите се захранват на основна работна шина, като захранването на всички консуматори от втора и трета категория се изключва с приключването на работния ден . Консуматорите като компютри  се захранват на отделни токови кръгове, към шина дизел-агрегат. 

На всяко предварително определено работно място от реставрационните ателиета, се предвижда група от силови контакти- по три контакта за захранване на компютри и по един за общи нужди. 

Ситуираните в експозиционните зали подови кутии, са окомплектовани с два броя контакти шуко за силово захранване, контакт за комуникационни връзки – RJ, и изведен кабел свързан към охранителната система на сградата.  

Всички електро консуматори, както и такива които не са електрически, но могат да попаднат под напрежение се заземяват. 

Инсталацията за контакти и технологични консуматори се третира с медни кабели и проводници, с три и пет жила, като всяко трето и пето жило се използва за заземление.

Асансьорните уредби се разработват от оторизирана фирма. Ел.таблата за асансьорните уредби и разединителите към тях, до който се довеждат захранващите кабели за всяка от уредбите, се монтират на удобни функционални места. 

Мълниезащита и заземление

Сградата се обезопасява от пряко попадение на мълнии, както и от пренапрежения в ел. мрежата. Главното разпределително табло, се заземява към общия заземителен контур, а всички табла по етажи и зони се заземяват посредством третите и пети жила на захранващите ги кабели. Заземени са всички контакти и осветителни тела, технологични консуматори и нетоководещи части, които могат да попаднат под напрежение. В сградата се изгражда заземителен контур, с изравнителни планки, при преходно съпротивление не по-високо от 10ома, и схема на свързване със земя TN-S - от табла ниско напрежение на трансформаторите навътре към сградата и  консуматорите.

· Системата мълниезащита-заземление се изгражда от няколко основни компонента

· Заземителна система 

· Мрежа за изравняване на потенциалите в пода на скулптурната градина

· Мълниеприемна система върху покрива 

· Система от токоотводи, свързваща мълниезащитната мрежа със заземителната система,

· Система от арестори на пренапрежение

Комуникации- телефонна инсталация и компютърна мрежа

Системата (универсална комуникационна среда, позволяваща пренос на гласова комуникация, данни и видеоизображения и се състои от:

· Централен разпределител, ситуиран в самостоятелно помещение – съдържа съоръжения за входящите комуникационни кабели от централна станция- Първи етап, и съоръжения за изходящите кабели към зоновите разпределители, необходимото активно мрежово оборудване,

· Зонови/етажни;

· Телекомуникационен;

· Хоризонтална (разпределителна) инсталация за работните;

· Изводи – розетки RJ45 категория 6A, монтирани на място.

· За изложбената площ се предвиждат подови и стенни блок-кутии с по един телекомуникационен извод. 

Така създадената преносна среда е универсална и позволява използуването и за разнообразни приложения. 

За осигуряване на комуникацията вътре в сградата се използва предвидената телефонна централа в Първи етап на проекта.

Озвучаване и оповестяване

Проектираната система озвучаване и оповестяване, както и в Първи етап на Инвестиционно проектиране, третира всички зони в зависимост от тяхната функционалност, в различна степен на пълнота. Тази система, е с важна функция за осигуряване на безопасността в сградата- Северно крило, дворно пространство експонати и сутерени. 

Системата  се проектира в съответствие с изискванията на стандарта, и се състои от:

· Централна станция – (Първи етап на проектиране);

· Локални оповестителни ;

· Инсталация –проектно решена с пожароустойчиви кабели,

· Микрофонен пулт – позволяващ позоново разпространение на съобщения –ситуиран в помещение охрана.

Системата за оповестяване е разпределена в 5зони, по етажи. За всички зони, проектирани към настящия етап са предвидени нови инсталационни линии и трасета.

Пожароизвестяване

Проектирането на пожароизвестителната система за част от сграда Север и подземните нива на дворното пространство, е базирано на самостоятелна централа  - адресируема, с възможност за организиране на 4 кръга с по 127 адреса на кръг. В зависимост от пожарните зони, системата може да се програмира и да се конфигурират  96 зони. Централата се монтира в помещение охрана на крило север, и функционално може да работи самостоятелно. За обединяване на контролните и охранни функции, посредством рипитер, централата се включва към системите на първи етап в помещение BMS. 

Елементи на системата

Проектно предвидената пожароизвестителна централа има две нива на управление:

· достъп до I - во ниво - посредством код на потребителя;

· достъп до II - ро ниво - посредством код на инсталатора;

Димният оптичен датчик е ниско профилен адресируем оптичен димен датчик, използващ светлинно разпръскващ принцип на детекция. 

Температурният  максимален адресируем датчик.

Аналогов адресируем технически модул (TM) с два независимо управляеми релейни изхода и един вход. 

Адресируемият бутон е в корпус по промишлен стандарт KAC и има вграден адресируем модул. 

Ел. звънецът е ниско профилен от поляризационен тип, с много ниска консумация.

Пожароизвестителната система има възможност за управление и блокировка на изпълнителни механизми. 

Пожароизвестителната централа, се монтира в помещение охрана на Северно крило- втори етап.

Пожароизвестителната инсталацията се изпълнява с екранирани проводници 2х1 кв.мм положени в окачен таван, в двоен под и скрито под мазилка в гофрирани тръби. Пожароизвестителната централа се  захранва от самостоятелен токов кръг на отделна кабелна линия,  с непрекъснат режим на работа. Централата се резервира с акумулаторни батерии 12V/12 Ah.

Видеонаблюдение

Частта на проекта Видеонаблюдение, третираща частично крило.

Централните устройства, цифров мултиплексор/ видеорекордер и ТВ монитори, са разположени в помещението за BMS (кота: +7,30) – Първи етап на проекта. Чрез тези устройства се осъществява управление на изображенията от изнесените устройства и визуален контрол на всички входни и изходни зони, както и подходите към и от стълбищните площадки и асансьорите.

Мултиплексорите/видеорекордери са 16 канални. 

ТВ мониторите са предназначени за визуализиране на изображенията от камерите. На основния монитор се наблюдават изображенията от камерите в един от изброените по-горе режими, а на спомагателния - избрано изображение на цял екран.

Системата е от отворен тип и позволява разширение на всяко едно ниво на по-късен етап. Проектно е предвидена възможност за локално наблюдение при охрана- Втори етап, с определени права на достъп до дадени камери.

СОТ

Сигнално-охранителната система, е проектирана като неразделна част от системата в Първи етап на проекта, като се изгражда на базата на контролен панел от компютъризиран тип (Монтиран в помещение BMS на първи етап проектиране), Комуникацията се осъществява по четирипроводна линия /BUS/, което позволява лесно и бързо изграждане и по етапно разширение на охранителните системи. 

Охраната на обекта се организира съгласно техническите изисквания за високо рискови обекти на базата на разширителни модули, свързани към съответните Bus линии. 

Антисаботажният контакт на кутиите на разширителния модул и клавиатурите ще бъдат включени към самоохраната на системата.

Инсталацията е изпълнена с проводник CQR8 жилен, екраниран положен в двоен под и окачен таван, и външно, закрепен със скоби. Захранването на съоръженията се извършва от централа СОТ, монтирана в помещение BMS- първи етап на Инвестиционен проект. За силово захранване на разширителните модули с 220V е положен кабел CBT 3х1кв.мм. 

Експозиционно осветление

Системата на осветление на експозиционните зали е проектирана с цел да се осигури максимална гъвкавост за постигане на разнообразен светлинен ефект във всяко помещение. 

Общото осветление ще се реши по различен начин за залите на 2 и 4 етаж (поради различните им архитектурни характеристики), като се използуват луминисцентни светоизточници с висок индекс на цветопредаване и неутрално бяла цветна температура.


За залата на 2 етаж се предвиждат wall washers; за залата на 4 етаж – задно осветление на полупрозрачния таван. 

Предвижда се изграждането на система от висящи шини с вградени тоководещи части, позволяващи монтаж към тях на прожектори с халогенни, метал-халогенни и LED лампи. Шините позволяват  и DALI контрол. 

С разположени на покрива на НГЧИ и източното крило LED прожектори се осъществява експозиционното осветление на скулптурната градина.

Осветлението във всяка зала ще бъде обхванато от дигитална система за регулиране (DALI интерфейс), с възможност за програмиране на различни светлинни сцени според изискванията на експозицията. 

Като част от тази система са предвидени и контакти по подовете и стените на залите.

Системата за регулиране на осветлението е обща за сградата, и включва централен контролер и етажни контролери, всеки от които с  DALI линии и една универсална BUS линия (EIB). Управлението на прожекторите е индивидуално; на общото осветление – групово (по зали и зони). 

Като цяло, за галериите за картини и текстил се използуват халогенни прожектори; в скулптурната градина – LED прожектори. 

Специализирана музейна информационна система
Системата се базира на устройства персонален ексурзовод раздавани на посетителите.

Системата позволява автоматичен режим на работа.

Експозицията е разделена на постоянна и променяща се част.

Съобщенията свързани с експонатите в постоянната част се съхраняват винаги в паметта на устройството персонален екскурзовод, тези от променящата се се зареждат в него по радио път при навлизане в зоната на променящата се изложба. 

Системата представлява доразвитие на проектираната част в източното крило. 

Информационна система за видео онагледяване

Не се предвижда развиване на кабелна структура в двора , не е предвиден монитор от информационната система за това пространство.

Подходите към залите на 2ри и 4ти  етаж са през фоайетата на съответните етажи, които са „покрити” от информационни монитори предвидени в етап 1.

Задаване изисквания към  BMS (Система за сграден мениджмънт)

Системата за сграден мениджмънт обобщава информацията от всички технически системи и съоръжения в сградата и подпомага дейността на обслужващия персонал. 

Функционално, системата се използва като водеща и обединяваща всички технически системи, директно или чрез комуникация на високо ниво с управляващите подсистеми. 

Системата се състои от централен компютър и периферни устройства – управляващи и измервателни прибори (за контрол на осветеност, температура, влажност, налягане и т.н.). 

Системата представлява доразвитие на проектираната част в източното крило. 

Основни мерки за електро и пожарна безопасност

Електробезопасността се осигурява чрез следните основни мероприятия:

· Използувана е система TN-S от Главните трансформаторни табла до крайните консуматори;

· Всички линии, захранващи контакти за преносимо електрооборудване, са защитени с дефектнотокови защити с ток на сработване 30mA;

· Класа и степента на защита на електрическите съоръжения  се подбира стриктно съгласно особеностите на помещенията;

· Стриктно трябва да се спазва цветовия код на проводниците и жилата:

· за защитен (PE) проводник – жълто-зелен

· за неутрален (N) проводник – светло син

Пожарната безопасност  се осигурява чрез правилен подбор на класа и степента на защита на електросъоръженията според изискванията на помещенията. 

Евакуацията на хората от сградата е осигурена от система за евакуационно осветление с автономни осветителни тела. 

Евакуационното и аварийно осветление е проектирано с централна акумулаторна батерия и инсталационно обезпечено с негорими кабели. 

Отворите на всички кабелни скари и трасета, минаващи през стени и плочи, след приключване на инсталационните работи, се запълват с негорим материал.

Мерки за енергийна ефективност

· Балансиране натоварването на трансформаторите;

· Компенсиране на реактивните товари към всеки Енергиен център,

· Използуване на съвременни икономични светоизточници и осветителни тела;

· Използуване на модерни цифрови системи за управление на осветлението;

· Автоматично управление на слънцезащитни щори и сенници;

· Използуване на датчици за движение и присъствие във всички рядко обитавани помещения;

Изготвеният проект е в съответствие със следните нормативни документи: 

· Наредба №3 за устройство на електрическите уредби и електропроводните линии /НУЕУ/,

· Норми за проектиране на електрическите уредби в сгради Наредба №2/99,

· Наредба №Із -1971 за строително –технически правила и норми за осигуряване на безопасност при пожар

· Норми за проектиране на мълниезащитата на сгради и външни съоръжения,

· БДС1786 - 84г и EN12464 -1:2002, и др,

· БДС ЕN 1838 - Аварийно и евакуационно осветление,

· ЕN 60849 – Звукови системи за аварийни ситуации,

· Наредба №1 – 171 на МВР и БНБ, раздел ІІІ- “Изисквания за оборудване на обектите  със сигнално охранителни известителни системи и телевизионни системи за наблюдение”,

· EN 54 – Пожароизвестяване

· Наредба 4 от 22.12.2010 за мълниезащитата на сгради, външни съоръжения и открити пространства. 

7. Част “Пожарогасене“

Проектът третира активните мерки за защита на помещенията на депата за скулптура и живопис, кота -5.10, на Национален музеен комплекс, кота

-5.10, УПИ I, кв.500, м."Центъра-зона А север", гр.София.

Предвижда се изграждане на газови пожарогасителни централизирани инсталации за обемно гасене с гасителен агент, обхващащи помещенията на база максимален единичен обем на помещение.

Гасителните инсталации се предвиждат с ръчно и с автоматично задействане само след два отделни едновременни сигнала, подадени от автоматични пожароизвестители, чрез сигнал от адресируема пожароизвестителна пускова система, управляваща пусковия вентил (електромагнитен клапан) за изпускане на гасителния агент.

Гасителната инсталация осигурява:
· гасителна концентрация - 6.7 % об. (364 g/m3);
· проектна концентрация за пожари клас „А“ – 8.7 % об. (483 g/m3), включваща коефициент на сигурност 1.3;

· проектна концентрация за пожари клас „В“ – 11.3 % об. (646 g/m3), включваща коефициент на сигурност 1.3;

· концентрация на NFPA 2001 -ПЕНТАФЛУОРЕТАН С  ДОБАВКА ЛИМОНЕН в защитавания обем - не по-висока от най-високата концентрация, при която не се наблюдава вредно токсично или физиологично въздействие върху обитателите – NOAEL = 11.5 %;

· допустимо време за престой на обитателите в среда с гасителен агент – до 5 min;
· включване на сигнализация преди подаването, с време на задържане, което;
· позволява евакуация на персонала преди разпръскването на гасителния  агент.  
· Устройствата за задържане се използват само за евакуацията на персонала и/или за подготвяне на зоната на пожара за подаване на гасителен агент (изключване на вентилация, климатици). Известяването, преди подаването в зоните, се различава от всички други известителни сигнали и се задейства непосредствено в началото на времето на задържане след регистрирането на пожар.

· включване на аварийно осветление и съответните знаци за посоката на евакуация. Предвиждат се предупреждаващи и инструктиращи знаци.

·  включване на непрекъснати светлинно-звукови сигнали при входовете и предвидените изходи вътре в защитаваната зона и непрекъснат светлинен сигнал извън защитената зона, който е включен, докато защитената зона не стане безопасна след вентилиране на помещението.

Разполагане на съдовете (бутилките) с гасителен агент:
· разполагането на съдовете, вентилите и допълнителните устройства се предвижда така, че да бъдат достъпни за контрол, изпитване и поддръжка.

· съдовете се монтират и укрепват съгласно указанията за;
· съдовете се разполагат колкото е възможно по-близо до защитаваните помещения ;
· Гасителната концентрация в защитаваната зона се поддържа не по-малко от 10 минути.

Пожарогасителен агент
Пожарогасителният агент, се идентифицира в NFPA 2001, ISO 14520 и EN 15004 като HFC 125 (пентафлуоретан) с патентована добавка (d-limonen)).

Закрепване на дюзите
За дюзите и техните реактивни сили се осигурява закрепване така, че разстоянието  от последния закрепващ елемент да отговаря на условията:

· ≤ 100 mm за тръби ≤ 25 mm
· ≤ 250 mm за тръби > 25 mm
Изпитвания

Изпитванията да се извършат съгласно БДС EN 15004-1.

Проверява се тръбната разпределителна система за определяне на съответствието й с проектната и монтажна документация. 

Разпределителните дюзи трябва да бъдат ориентирани така, че да може да бъде постигнато оптимално подаване на гасителното вещество.

Всички съдове за съхраняване на гасително вещество трябва да бъдат правилно разположени съгласно одобрените места. 

Всички затворени секции от тръбопроводи трябва да бъдат изпитани.

Изпитва се тръбопроводната мрежа с използване на азот или подходящо алтернативно вещество.

Извършва се функционално изпитване за работа на инсталацията.

Изпитва се цялостната работа на инсталацията при резервно захранване при отпадане на основното захранване.

БХТПБ
Обезопасяване на производствено оборудване

· Организацията на работните места трябва да  бъде осигуряваща пълна безопасност при изпълнение на монтажните работи.

· Преди започване на  монтажните работи всички отвори в  стените, пода и  тавана се обезопасяват или покриват със здрави капаци.

· При прокопаване на отвори в тавана трябва да се използват специални очила с нечупливи стъкла и да се вземат мерки за предотвратяване на наранявания от падащи предмети (инструменти, отломки от мазилка, бетон).

· При извършване на определените работи на височина трябва да се използват устройства – скелета, стълби или осигурителни колани в зависимост от характера на работата. Забранява се използването на случайни несигурни опори.

· При работа върху гладък и хлъзгав под на долния край на стълбите да се поставят гумени накрайници.

· Забранява се качване и работа на двама и повече работници върху една стълба.

· До работа с ръчни електрически инструменти се допускат лица, които са обучени на безопасни методи на работа с ел. инструменти и начините за даване на първа помощ при поражение от ел. ток.

· До самостоятелна работа за обслужване на електрически съоръжения се допускат лица, които имат съответната правоспособност и квалификационна група.

Средства за индивидуална защита 

· Преди започване на работа с ръчни ел. инструменти да се проверява изправността на заземяването и изолацията на проводниците.

· Да се използват лични предпазни средства за работа на височина.

8. Част “Геодезия“

За целите на проектирането е извършена подробна тахиметрична снимка на всички сгради попадащи в УПИ I, кв. 500, както и на прилежащите улици. Заснети са всички Електро, ВиК и ТЕЦ мрежи, растителност, както и всички стълбища и подходи към вътрешния двор. По специално изискване на инвеститора, бяха заснети и котите на плочите по всички етажи на същ. сгради както и Коти-0, Корниз и Било.

Прохода откъм ул.“Московска”, който преминаваше под северното крило на сградата и служеше за достъп до вътрешния двор е премахнат. На негово място се изгражда подход, който се използва за сервизен и стопански достъп за музейния комплекс и също е откъм ул.“Московска”. Той достига чрез входна рампа до дебаркадер и разтоварно, достъпно за товарни и лекотоварни автомобили. Границите на подхода, там където пресичат тротоара на ул.”Московска” са оформени с понижен бордюр.

На понижено ниво от прилежащия терен, с цел запазване характера на застрояване на съществуващата сграда, се обособява нов евакуационен изход. Пред евакуационния изход, е предвидена отводнителна решетка.

Проектните наклони и дължини, както и коти 0-ли във  вертикалната  планировка, са съобразени със теренните условия и нивата на прилежащите улици.  

Изготвена е детайлна вертикална планировка, като отводняването е повърхностно. 

На трасировъчния план са дадени размерите на новите съоръжения, както и списък с координати на всички характерни точки от тях. 

Вертикалната планировка е решена, като са взети предвид следните условия:

· Да се осигури директна и безпрепятствена връзка до входовете на сградата, околното пространство и подхода с градската комуникация.

· Да се осигурят необходимите връзки с подходящи наклони и ширини, съответстващи на нормативите.

· Да се използват рационално теренните дадености.

· Вертикалната планировка да се съобрази с архитектурните и функционалните изисквания на сградите.

· Да се осигури бързо и безпрепяствено оттичане на повърхностните води.

9. Част “Пътна“

Местоположение и основни подходи към сградата

Достъпът за посетители до новоизградената скулптурна градина се осъществява през новоизграденото към вътрешния двор обществено пространство от съществуващите и преустроените сгради, предмет на поръчката.

Основния подход, който се използва за сервизен и стопански достъп за музейния комплекс е откъм ул.“Московска”, където се достига чрез входна рампа до дебаркадер за разтоварна дейност на товарни и лекотоварни автомобили.

Обектът е проектиран на базата на одобрено Задание от Инвеститора, План /ЧИЗРП/, утвърдено от СО – Управление Архитектура и Градоустройство на 27.03.2001г, и в съответствие с издадената на 03.02.2010г. виза за проектиране от Главния Архитект на СО, и е съобразен с Общоустройствения План на град София и изискванията на наредба N:7 за правила и нормативи за устройство на отделните видове територии и устройствени зони. 

Съществуващата сграда, предмет на преустройството, попада в „Зона на исторически развилият се обществен градски център  (А1) група 6”, обявена за групов паметник на културата от НИПК с Декларативно писмо №4469 от 22/08/1986г. 

Ситуационно решение

Временен, сервизен и стопански достъп се осъществява в рамките на УПИ I през вътрешния двор с входна рампа от ул. „Московска”. 

На база геодезическо заснемане в Координатна система - Софийска и Височинна система – Балтийска на мястото на съществуващата автомобилна рампа се проектира нова такава за достъп до вътрешния двор.

Проходът се запазва и е с ширина 3.50м, като преминаването на ул. Московска се запазва на понижен бордюр, спазвайки уличната регулация за непрекъсната бордюрна линия. 
Настилки:

Избран тип паважна настилка за автомобилно движение :

· 10см - гранитно кубче 10/10/10см

· 4см - пясъчна основа

· 42см - несорт. едрозърн.мин. м/л - (тр. камък (0<D<75мм

· земна основа 
Подготовка на терена и земна основа на настилките

Необходимо след изкопни работи в строителната площадка съобразно вертикална планировка да се подравни терена с необходимите обратни засипки.

За осигуряване здравината и допустимите деформации на земната основа същата трябва да се уплътни до необходимата плътност на почвите в изкоп. Уплътняването е с комбиниран виброваляк до достигане на необходимия коеф. на уплътнение. 

Обратните засипки на насипите в необходимите места да се изпълняват от подходяща з.м. (несвързана почва или почва от дълбоките изкопи на обекта) при горепосоченото изискване за уплътняване на насипа. 

Земното легло да се уплатнява по БДС15130-80.

Изискванията за уплътняване на основните пластове и пластовете за пътно покритие да отговарят на БДС17143-90.

Несвързана основа

Изпълнява се несортиран трошен камък по БДС EN 13043/2005 със зърнометричен състав, който отговаря на изискванията за зърнометрия Б (таблица3). Изпълнението става съгласно ПИПСМР, раздел“Пътища и улици”,т.9.

10. Част “Паркоустройство“

Основната цел на проекта е адаптирането на съществуващата сграда по ул. Московска, изграждане на подземно ниво и преустройство на вътрешния двор на комплекса в Скулптурна Градина, отговарящи на актуалните норми за проектиране в страната и на съвременните стандарти в музейното дело, с облик съответстващ на ландшафтното устройство и историческия контекст в зоната.

Паркоустройственият проект засяга вътрешния двор на комплекса, предвиден за открит атриум със скулптурна експозиция. В новоизградената Скулптурна градина се пресъздава характерната среда на градския вътрешен двор. В ансамбъл със скулптурната експозиция са предвидени зони за средно-висока и ниска растителност и водно огледало. Като основен принцип в избора на растителни видове са местните видове, които не изискват прекомерно напояване и грижи.

Предвиждат се и линейно групирани дървета с контролиран растеж, които рамкират градината от Север и Изток и създават преходно пространство към вертикалните равнини на ограждащите градината високи сгради.

Архитектурният проект за двора предвижда изграждането на декоративни настилки, водни огледала и четири зелени площи в пространството. В част "ПАРКОУСТРОЙСТВО" в две от тях се засаждат 10 средноразмерни дървета от вида Acer pseudoplatanus f.globosa с покритие от почвопокривни растения от вида Vinca minor. Другите две от тях се аранжират с ниски цъфтящи и вечнозелени храсти съгласно дендрологичен проект. За тези зелени площи архитектурният и конструктивен проект предвиждат клоцове за декоративна растителност с дълбочина на почвения слой от 120 см.

Вътрешният двор на комплекса е с площ от 993,3 м2. При недостиг на зелени площи до изискуемите 30% по визата за проектиране се предвиждат постъпки за реализация на компенсаторно озеленяване в рамките на столицата.

11. Част “Пожарна безопасност“

Функционално предназначение на строежа

Преустройство на съществуваща сграда в „Национален Музеен комплекс” - Север - Скулптурна Градина, УПИ I, кв. 500, м. Центъра-Зона А Север, гр.София представлява сграда (музей) за обществено обслужване в областта на културата и изкуството, със ЗП=573 м2. Състои се от 1 подземен и 4 надземни етажа и е обособен в отделен пожарен сектор, съгласно чл.16 от Наредба №1з-1971. Височина на сградата - 17.71 м. Обособено е едно евакуационно стълбище, затворено в стълбищна клетка и изходи към съседен пожарен сектор.

Преустроената сграда на крило Север и новопроектираното подземно ниво и Скулптурна градина ще изпълняват функцията на национална културна институция, чиито основни задачи са събирането, опазването и експонирането на произведенията на изобразителното изкуство.

Клас на функционална пожарна опасност

Съгласно таблица №1 към чл.8, ал.1 на Наредба №1з-1971 помещенията се отнасят към клас на функционална пожарна опасност, както следва:

· експозиционни зали и ателиета - Ф2.2;

· обслужващи помещения - Ф3.4;

· технически и работни помещения - Ф5.1;

· складове, депа - Ф5.2.

Степен на огнеустойчивост и класове по реакция на огън

Съгласно проекта по част „Архитектурна" сградата е предвидена от II степен на огнеустойчивост.

Строителните конструктивни елементи - ст.б. колони, ст.б. шайби, стени ст.б./тухлени/итонг/ гипсови клас Al, REI(EI)>120, междуетажни ст.б. плочи с дебелина 10 cm, 14 cm и покритие на армировката 20 mm, клас Al, REI 180), ст.б. стълбище, клас Al, REI 90, изпълняват изискванията за огнеустойчивост и клас по реакция на огън за сграда от II степен, при максимално допустима ЗП≤2000 м2 между брандмауерите. За обекта е проектирана автоматична спринклерна пожарогасителна инсталация и съгласно чл.13, ал.2, табл.5 максимално допустимата ЗП между брандмауерите е 4000 м2, за сграда от II степен, до 5 етажни нива.

Покривната конструкция е стоманобетонова плоча. Проектирана е и е построена в края на 40-те и началото на 50-те години на миналият век. Конструкцията е скелетна, стоманобетонова и е разделена с дилатационна фуга. Етажните плочи са предимно еднопосочно армирани полета с дебелина 10 и 14 cм, които стъпват на греди с размери 25/50 cм и 12/77 cм. Гредите лагеруват на стоманобетони колони. На кота +3.38 м един от средните редове колони се насажда на стоманобетонни рамки със сечения на ригелите 50/112 cм и колони 50/80 cм. Конструкцията е фундирана на единични съпаловидни бетонни фундаменти на едно ниво. Височината на фундаментите е около 160 cм, в план размерите са около 250/280 cм.

Съществуваща конструкция

Конструкцията на сградата в по-голямата си част не е в състояние да понесе новите, значително увеличени спрямо приетите по време на проектирането й, полезни проектни натоварвания. Предвижда се тя да се реконструира и усили.

Усилване на конструкцията

Проектът предвижда строителни мероприятия, които привеждат конструкцията на сградата в съответствие с действащите нормативни документи за проектиране на сгради и съоръжения, включително и на Наредба No2/23.07.2007r. за проектиране на сгради и съоръжения в земетръсни райони.

Стоманобетоновата покривна плоча, както и плочата на кота +11.28 се премахват изцяло между оси Ж и О. Това се прави с цел да се разтоварят всички вътрешни вертикални носещи елементи, за които няма налична подробна информация.

С цел да се увеличи носещата способност на сградата за хоризонтални натоварвания по двете направления на сградата се вграждат стоманобетонови шайби. Шайбите са предимно с ширина на сечението 35-40 cм и се свързват към съществуващите плочи със стоманобетонни дюбели.

Новата сграда е едноетажна и се изпълнява в пространството на вътрешния двор. Конструкцията и е изцяло стоманобетонна, скелетна. Плочите са гредови с дебелина 28 и 30 cм. Хоризонталните товари се поемат от колони, шайби и сутеренни стени. Фундирането се извършва с ивични фундаменти на едно ниво.

Техническите помещения от клас Ф5.1 с различна категория по пожарна опасност се отделят помежду си чрез пожарозащитни стени (R)E1 60, клас А2, съгласно чл.22, ал.1 и ал.2 от Наредба №1з-1971. Вратите са с огнеустойчивост EI 60, клас В, съгласно чл.22, ал.3 от Наредба №1з-1971. По същия начин са отделени и помещенията за ел.инсталации, ОВК (клас Ф5.1) от съседните им помещения в сградата.

Помещенията от клас Ф5.2 (склад, депа) са отделени от останалия обем на сградата (съседни помещения) чрез брандмауер EI 120 и врати EI 90, съгласно чл.19, ал.1, ал.2, т.2 и чл.20, ал.1 от Наредба №1з-1971.

Носещата покривна конструкция над атриума се изпълнява с огнеустойчивост най-малко R30. Остъкленията и другите прозрачни покрития в покривната част на атриума се предвиждат с клас по реакция на огън не по-нисък от А2. Продуктите за рамки на прозорци по фасадите на атриума и за слънцезащитните приспособления са с клас по реакция на огън не по-нисък от В.

Всички материали и решения на екстериора и интериора са в унисон със съществуващия ансанбъл от сгради. Външната Северна фасада изпълнена със каменна облицовка на сградата по ул.Московска се запазва, вътрешната фасада и покривното остъкляване на атриума към скулптурната градина е изпълнена със структурно остъкляване, съоръжена със слънцезащитни елементи.

Настилката в скулптурната градина е изпълнена от гранитни плочи на дистанционери и съответства на площадните пространства в централната градска част.

По съществуващата северна фасада е предвидена допълнителна топлоизолация от 75 mm каменна вата и двуслойна обшивка от гипсокартон, като между съществуващите външни стени и изолацията е предвидено вентилационно пространство, осигуряващо постоянен температурен режим, както за облицовката, така и за помещенията.

Покритията по стените, таваните и подовете в обема на атриума и приобщеното към него пространство се изпълняват от строителни продукти с клас по реакция на огън не по-нисък от А2 (А2fl).

Класът по реакция на огьн на хидро- и топлоизолационните материали на покрива се предвижда съгласно табл.7.1 за Н-pa степен на огнеустойчивост: най-малко С - Croof (изолация - повърхностен слой) при площ до 2000 м2.

Класът по реакция на огън на хидро- и топлоизолационните материали на външните повърхности (фасадни топлоизолации) се предвижда съгласно табл.7.1 за II-ра степен на огнеустойчивост: С - А2 (изолация - повърхностен слой), без ограничения.

Осигурени условия за успешна евакуация

Очакваният максимален брой хора във всички части на сградата е около 655 човека.

Най-населени в определени моменти се очертават етажите с експозиционни зали. 

· евакуация от сутерен -1 по 3 маршрута;

· евакуация от експозиционни зали на 2 и 4 надземен етаж;

· евакуация от експозиционните зали в надземни етажи - по два маршрута.

Съгласно чл.58 от Наредба 1з-1971 за строежи с обща населеност над 800 човека е необходимо извършването на изчислителна проверка за безопасността на евакуацията на хората при пожар. При тази проверка условието за безопасност е постигнато, ако хората успяват да напуснат помещенията, приобщените обеми, строежа, за време по-малко от максимално допустимото, посочено в Наредба 1з-1971.

Съгласно чл.61, ал.1, табл. 10 и чл.60, ал.1, допустимото време за евакуация на хората от помещения (площи приобщени - без пожарозащитни прегради) е 2 min (3 min, при наличие на АПГИ. съгласно чл.61, ал.2), а от сградата като цяло - 6 min (9 min, при наличие на АПГИ).

Евакуация от обемите на сградата 

Специфичната пропускателна способност на изход-врата (с единична широчина 1,6 метра и повече) при гранична плътност на човешки поток е 85 човека/метър.минута, съгласно чл.63, ал.4, табл. 11 от Наредба 1з-1971.

Проектираните крайни изходи, от стълбището на кота -5.10, извеждащо директно навън е 1 бр. х 1,60 m и към защитена зона - 2 броя х 1,60 м.

Проектираните крайни изходи, от етажите, извеждащи в защитена зона на съседен сектор са общо 6 бр. х 1,60 m и 1 брой х 1,20 м.

Общата сумарна широчина на крайните евакуационни изходи за хората, напускащи надземни и приземни нива е 12,40 м.

Евакуация на хората от етажните нива с използване на стълбище 

Специфичната пропускателна способност на стълбищно рамо (при движение надолу - от надземните етажи към приземен етаж и от него навън) е 72 ч/m.min.

Очевидно е, че проектираният брой стълбища (lxl,80m) е достатъчен за евакуация на присъстващите хора. Евакуационният капацитет е достатъчен и стълбището няма да забави хората, движещи се към крайния изход. За удовлетворяване на нормативните изисквания от 2,40 m за най-населения етаж (300ч.) е необходимо евакуиращите се да се насочват към най- малко 2 маршрута за евакуация - към стълбище и към съседен пожарен сектор.

Тръби, въздуховоди, изолации

Отопление

Всички открити тръби се изолират с топлоизолация, най-малко клас Cl-
Вентилация

Въздуховодите са проектирани от негорим материал - поцинкована стоманена ламарина, клас по реакция на огьн А1. Предвидено е да се топлоизолират с негорима топлоизолация тип минерална вата с клас по реакция на огън не по-нисък от А2, съгласно чл.100, от Наредба №1з-1971.

Всички принудителни смукателни вентилатори на вентилационните системи са проектирани да издържат на температурно въздействие 300°С в продължение на 120 min, съгласно чл.119, ал.1 от Наредба №1з-1971.

Транзитно преминаващите през помещения въздухопроводи се защитават до огнеустойчивост не по-малко от 45 min, съгласно чл.76 от Наредба №1з-1971.

При преминаване на въздухопроводите от една противопожарна зона в друга се предвиждат пожарни клапи със стопяем елемент и/или с моторни задвижки в зоната на пресичане на пожарозащитните стени, съгласно чл.66, ал.З от Наредба 1з-1971 във връзка с чл.20 и чл.22.

Вентилационните тръби за санитарните помещения се предвиждат от трудногорим материал (PVC), клас BL и CL, в рамките на едно помещение до вентилатор, съгласно чл.99, ал.2 и ал.З от Наредба № 1з-1971. Шахтите, в които са разположени въздухопроводи на вентилационни системи в санитарно-хигиенни помещения и други подобни системи, се изпълняват от продукти клас А2, EI 60 и с капаци на ревизионните отвори Е1≥30. В местата на пресичане на пожарозащитните прегради се вземат мерки за неразпространяване на огън и димни продукти в продължение на един час, съгласно чл. 66, ал.5 от Наредба №1з-1971.
Електрически инсталации, кабели, изолации

Главните разпределителни табла са проектирани в самостоятелни помещения. Всяка от условно разделените зони електроконсуматори, базирана на етажно ситуиране, се захранва от етажно електротабло, предвидено за монтаж в самостоятелно помещение.

Етажните, зонови и технологични табла са разработени с възможност за изключване след приключване на работния ден на шината захранващи консуматори втора и трета категория. В режим на работа остават само дежурните консуматори - от нулева и първа категория.

Резервно/аварийното захранване е проектирано да се осъществи от дизел-агрегат 600 kVA, монтиран на ниво покрив - източно крило, в самостоятелно помещение, окомплектован със система за вертикално зареждане и локално заземление на цистерна.

Консуматорите с охранни функции - централи пожароизвестяване, СОТ и други, имат собствени акумулаторни батерии. 

Общото осветление е решено индиректно, като се използват луминесцентни светоизточници.

Евакуационното осветление работи в непрекъснат режим, като гарантира минимум 1 1х осветеност при аварийни ситуации. 

Инсталацията за осветление се изпълнява с медни кабели, изтеглени в предпазна тръба положена скрито, открито над окачени тавани по кабелна скара, и открито в предпазни тръби, укрепени на скоби. Използват се три и пет проводни линии, като трето и пето жило се използва за заземление към заземителна шина или клеморед на таблото.

Захранването на вентилацията, климатичните системи, локалните ВК консуматори и на помпените групи и системи се осъществява на отделни токови кръгове, с отделни ел.табла, при съответно управление.

Асансьорите се предвиждат оборудвани с управление за "нон-стоп" система при пожар, задействана по сигнал от ПИЦ.

Активни мерки за пожарна безопасност
Пожарогасителни инсталации (ПГИ)

За обекта не се изисква пожарогасителна инсталация, съгласно чл.206 и т.2.12 на прил.1 към чл.З, ал.1 от Наредба №1з-1971. По проект за експозиционните зали на ет.2 и ет.4 се предвижда суха спринклерна пожарогасителна система вид А (тип „вода-въздух"), която се захранва с вода от противопожарен резервоар с ефективен обем 145 м3 с помпена станция. Резервоарът е разположен на ниво втори сутерен (кота -8.05 м) източно крило. Инсталацията ще се задейства само от ПИИ. За тяло Север, двата КСК и компресора за сгъстен въздух, са ситуирани в помещение до съществуващ водомерен възел на тяло Запад. Тръба Ф150 от помпена станция на спринклерната инсталация захранва колектора Ф200 на КСК.. Предвидената помпена група се състои от:

· 1 работна + 1 резервна помпа;
· поддържаща (жокей) помпа;
Помпената станция ще бъде постоянно захранена с ел. енергия от два независими източника с автоматично 

За депата скулптура и живопис на кота -5.10 са проектирани автоматични гасителни газови инсталации с гасителен агент. Гасителните инсталации се предвиждат с ръчно и с автоматично задействане само след два отделни едновременни сигнала, подадени от автоматични пожароизвестители. 

Пожароизвестителни инсталации (ПИИ)

Предвидена е адресируема пожароизвестителна централата (ПИЦ) с възможност за организиране на 6 кръга с по 127 адреса на кръг. В зависимост от пожарните зони, системата може да се програмира и да се конфигурират 96 зони. ПИИ обхваща всички помещения в сградата, включително обемите на двойните подове, съгласно т.А.5.3.8 от CEN/TC 54-14.

До всички изходи и по пътя на евакуация се предвиждат ръчни пожароизвестители. Аларменият сигнал се осигурява от електрозвънци 94 dB, а на фасадата на сградата - от външна електросирена с флашлампа.

Системата има възможност за управление и блокировка на изпълнителни механизми. 

ПИИ се изпълнява с екранирани проводници 2x1 mm2 положени свободно в окачен таван, в двоен под и скрито под мазилка в гофрирани предпазни тръби.

ПИЦ се захранват от самостоятелен токов кръг с непрекъснат режим на работа. Системите се резервират с акумулаторни батерии 12V/12 Ah.

Оповестителна инсталация

Проектираната система за озвучаване и оповестяване третира всички зони в зависимост от тяхната функционалност, в различна степен на пълнота. Основните технически съоръжения и елементи, обслужващи озвучително-оповестителната система се монтират в помещения BMS на ниво трети етаж-административен.

Функционално системата позволява разпространение, в някои зони, на музикални и рекламни програми и на аварийни оперативни съобщения и оповестяване в цялата сграда. При включване в режим на "оповестяване" всички високоговорители се включват автоматично на максимална мощност. Предвижда се автоматично разпространение на предварително записано съобщение по сигнал на ПИЦ, като същото може да се прекъсва от микрофонните пултове.
Димо-топлоотвеждаща инсталация

Димните продукти се отстраняват чрез ВСОДТ при проектна кратност, определена за съответното помещение на база плътността на топлинното натоварване.

Вентилационните системи за отвеждане на дима и топлината в сградата се предвиждат въз основа на методите по БДС EN 12101. Възприет е принципът на едновременна евакуация за съответния пожарен сектор. Предвидено е високо налягане (50 Ра) в стълбищните клетки и асансьорните шахти.

Целта е да се установи един градиент на налягането в защитеното пространство за евакуация при най-високото налягане и при налягането, прогресивно спадащо в зоните, които са отдалечени от пътищата за евакуация. Ефектът от силите на въздушното преместване е да се създадат диференциални налягания през преградните стени, стени и подове, които са във възможност да се сумират и могат да предизвикат разпространение на дима към зони, които са отдалечени от огнището на пожара.

Определен е класът на системата — система клас С — чрез едновременна евакуация на обитателите.

Конструктивните условия за клас С системи са базирани на предположението, че обитателите на сградата ще бъдат евакуирани при активиране на алармен сигнал от ПИИ и че това е едновременна евакуация на присъстващите.

Приема се, че евакуиращите се обитатели разбират алармирането (сигнал от ПИИ и оповестителната система) и са запознати с обкръжението им, с което се минимизира времето, за което те остават в сградата.

Предвиждат се съоръжения съгласно изискванията на стандарта. Вентилаторите се дублират - работен и резервен. Вземането на въздух се предвижда от две противоположни посоки. Решетките за вземане на въздух се окомплектоват с датчици за дим и въздух се взема от страната, където няма задимяване. Предвиждат се клапи за изпускане на налягане с цел постоянно поддържане на необходимото налягане.

Предвижда се система за повишено налягане в евакуационното стълбище, която осигурява позитивно налягане от 20-80 Ра спрямо съседните зони.

Свръхналягането се осъществява чрез подаване на въздух от вентилатор през вертикална шахта с огнеустойчивост 1 час.

Управлението на системите за свръхналягане се осъществява от сградната автоматична система за управление.

Смукателният въздуховод на климатичната система ще служи за отвеждане на дим и топлина в случай на пожар. Той ще бъде разделен на два клона преди въздухообработващия агрегат - един към въздухообработващия агрегат и един за отвеждане на дим и топлина чрез вентилатор.

В режим на вентилация засмуканият въздух се отвежда към въздухообработващия агрегат.

В случай на пожар въздухообработващият агрегат е изключен, за сметка на това работи смукателният вентилатор за отвеждане на дим и топлина.

Смукателният вентилатор ще бъде разположен на покрива в близост до въздухообработващия агрегат, обслужващ климатичната система.

Принудителният смукателен вентилатор на ВСОДТ е устойчив на температурно въздействие от 300°С в продължение на 60 min.

Въздухопроводите на ВСОДТ за транспортиране на димните продукти са с клас на огнеустойчивост EI120 или по-висок и се изпълняват от продукти с клас А2 или по-висок.

Вентилационните системи за отвеждане на дима и топлината се захранват с електрическа енергия като потребители от първа категория с автоматично превключване на захранването или от собствен енергиен източник.

ВСОДТ се управляват от централа за управление с възможност за автономна работа в продължение на 72 часа. която се осигурява от собствен енергоизточник.

ВСОДТ се управляват с двустепенно осигуряване посредством ръчно дистанционно задействане и автоматично активиране.

ВСОДТ достигат проектното ниво на производителност до 60 s от задействането на командния сигнал.

За осигуряване на надеждно и своевременно отваряне на отворите за приточен въздух се предвиждат пневмоцилиндър, електродвигател, пиропатронна система или други устройства за отваряне. Отварянето на приточните отвори на ВСОДТ се осъществява непосредствено след задействането на смукателната инсталация на ВСОДТ.

Външно водоснабдяване за пожарогасене

Външното водоснабдяване за пожарогасене е решено съгласно чл. 173 от Наредба №1з- 1971 чрез предвидените пожарни хидранти по трасето на съществуващ уличен водопровод 0150 с напор 40 т, преминаващ по бул. „В. Левски", разположени на не повече от 100 m един от друг, съгласно чл.170, ал.1, т.З. На СВО се предвижда пожарен хидрант 70/80.

Съгласно чл.173 и табл. 16, за сграда от клас Ф2.2 и II степен на огнеустойчивост, приравнена към категория Ф5В, със застроен обем до 20000 т3, е необходим разход на вода за външно пожарогасене 15 1/s. На основание чл.176 необходимият разход на вода се намалява на 7.5 1/s предвид изграждането на автоматична спринклерна пожарогасителна инсталация. Продължителността на пожарогасенето е 2 часа, съгласно чл.180, ал.2. Максималният срок за възстановяване на необходимите водни количества за обществени сгради, приравнени към клас Ф5В, е 24 часа, съгласно чл. 183, ал.1, т.1 от Наредба №1з-1971.

Вътрешно водоснабдяване за пожарогасене

Съгласно изключението по чл.193, т.8 вътрешно водоснабдяване за пожарогасене се изисква за всички етажи на сградата.

Сградата ще се захрани с вода чрез едно водопроводно отклонение, съобразено с параметрите на вътрешната противопожарна инсталация и на резервоара за спринклерната инсталация. Необходимите водни количества се осигуряват от 1 СВО ПЕВП 0100 при v=2,85 m/s. 1=0,0819 m/m и резервоар с помпена станция в съответствие и изискванията на чл.190 и чл.194 за независимо захранване от два водоизточника.

Вътрешното водоснабдяване за пожарогасене е решено чрез пожарни кранове 02", съгласно чл.196 и БДС EN 671-2 „Стационарни противопожарни инсталации. 

За осигуряване на необходимия напор за ВПК е предвидена помпена група, състояща се от 1 работна + 1 резервна помпа;

Помпената станция е постоянно захранена с ел. енергия от два независими източника с автоматично превключване (от отделен токов кръг на ГРТ и от дизел-генератор).

12. Част “ПБЗ“
Кратка характеристика на обекта

Обектът представлява преустройство на съществуваща сграда – северно крило на бившия Технически университет в музейна сграда. Тя попада в „зона на исторически разлият се обществен градски център (А1) група 6”, обявена за групов паметник на културата с декларативно писмо №4469 от 22.08.1986г. 

Настоящият проект предвижда адаптирането на съществуващата сграда по ул.Московска, изграждане на подземно ниво и преустройство на вътрешния двор на комплеска в Скулпурна градина.

Основният подход, за сервизни и стопански нужди, е от ул.Московска, където се оформя деберкадер. На понижено ниво се оформя нов евакуационен изход.   

Новопроектираният Музеен комплекс ще изпълнява функцията на национална културна институция, която ще събира опазва и експонира произведения на изибразителното изкуство и ще бъде нацинолна туристическа дестинация. 

Сградата е проектирана на четири етажа и един сутерен 

За обекта са предвидени всички необходими сградни инсталации – ел. инсталации, ОВК, ВиК и КИПиА. 

Съществуващата конструкция на сградата не е в състояние да понесе новите, значително увеличени (спрямо приетите по време на проектирането ѝ) полезни проектни натоварвания. Предвидено е сградата да се реконструира и усили, като се използват новите функционални архитектурни решения на отделните нива, които определят необходимостта от премахване или използване на нови конструктивни елементи.  

Проектът предвижда такива строителни мероприятия, които ще доведат усилената конструкция на сградата  до състояние, което да отговаря на сега действащите нормативни документи за проектиране на сгради и съоръжения 

Стоманобетоновата покривна плоча както и плочата на кота +11,28 се премахват изцяло между оси Ж и О, с цел да се разтоварят всички вътрешни вертикални носещи елементи за които няма налична подробна информация.

Организационен план

Ограничителни условия по ПБЗ

Предвидените организационни схеми трябва да се спазват стриктно или да се актуализират своевременно. Това е задължение на координатора по безопасност и здраве за етапа на изпълнение на строежа (чл.11, т.3 от Наредба2).  Всяка промяна да се отразява писмено в протокол(акт) или в Заповедната книга на обекта.

Етапи за изпълнение на СМР, съобразно изискванията на ЗБУТ.

Изпълнението на обекта ще се извърши основно на пет етапа: 

I. подготвителен, демонтаж на покривната конструкция, премахване на конструкцията на кота +11,28; 

II. изпълнение на конструкцията на вътрешния двор – скулптурна градина; 

III. усилване на носещата конструкция и паралелно демонтиране на излишни носещи елементи; 

IV. монтаж на стоманена конструкция; 

V. архитектурно строителни работи, инсталации и обзавеждане. 

Изграждането на обекта ще протече при следната последователност: 

· разчистване на терена, ограда и охрана; 

· временно строителство – повдигателни съоръжения, улеи за спускане на строителни отпадъци, скелета, предпазни мрежи и парапети; 

· монтаж кулов кран; 

· усилване на фундаменти – ивични и единични; 

· изпълнение на нова сграда – вътрешен двор (скулптурна градина);  

· демонтажни работи покрив покривна плоча и плоча на кота +11,28; 

· демонтажни работи по нива на неносещи и носещи конструктивни елементи; 

· усилване на колони, рамки, греди и плочи по нива; 

· нови конструктивни елементи по нива; 

· направа на нова стоманена покривна конструкция;

· покривни работи, изолации, отводняване; 

· архитектурно строителни работи; 

· инженерни мрежи, съоръжения, аксесоари; 

· монтаж повдигателни съоръжения; 

· железарски и тенекеджийски работи; 

· довършителни архитектурно строителни работи; 

· входове, подходи, рампи за достъп; 

· вертикална планировка – възстановяване настилка;

· озеленяване покрив и вътрешен двор. 

Инструкции за безопасна работа.

За изпълнение на всеки вид работа, свързан с опасностите, установени с оценката на риска, координаторът по безопасност и здраве за етапа на строителството да изисква от изпълнителя писмени инструкции по безопасност и здраве.

Копие от всяка инструкция да се поставя на видно място в обсега на площадката.

Инструкциите да се актуализират при всяка промяна и да съдържат датите, на които са променени и утвърдени.

Задължителни мероприятия

Работната зона да бъде оградена и съответно обозначена с необходимите знаци.

На обекта да се оборудва противопожарно табло, пясък и съд за вода с вместимост 200л.

На обекта да се оборудва аптечка с медикаменти и превързочни материали.

В района на строителната площадка да не се допускат външни лица.

Опасните участъци да бъдат оградени с парапети с височина минимум 1.10м. 

Работниците да са снабдени с подходящо работно облекло, индивидуални защитни средства и предпазни устройства. 

Да се работи само с технически изправни и заводски обезопасени машини, инструменти и оборудване при спазване на изискванията на безопасна експлоатация. При работа с оборудване, работещо под налягане, да се проверява изправността на предпазния клапан и целостта на шланговете. 

Временна организация на движението при извършване на строителни работи 

Обектът е разположен в центъра на гр.София. Ситуирането на преустройвана сграда в имота не позволява организиране строителната площадка в границите на имота. Това налага използването на тротоара по ул.Московска за строителни нужди, като се оставят 1,50m за движение на пешеходци. 

Строителната площадка се сигнализира при условията на НАРЕДБА № 03 на МРРБ за временна организация на движението при извършване на строителство и ремонт по пътищата и улиците от 16 август 2010 г. 

Изпълнението на бетонови и товаро – разтоварни работи е предвидено да се изпълняват от ул.Московска, като за целта е съставена Временна организация на движението съгласувана в отдел ОБД при Столична община и СДВР КАТ”Пътна полиция”. 

Съгласно Глава пета, раздел ІІІ, чл. 70(2) обектът се сигнализира с предупредителни табели  “ внимание! строителен обект”, “ внимание! изход”. Табелите да отговарят на  изискванията на БДС 1517.

На изхода на обекта се поставят временни пътни знаци Б2 (STOP) и Г2 (Задължително надясно). 

Строителен ситуационен план

Строителният ситуационен план като част от ПБЗ е извадка от общия ситуационен план, в съответствие с изискванията и определенията в Наредба №4 за обхвата и съдържанието на инвестиционните проекти, чл.18 (1),т.1,а; чл.21(1),т.1,а; чл.24 (1),т.1,а, чл.103, т.1; чл.124 и чл.125. Всички схеми в настоящия ПБЗ са разработени на основата на строителния ситуационен план, изискван по чл.10, т.2 от Наредба № 2 за минималните изисквания за ЗБУТ при извършване на СМР.

Комплексен план график

Календарното планиране на строителството е представено с линеен график с хоризонтални диаграми. В най-общ вид се следва последователността на изпълнение съгласно организационния план даден в настоящата записка. 

Съвместяването на изпълнението на комплексните работи е съобразено с технологичните им зависимости и предвидената механизация. 

Определянето на трудоемкостите, броя на работниците, времетраенето на групите работи и другите необходими ресурси е съгласно разходните норми и по експертна оценка. 

Предотвратяване и ликвидиране на пожари и аварии, и евакуация на работещите и намиращите се на строителната площадка 

На площадката не се предвижда склад за пожароопасни и леснозапалими материали. Специализираните групи, които ще работят с такива, ще бъдат писмено предупредени да носят заедно с материалите ще бъдат писмено предупреденида носят заедно с материалите предупредителни табели и да ги поставят на необходимите места. Координаторът по безопасност и здраве ще бъде отговорен да изисква и постоянно да наблюдава и проверява за:

· на определено място да се монтира табела с информация за телефонния номер за спешни случаи 112
· оборудва се противопожарно табло с подръчни уреди и съоръжения, които се зачисляват на лица отговорни за ПБ;

Противопожарните средства да се поставят на  удобни за ползване места на строителната площадка и строежа, да се поддържат в постоянна техническа изправност и подлежат на текущ контрол за изправност, за което отговаря техническият ръководител и определените от него лица, на които е зачислено оборудването.

Мероприятия по опазване на околната среда

При изграждането на обекта няма дейности, свързани с отделяне на вредни газове и вещества в почвата и атмосферата, представляващи пасност за екологията в района. Необходимо е измиване на гумите на   колите, излизащи от обекта.

При транспортиране на различни видове разтвори транспортните средства ще се пълнят под техният капацитет за недопускане на разливи по улиците и временните пътища на строителната площадка.

За предотвратяване на замърсяването с прах, стротелната площадка периодично ще се почиства и освежава. Предвижда се постоянен контрол от охраната на обекта за почистване на превозните средства, както и чешма за измиване на строителната механизация при входа (изхода) на строителната площадка.

След приключване на строителството всички площадки ще се рекултивират в първоначалния им вид или по предварително договорени с Инвеститора проекти. 

По време на експлоатацията на обекта мероприятията за опазване на околната среда са предвидени в проектните решения и ще се изпълнят с изграждането на предвидените съоръжения.

Проектът е разработен в съответствие с:

· Наредба №7 за минималните изисквания за здравословни и безопасни условия на труд на работните места и при използване на работното оборудване (ДВ бр.37/2004); 

· Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (ДВ, бр. 102 от 22.12.2009 г.); 

· Наредба №РД-07/8 от 20.12.2008 г. за минималните изисквания за знаци и сигнали за безопасност и/или здраве при работа (ДВ, бр. 3 от 13.01.2009 г);

· Наредба №3 от 16.08.2010г. за временна организация на движението при извършване на строителство и ремонт по пътищата и улиците (ДВ, бр. 74 от 21.09.2010 г);

· Разходни норми за възобновяеми и невъзобновяеми ресурси; 

Всички части на проекта включват необходимите обяснителни записки, изчисления и чертежи и са в съответствие с изискванията на ЗУТ и останалите нормативни документи. Отделните части на проекта са съгласувани помежду си.
3.3. Технически спецификации за сградата на  Национална галерия за чуждестранно изкуство /НГЧИ/ по ул. „19-ти февруари”

І. Част електро
Интериорно осветление към интериорен проект

Интериорното осветление ще бъде изпълнена съгласно предоставена архитектурна подложка и концепция на експозиционното осветлението. При разработване на експозиционното интериорното осветление са използвани подходящи осветителни тела използвани за такъв тип осветление. Взети са в предвид основните архитектурни и конструктивни особености на обекта. Обособни са следните зони за осветяване:

Сутерен
Нови тоководещи шини с експозиционни прожектори тип  с халогенни лампи 75W/12V и ПРА.
Първи експозиционен етаж
Ново скрито корнизно осветление с луминесцентни тела тип с луминсцентни линейни лампи (пури) 54W/G5/4000K.
Нови тоководещи шини с експозиционни прожектори с халогенни лампи 75W/12V и ПРА.
Втори експозиционен етаж
Ново скрито корнизно осветление с луминесцентни тела с луминсцентни линейни лампи (пури) 54W/G5/4000K.
Нови тоководещи шини с експозиционни прожектори с халогенни лампи 75W/12V и ПРА.
Трети експозиционен етаж
Ново скрито корнизно осветление с луминесцентни тела с луминсцентни линейни лампи (пури) 54W/G5/4000K и управление по DALI..
Нови тоководещи шини с експозиционни прожектори тип с халогенни лампи 100W/12V и ПРА и управление по DALI..
Нови газоразрадни прожектори в експозиционните галерии с куполи с метал-халогенни лампи 250W/3200K/230VAC с ПРА и управление по DALI.
Корнизното осветление с луминесцентните тела ще бъде за индиректно осветление на експозиционните галерии, скрито над корнизите. Осветителите ще се презастъпват с около 10см, за да не се получават тъмни „петна” в зоната на осветяване и осветяваните повърхности да бъдат с максимално равномерна осветеност.

Експозиционните прожектори ще бъдат монтирани към тоководещи шини. Целта е да се осветяват директно експонатите и да има максимална гъвкавост по отношение на степен на осветяване и избор на зони, които трябва да се акцентират. При осветяване на експонатите ще се постигне пълно и равномерно осветяване на същия.

Новите газоразрадни прожектори с металхахоленни лампи 150W в експозиционните галерии с куполи на трети етаж ще подментя съществуващите осветители с живачни лампи 400W.

За приемното фоайе на първи етаж и предверията между залите са предвидени осветителни тела с халогенни лампи 75W, цилиндрична форма, за открит монтаж. 

В обекта е изпълнено евакуационно осветление и в проекта не е включена тази инсталация.

Електрически табла

Обекта е разделен на три секции –  секция A, секция B и секция C.

Северната част на сградата е Секция А (между оси А и Ж), средната част е секция В (между оси Ж и З) и южната част на сградата е секция С (между оси З и Н).

В проектът се предвижда подмяна за съществуващите ел.табла за експозиционното осветление и ел.контакти в залите. В сутерена се предвиждат три главни захранващи ел.табла - по едно за всяка секция.  За секция А е предвидено ел.табло ТО-3, за секция В ел.табло ТО-2 и за секция С ел.табло ТО-1. От тези главни ел.табла се захранват етажни ел.табла по съответните секциии.

Главно захранващо ел.табло е ТО-3, което захранва главните табла ТО-1 и ТО-2.

Управлението на осветителите и ел.контакти в експозиционните зали се извършва локално и централизирано. Централното табло за управление осветление и контакти се намира на първи етаж, помещение 110, в близост до ел.табло ТО-5, в секция В. 

Ел.контакти и кабелните линии няма да се подменят, а ще се запазят съществуващите.

Системата на електрозахранване на сградата ще се преработи по схема 
TN-S, с разделени функции на защитните и неутралните проводници за цялата схема. В таблата се монтират отделни нулева и защитна медни шини. 

За изводите са избрани автоматични прекъсвачи с вградена термична защита с характеристика “С” и максимално токова отсечка, и където е необходимо – индивидуална и групова дефектно-токова защита, която ще изключва токовия кръг при ток на утечката ≥30mA. Автоматичните прекъсвачи за токовите кръгове за осветление са без дефектно-токова защита.

В електрическата схема на таблата са показани токовите кръгове с наименованието на консуматорите към тях, техническите данни на избраната комутационна и защитна апаратура за токовите кръгове, типът и сечението на кабелите от съответния токов кръг до консуматорите, както и типът и сечението на захранващият таблата кабел.

Във разпределителните табла се предвижда място за монтаж на допълнителна защитна апаратура и клеми, които да позволяват включването на допълнителни консуматори. Мястото за допълнителната апаратура е 30% от монтираната в таблото.

Преходното съпротивление на заземителната инсталция трябва да бъде по-малко или равно от 10Ω. При отклонение от нормите тази инсталация трябва да се преработи.

Изпълнение на инсталацията 

Инсталацията за осветителната инсталация е изпълнена и хоризонталните и вертикални кабелните линии и трасета са съществуващи. Целта на проекта е подмяна на съществуващото интериорно осветление в експозиционните галерии. Съществуващото осветление в експозиционните галерии е морално остаряло и е с висока консумация на ел.енергия. Целта на проекта е повишаване качеството на интериорното осветление в експозиционните галерии и намаляване на консумираната ел.енергия. Съществуващото окабеляване ще се запази и само по необходимост ще се подменят захранващите кабели към осветителните тела. Основно правило е да не се нарушава и променя съществуващата вътрешна архитектура – архитектурни елементи, стени, тавани, подове, мазилки и подови покрития. Дадените в чертежите кабелни трасета в експозиционните зали са примерни и ще е нужно, след демонтажа на съществуващата инсталация тези трасета да се съобразят със съществуващата ситуация. Монтажа на осветителните тела и кабелните ще бъде съгласно нормативите в РБългария и инструкциите на доставчиците. При разпробиване на отвори в гипсовите архитектурни елементи – стени, корнизи, греди и др., да се вземат много строги мерки за запазване целостта на същите.

4.  Здравословни и безопасни условия на труд и пожарна безопасност

По изискванията на Наредба №3 за УЕУЕЛ задължителните мероприятия за защита от индиректен допир са:

Защитно зануляване

Повторно заземяване на неутралата

Защитно заземяване

Към заземителния проводник ще се свържат :

Корпусите на осветителните тела.

Клемите на силовите контакти, като не се допуска връзка между клеми РЕ и N.

Металните корпуси на ел. таблото и на електроуредите

Необходимо е периодично да се проверява заземителната инсталация и ако не отговаря на изискванията, своевременно да се възстанови. 

Предвидените в проекта осветителни тела, инсталационни проводници и материали ще са съобразени с изискванията на околната среда в помещенията. Обслужването на осветителните тела ще става с подвижни стълби.

Забранява се достъпа до ел. съоръжения на лица нямащи необходимата квалификация.

Монтажа на осветителите, таблата и другите елементи на осв. уредба да се извърши по начин осигуряващ безопасно обслужване.

Осветителните и инсталационните материали за ел.инсталации да отговарят на изискванията на околната среда в помещението.

На предпазно заземяване подлежат всички елементи на осветителната инсталация.

Електрическата инсталация следва да отговаря на изискванията залегнали в Наредба № 3 - 2004 Устойство на електрическите уредби и електропроводните линии, Наредба № Iз-1971.

Преди въвеждане в експлоатация на обекта се съставят и утвърждават производствени инструкции (за пускане, експлоатация и ремонт на съоръженията), технологични схеми и инструкции по техническа и пожарна безопасност.

За да се гарантира безопасност и хигиена на труда, както и противопожарна безопасност са предвидени следните мероприятия: 

Оценка на възможни опасности

В режим на работа на съоръженията може да възникне опасност при допиране на тоководещи части под напрежение, вследствие нарушена изолация на проводниците, причинена по механичен път или продължително натоварване на токовите кръгове; Допир до части, които нормално не са под напрежение; Последствия при прекъсване на електрозахранването на прикачените потребители; Запалване на открити части от силов кабел при претоварване или пробив.

За осигуряване на безопасност, в съответсвие на НАРЕДБА3/2004г. всички съоръжения са така избрани, че да работят надежно, както в условията на очакваните стандартни работни режими, така и при къси съединения, претоварване и пренапрежения. Спазени са изискванията по нормативните документи и правилници за допустими изпълнения на ел.осветителната и двигателна инсталации.

От ГРТ на сградата се развива радиална 3/5 проводна TN-S мрежа. Всички корпуси на съоръженията са заземени през защитното РЕ жило на захранващ силов кабел. 

Да се изпълнят и поставят всички необходими стационарни  и преносими заземявания, лични предпазни средства, предупредителни надписи и табелки.

Класът на функционална пожарна опасност (ФПО) на строежа съгласно таблица 1 се определя като Ф2.2 на НАРЕДБА Iз-1971/29.10.2009 г. По отношение на електрообзавеждането, в зависимост от технологичните процеси в сградата има помещения от първа група – „Нормална пожарна безопасност” съгл. чл.237 от НАРЕДБА Iз-1971/29.10.2009 г.

В помещенията от първа група “нормална пожарна опасност” са предвидени електроразпределителни табла, чиито корпуси са изпълнени от продукти с клас по реакция на огън не по-нисък от В. Електрическите инсталации са съобразени с чл.262. Инсталацията е изпълнена със силови кабели с медни жила, скрита под гипсокартон или в кабелна скари.

Всички предвидени в проекта ел. съоръжения да се доставят със сертификат или трайно означение на корпуса, гарантиращи класа на реакция на огън или експлозия. 

В проекта, по отношение на мерките за безопасност, за обекта е приета схема TN-S съгласно чл.155 на Наредба 3 НУЕУ ЕЛ.

В проекта са предвидени автомати за защита срещу претоварване и късо съединение. На всички контактни излази, съгласно чл. 1796 от НУЕУ ЕЛ e предвиден защитен прекъсвач, задействащ на минимален ток 30 mA.

Взетите в проекта мерки за заземяване и защита срещу поражения от електрически ток отговарят на изискванията на глава седма от НУЕУ ЕЛ.

Предвижда се по време на експлоатация да се работи с квалифициран персонал, надлежно инструктиран и обзаведен с необходимите инструменти и предпазни средства.

Помещенията са с нормална пожарна и взривна опасност, което не поставя специални изисквания към изпълнението на таблата, апаратурата, проводниковата и силовата кабелната инсталации.

Отворите за преминаване на силов кабелите през стени и подове от едно помещение в друго, се уплътняват след полагането на силов кабелите с минерална вата и се замазват с варо-циментна замазка.

Изключвателната способност на избраната защитна апаратура отговаря на реалните токове на к.с. За консуматорите, които могат да се претоварят по технологични причини е предвидена и електрическа защита срещу претоварване, с което вероятността от възникване на пожар е максимално ограничена.

При работа по ел. таблата ще се поставят предупредителните табели съгласно Наредба №4/1995 на МТСГ и МВР за знаците и сигналите за безопасност на труда и противопожарна охрана.

ІI. Част ВК

Съществуващо състояние
1. Източник на вода

Водата се осигурява от селищната водопроводна мрежа. Сградното водопроводно отклонение не е предмет на настоящият проект. Разглежда се ремонта на водопроводната инсталация след водомерния възел.
2. Приемник на отпадъчните води

Отпадъчните води се отвеждат към селищната канализационна мрежа. Сградното канализационно отклонение не е предмет на настоящият проект. Разглежда се сградната канализация до ГРШ.
3. Сградна водопроводна и канализациона инсталация

Сградната ВиК инсталация е въведена в екслоатация през 1985г. Използваните тръби са стоманени поцинковани за питейно-битовия и противопожерен водопровод. Битово-фекалната канализационна инсталация е изпълнена от PVC тръби. Водосточните тръби са чугунени с муфена връзка уплътнена абестоцимент. За укрепители са използвани железни скоби и подвески.

Водопроводната мрежа е решена с главни хоризонтални клонове разположени над окачено по тавана на сутерена и вертикални водопороводни клонове едновременно за пожарните кранове и санитарните водочерпни прибори.

Канализационната система е смесена. Главните хоризонтални клонове са от каменинови тръби с диаметри ф200 и ф300. Разположени са при фундаментите под армираната настилка на сутерена в монтажен бетонов канал.

Цялата водопроводна и канализационна инсталация е положена скрито в инсталационни шахти и над окачени тавани.

При направения оглед на място се виждат ясно големи поражения предизвикани от течове. Големи мокри петна с мухъл и размита мазилка по стените главно около водосточните тръби. В подпокривното пространство около воронките се наблюдават следи от течове свързани с компрометирана покривна хидроизолация, което се отразява върху куполните тавани.

Липсават ревизионни отвори на инсталационните шахти Това изключително затруднява огледа и установяването на причините за пораженията. Главните хоризонтални водопроводни клонове в сутерена са скрити над окачен таван без възможност за ревизия.

До главните хоризонтални канализационни участъци във фундаментите липсва достъп през ревизионни шахти или капаците на монтажния канал. Цялото трасе е замонолитено с поставена декоративна настилка.

По време на неотложни ремонти са направени няколно пробива в инсталационните шахти и монтажния канал, при което е документирано със снимки моментното състояние. От тях е видно сериозно компрометиране основно на водосточните тръби и хоризонталните канализационни клонове. Чугунените тръби са коризирали в следствие на създалите се условия за електрокорозия в точката на укрепване със стоманената скоба. При хоризонталната канализация има липсващи парчета от тръбата, което води до течове. Възможно е от течовете или от неправилно уплътняване при строителството, но са налични пропадания на канализацията, въпреки монтажния канал и съответно отделяне на вертикалните клонове от хоризонталните, при което са се образували нови течове. Такъв е случая в зоната на вертикалния канализационен клон за битови отпадъчни води от санитарните възли по нива. Това пропадане е установено от обслужващия технически състав след направата на пробив в армираната настилка с боркорона и последващ ремонт за възстановяване на възката между вертикалния и хоризонталния клон.

Мероприятия за извършване на ремонтни дейности

Възстановяване на главните хоризонтални канализационни клонове - отвяряне на монтажните канали на подходящи места при преминаване в обслужващи помещения. Заснемане със специализирани видеокамери за установяване на точното състояние и определяне на необходимостта от цялостен или частичен ремонт в определени места. Препоръчва се цялостна подмяна на камениновите тръби с PVC-U тръби пр и запазване на диаметрите и наклона. Да се изградят ревизионни шахти с отвяряеми капаци и монтаж на ревизионни отвори на подходящи места и съгласно нормативните разпоредби.

Ревизия на водосточните тръби - по аналогичен начин с направата на ревизионни отвори в инсталационните шахти и видеозаснемане. Като се вземе предвид качествата на чугунените тръби да се извърши частичен ремонт с подмяна на компрометираните участъци като се премахнат предпоставките предизвикали повредата.

Ревизия на главните хоризонтални и вертикални клонове - пак чрез направата на контролни отвори в окачените тавани и инсталационните шахти. Външен оглед за състоянието на тръбите. Необходимо е да се направи вътрешен оглед като се демонтира парче тръба на подходящо място например при холедрови връзки или след водомерния възел. Проверка за състоянието на спирателните кранове, възвратни клапи и други имащи отнощение към правилното функциониране на водопроводната инсталация. Проверка на наличния напор при критичната водочерпна арматура и пожарен кран. Като се вземе предвид експлоатационния период на поцинкованите тръби се препоръчва цялостна подмяна на тръбната разводка и всички останали елементи от инсталацията включително топлоизолация и крепежни елементи.

Ремонтите работи предвиждат цялостно реновиране на санитарните възли по нива в архитектурно отношение. Съответно водопроводната и канализационна инсталация се подменят и изпълняват съгласно архитектурното решение. 

При реновирането на санитарните възли се запават броя и вида на водочерпните прибори, което не променя режима на работа на сградната водопроводна и канализационна инсталация и не е необходимо ново оразмеряване. Запазват се трасетата на хоризонталните и вертикални клонове, местоположението на пожарните касети.

Избор на тръби и съоръжения

Тръбите за разводката в санитарните възли ще бъдат от полипропилен /PP/ PN16 за студената и PN20 за топлата вода. 

Вертикалните водопроводни клонове провеждащи вода за битово- питейни нужди също ще бъдат от полипропиленови тръби.

Вертикалните и хоризонтални клонове провеждащи вода за пожарогасене ще са от стоманени поцинковани тръби.

Тръбите за канализационната инсталация ще бъдат PVC SN4 за вътрешно-сградната канализационна инсталация. Участъците вкопани в земята ще са от PVC-U SN8.

Водосточните тръби са чугунени.

За укрепване на тръбите от сградната ВиК инсталация ще се използват скоби с гумена вложка.

По всички участъци от ВиК инсталцията се полага топлоизолация гумирана със затворена клетъчна структура.

Приборите в санитарните възли са полупорцеланови.

Подовите сифони в санитарните възли са с воден затвор 5см.

Смесителите са за монтаж на стена.

ІІI. Част ОВК и Енергийна Ефективност

Отоплителна/ охладителна инсталации. Съществуващо положение.

Към настоящия момент в сградата функционира единствено отоплителната инсталация, поради техническо остаряване и  разкомплектоване на студовия център. Отоплението на нива: к. -5.05, к. ±0.00 и к. +4.98 се осъществява, чрез стенни вентилаторни конвектори за скрит монтаж, с топлинна мощност 1800W и охладителна мощност 2500W. Конвекторите са монтирани в стенни ниши, закрити с декоративни решетки. Инсталацията е изпълнена, като четиритръбна, но поради течове в отоплителните тръбопроводи се експлоатира, като двутръбна. В експлоатация са само тръбопроводите предназначени за студоносител. Отоплението на к. +10.65 се осъществява, чрез климатични камери, разположени над покрива и в подпокривното пространство. Камерите са шест броя, еднотипни, с дебит по 5000м3/ч. Работят в рециркулационен режим, като има възможност за работа с до 30% пресен въздух. Експлоатират се и два броя вентилационни камери, с дебит по 12000м3/ч, които затоплят въздуха под стъклените куполи.

Към момента сградата се захранва с топлинна енергия от градската топлофикационна система на ‘’Топлофикация София”ЕАД, чрез абонатна станция с Qот=600kW и Qбгв=50kW. Абонатна станция е разположена на к. -5.05 и е в добро техническо състояние. Поради прекратена експлоатация на отоплителните тръбопроводи от/ към инсталацията, топлоносителя се подава към съществуващите водосъбирател и водоразпределител на охладителната инсталация, а оттам към конвекторите и климатичните камери. Студопроизводственото оборудване на сградата не функционира, поради което не се осъществява охлаждане през лятото.

На к. -5.05 е разположена климатична камера, за подаване на пресен въздух във фоайетата на всички етажи. Тази камера е с дебит 20000м3/ч и работи със 100% пресен въздух. Техническото и състояние е изключително лошо. Изсмукването на въздуха от сградата се осъществява, чрез вентилаторни боксове, разположени на покрива. Вентилаторните боксове са в добро общо техническо състояние и ще останат в експлоатация.


Отоплителна/ охладителна инсталации. Новопроектирана инсталация.


В настоящия проект се предвижда възстановяване пълната функционалност на климатичната инсталация, чрез нова струдопроизводствена мощност. Студозахранването ще се осъществява, чрез нов водоохлаждащ, въздухоохлаждаем агрегат, с пълна охладителна мощност 600kW и електрическа мощност 215kW, 400V. Агрегата ще се разположи извън сградата, вблизост до западната фасада. Водоохлаждащата машина, ще е окомплектована с буферен съд, с обем 1м3, циркулационна помпа, с дебит 110м3/ч и напор 22мН2О, хидравличен модул (разширителен съд 100л. и предпазен клапан), входен филтър, спирателна арматура, гъвкави връзки, табло за управление и антивибрационни тампони. Студоносителя ще е вода, с температура 7/120С.


Новият водоохлаждащ агрегат ще се свържи с инсталацията, чрез ново тръбопроводно трасе изградено с безканално положени предварително изолирани тръбопроводи 2xф168,3/250. Тръбопроводите ще влизат в сградата през ‘’английски двор’’ и ще се подвържат към съществуващи водосъбирател и водоразпределител, като се предвиди необходимата спирателна, дренажна и обезвъздушителна арматура. От водосъбирателя и водоразпределителя по съществуващата инсталация ще се захранят с топлоносител/ студоносител всички вентилаторни конвектори и климатични камери.


В сграда е необходимо да се поддържат следните параметри на микроклимата: за зимен режим: 190С ± 20С, за летен режим: 240С ± 20С.


Всички вентилаторни конвектори на нива: к. -5.05, к. ±0.00 и к. +4.98 (144бр.) ще се заменят с нови, за скрит стенен монтаж, с отоплителна мощност 1800W, охладителна мощност 2500W и пълна електрическа мощност 120W. Новите тела ще се поставят на мястото на старите, след демонтажа им и ще се подвържат хидравлично, чрез гъвкави връзки към тръбопроводите за студоносител на съществуващата сградна инсталация. Конденза от всеки конвектор ще се зауства към съществуваща инсталация за отвеждане на конденза в канализационната мрежа. Управление на всеки вентилаторен конвектор ще се осъществява от локален термостат. Стенните ниши, след монтажа и изпитването на конвекторите ще се затворят с декоративни решетки.


За поддържане изискуемите параметри на микриклимата на к. +10.65 се предвижда подмяна на съществуващите шест броя климатични камери. Новите климатични камери ще се разположат на същите места (над покрива (2бр.) и в подпокривното пространство (4бр.)), след демонтаж на съществуващите, и ще са със следните технически параметри:

Дебит: 5000м3/ч (до 30% пресен въздух);

Филтър F7 + предфилтър G4;
Комбинирана отоплително/ охладителна секция, с Qохл= 22kW (7/120С)  и Qот=20kW (80/600C);

Вентилатор, с инверторно управление и свободен напор 300Ра;

Овлажнителна секция;

Осушителна секция;

Оперативно тегло: 491кг.


Захранването на климатичните камери с топлоносител/ студоносител ще се осъществява, чрез нови тръбопроводни отклонения от съществуващи тръбопроводи на сградната инсталация, които в момента захранват съществуващите камери. Преди отоплителните/ охладителните секции ще се монтират трипътни вентили, за регулиране потока на топлоносител/ студоносител. Трипътните вентили ще се управляват от автоматиката на климатичната камера. Овлажнителната секция ще се присъеди към съществуващ водопровод. Входовете и изходите на новите климатични камери ще се присъединят, чрез нови въздухопроводни участъци към съществуващите въздуховоди.


Предвижда се подмяна на двете вентилационни камери, които са предназначени за поддържане на ‘’топла възглавница’’ под стъклените куполи. Новите климатични камери ще се разположат на същите места (над покрива), след демонтаж на съществуващите и ще са със следните технически параметри:

Дебит: 12000м3/ч (100% рециркулация);

Филтър F7 + предфилтър G4;
Отоплителна секция, с Qот=15kW (80/600C);

Вентилатор, с инверторно управление и свободен напор 200Ра;

Оперативно тегло: 498кг.


Захранването на вентилационните камери с топлоносител ще се осъществява, чрез нови тръбопроводни отклонения от съществуващи тръбопроводи на сградната инсталация, които в момента захранват съществуващите камери. Преди отоплителните секции ще се монтират трипътни вентили, за регулиране потока на топлоносителя. Трипътните вентили ще се управляват от автоматиката на климатичната камера. Входовете и изходите на новите климатични камери ще се присъединят, чрез нови въздухопроводни участъци към съществуващите въздуховоди.


Предвижда се подмяна на климатичната камера за пресен въздух. Новата климатична камера ще се разположи на мястото на старата (к. -5.05), след демонтаж на съществуващата и ще е със следните технически параметри:

Дебит: 20000м3/ч ( 100% пресен въздух);

Филтър F7 + предфилтър G4;
Комбинирана отоплително/ охладителна секция, с Qохл= 102kW (7/120С)  и Qот=190kW (80/600C);

Вентилатор, с инверторно управление и свободен напор 300Ра;

Оперативно тегло: 888кг.


Захранването на климатичната камера с топлоносител/ студоносител ще се осъществява, чрез нови тръбопроводни отклонения от съществуващи водоразпределител и водосъбирател. Преди отоплителната/ охладителна секция ще се монтира трипътен вентил, за регулиране потока на топлоносител/ студоносител. Трипътния вентил ще се управлява от автоматиката на климатичната камера. Входовете и изходите на новите климатични камери ще се присъединят, чрез нови въздухопроводни участъци към съществуващите въздуховоди.


Всички нови въздуховоди ще са правоъгълни на фалц и фланци и ще се изработят от поцинкована ламарина 0,8мм. Всички нови тръбопроводи ще са стоманени шевни и безшевни тръбопроводи. Всички нови тръбопроводи и въздуховоди ще се изолират с минерална вата δ=50мм. Всички съществуващи видими тръбопроводи и въздуховоди, при които целоста на изолацията е нарушена ще се преизолират с минерална вата δ=50мм. Върху всички външни тръбопроводи и въздуховоди ще се изпълни защитно покритие над изолацията, от поцинкована ламарина. В горния край на всички вертикални тръбопроводни щрангове ще се монтират нови автоматични обезвъздушители.


Хидравличната проба да се извърши при Рпр=1,43.Рраб.


Монтажът на тръбопроводите и съоръженията, както и изпитанията да се извършат съгласно “Правилник за приемане на отоплителни, вентилационни и климатични инсталации”.

Част "ЕНЕРГИЙНА ЕФЕКТИВНОСТ"  
Обхватът и съдържанието на частта, включваща показателите на разход на

енергия и топлосъхранение, са определени с наредбата по чл.139, ал.5 на ЗУТ и включват изчисленията на:

- коефициентите на топлопреминаване

- топлинните загуби от топлопреминаване

- коефициента на специфичните топлинни загуби от топлопреминаване

- годишна потребна енергия

Описание на сградата:

Сградата се състои от отопляем сутерен и три надземни етажа

Намира се в гр.София

Попада в климатична зона 7 с външна изчислителна температура за зимния период -16°С
Годишното потребление на енергия за обекта е:

Q=Qh+Qv+Qw+Qc
Q
Годишната потребена енергия, kWh

Qh
Годишната потребена енергия за отопляване= 579744 kWh

Qv
Годишната потребена енергия за вентилация = 453655kWh

Qw
Годишната потребена енергия за гореща вода за битови нужди, kWh=0
Qc
Годишната потрбена енергия за охлаждане = 138365kWh

Q=579744+453655+138365=1171764 kWh/година 


референтна стойност на годишната потребена енергия Q=995975 kWh/год.

След анализ на получените резултати са оценени три енергийни характеристики, необходими за определяне принадлежността на така проектираната сграда към определен клас от скалата на енергопотребление. В конкретния случай сградата е проекти- рана по начин, който отговаря на клас C от скалата на енергопотребление:

Потребената енергия при актуално състояние на сградата (по проект): ЕР= 1171764 kWh/година

Потребената енергия на сградата по действащите към момента норми: Ерmax,r= 995975 kWh/година

Потребената енергия на сградата по действащите към момента на влизане в експлоатация норми (1985г.): Ерmax,s= 1318700 kWh/година

Тъй като:

EPmax,r<EP<0,5x(Epmax,r+Epmax,s)

995975<1171764<0,5x(995975+1318700) то проектираната сграда попада в клас В от скалата на енергопотребление, съгласно чл.18, ал.3 от

Наредбата за показателите на разход на енергия и енергийните характеристики на сградите (наредба РД-16-1058)

ІV. част Архитектурно становище

Становището разглежда представения проект за подмяна на съществуващите ОВК, ВК и Ел инсталации в Националната Галерия за Чуждестранно Изкуство с оглед на подобряване на функциите на сградата, като се запазват нейния външен и интериорен облик. 

Проектът разширява обхвата на подобект "Национален Музеен комплекс – Север -Скулптурна градина" в гореспоменатите инженерни части.

Преустройството обхваща съществуващата сграда на НГЧИ с                

Разгъната Застроена Пплощ - РЗП =4289м2 + 1486м2 /Сутерен/
Актуално състояние на сградата

Националната  Галерия за Чуждестранно Изкуство е завършена 1985г. ,  построена на мястото на напълно разрушената Държавната печатница. Сградата не е паметник на културата, но се намира в историческото ядро на София и играе важна роля в оформянето на облика на площада около храм-паметника Александър Невски. В тази си роля сградата трябва да бъде запазена в оригиналната ѝ форма, но е необходимо да се предприемат спешни мерки за ремонтиране на повредите възникнали през последните 27 години на непрекъснато функциониране. 

Основните повреди в екстериора са по петата фасада, т.е. покрива на сградата. Голяма част от стъклопакетите на съществуващите оберлихти са счупени и причиняват течове в галериите на последния етаж. Стоящите олуци също са повредени и течащи, на места задържащи вода, която замръзва през зимата и по този начин допълнително ускорява разрушителните процеси. 

Значителни щети има и в интериорите на сградата причинени предимно от повреди във ВиК инсталацията. От гледна точка на средата, в която се излагат ценни експонати на изкуството, температурата и влажността в галериите варират извън допустимите норми, поради нефункциониращата ОВК инсталация. Експозиционното осветление в галериите е морално остаряло и в голямата си част не фунционира. В момента изложбените площи разполагат само с индиректно луминесцентно осветление, което изпълнява ролята на архитектурно и амбиентно експозиционно осветление. Директно акцентно осветление на изложеното изкуство не съществува. 

Анализ на инвестиционния проект

Инвестиционният проект предвижда всички съществуващи до момента експозиционни площи и обществени пространства да запазят предназначението си, като се цели постигане на качествено подобрение на функционирането на следните инженерни инсталации:

ВиК – проектът предвижда пълна подмяна на амортизираната ВиК инсталация. Това включва и ремонтиране на стоящите олуци, които освен нова хидроизолация ще имат и линейни нагреватели за снеготопенe. Предвижда се подмяна на всички стъклопакети и възстановяване на оберлихтите и цирлихтите в оригиналната им форма. Предвидените мерки не променят външния и интериорния облик на сградата.

ОВК – предложена е подмяна на съществуващите климатични камери, конвектори и студов център без да се засягат вградените съществуващи въздуховоди. Предвидените мерки не променят външния и интериорен облик на сградата.

Ел - в инвестиционния проект е предвидена подмяна на съществуващите ел. табла, ново окабеляване, както и ново експозиционно осветление, което включва подновяване на съществуващата система за амбиентно осветление и създаването на нова система за акцентно осветление на експонатите. В зависимост от характеристиките на различните галерии, предложените осветителни решения са категоризирани по следния начин:

Зала без дневна светлина - сутерен, кота -5,05м. Предвидена е замяна на съществуващото осветление с ново, амбиентно и акцентно осветление монтирано на тоководящи шини. 

Галерии със странична дневна светлина – партер и 2-ри етаж, съответно на коти:, 0,00м и +4,98м. Предвидена е замяна на съществуващото корнизно осветление с ново луминесцентно осветление и монтирането на тоководящи шини за директно акцентно осветление . 

Галерии с горна дневна светлина – 3-ти етаж, кота 10,65м. Предвидена е замяна на съществуващото корнизно осветление с ново луминесцентно осветление, подмяна на съществуващото амбиентно осветление в оберлихтите и монтирането на тоководещи шини за директно акцентно осветление. 

От всички споменати досега системи за ремонтиране и подновяване, експозиционното осветление ще има най-осезаем положителен ефект върху функциите и интериорно-пространственото усещане в съществуващата  сграда на НГЧИ.  Модернизирането на осветлението в експозиционните площи е от изключителна важност с оглед на следване на съвременните тенденции в музейното дело и показване на съществуващата колекция в най-подходяща за това среда. 

Паралелно с предвидените инфраструктурни подобрения и промени, в обхвата на обекта "Национален Музеен комплекс " се предвижда създаването на връзка на всички нива между сградата на НГЧИ и крило Север на музейния комплекс. Тази връзка е необходима от функционална гледна точка, тък като осигурява равностоен достъп до експозиционните площи в различните части на музея. Свързванетосе осъществява в междуосието пред северното асансьорно ядро и не влияе на интериорите и планирането на съществуващите галерии в НГЧИ. Предложената връзка запазва съществуващата сграда като самостоятелен пожарен сектор чрез използването на стъклени противопожарни врати, които също така осигуряват допълнителен авариен изход от сградата.

Проектът за Преустройство на същ. сграда в УПИ I, кв.500, в "Национален Музеен комплекс - Север-Скулптурна градина" - преработка по време на строителство и подмяна на Ел, ОВК и ВиК инсталации на Националната Галерия за Чуждестранно Изкуство в кв.500, може да бъде изпълнен без да се правят видими промени във външния облик на сградата. От гледна точка на климатизация и осветление, проектът постига подобряване на средата в която се експонират ценни произведения на изкуството, като се запазват интериорите на галериите и обществените пространства във вид възможно най-близък до оригиналния.
ІV. част Конструктивно становище

Съществуваща конструкция
tc "Съществуваща конструкция"tc ""
Сградата е проектирана и построена в средата на  80-те години на миналият век. Разделена е на три отделни независими един от друг конструктивни блока с деформационни и земетръсни фуги. Носещата конструкция е скелетна стоманобетонна. Плочите са предимно гредови с еднопосочно и кръстосано армирани полета. Въпреки, че е изпълнена преди 1987год. в нея са заложени стоманобетонни стени, които осигуряват земетръсната и устоичивост. Покривът е изпълнен от стоманени греди и рамки. Конструкцията като цяло е в добро състояние, не се наблюдават видими пукнатини и провисвания на носещи елементи.

Инвестиционен проект

Инвестиционният проект предвижда всички съществуващи към момента помещения, площи и изложбени зали да се запазят със същото предназначение. 

Не се предвижда премахването на съществуващи стоманобетонни и зидани стени както и изпълнението на нови такива. Поради амортизацията на Ел, ОВК и ВиК инсталациите те ще се подменят с нови, като се изпълни и нова хидроизолация по покрива. Проекта предвижда противозамръзваща нагревателна инсталация за стоящите улуци, която ще намали натоварванията от снегонатрупване. Подменят се напълно стъклопакетите, с нови с външна повърхност триплекс  по горното покривно осветление, като се запазва съществуващата фасадна алуминиева система.

За постигане на инвестиционните намерения за комуникация с останалите сгради в бъдещият музеен комплекс се налага изпълнението на нови врати от към западната фасада на градата. Вратите се изпълняват на мястото на съществуващи фасадни прозорци. 

Премахването на подпрозоречният парапет не нарушава коравината на сградата за хоризонтални натоварвания, тъй като тя се осигурява от стоманобетонни стени. Всички промени в интериора и замяната на инсталациите се извършват без да се засягат носещи конструктивни елементи.


Като се вземе в предвид, че по проект не се засягат носещи елементи на строителната конструкция, не се премахват или реконструират елементи поемащи вертикални и хоризонтални натоварвания, не се променя категорията на обекта, преустройството не е свързано с надстрояване, дострояване, не се увеличава и интензитета на постояните и временни натоварвания, може да се даде следното 


Проектът за Преустройство на същ. сграда в УПИ I, кв.500, в "Национален Музеен комплекс - Север - Скулптурна градина - преработка по време на строителство и подмяна на Ел, ОВК и ВиК инсталации на същ. сграда на Националната Галерия за Чуждестранно Изкуство - НГЧИ  в кв.500,  може да бъде изпълнен без да се наруши конструктивната цялост на сградата и без да се намаляват заложените при проектирането й носеща способност и сигурност. 

3. Описание на дейностите предмет на поръчката.


Обект на поръчката е услуга - упражняване на строителен надзор и контрол при изпълнението на СМР и реализацията на гореописаният проект. 


Лицето упражняващо строителния надзор, трябва да:

3.1. упражнява непрекъснат строителен надзор върху изпълнението на СМР и съотвествието на извършващото се строителство със законовите изисквания; строителните правила и нормативи; техническите, технологичните, сатинарно-хигиенните, екологичните, и противопожарните изисквания; предвижданията на инвестиционния проект, договора за строителните работи.

3.2.  координира строителния процес до въвеждането на обекта в експлоатация;

3.3.  контролира,  отчита и удостоверява  вида, количествата и стойността на извършените СМР на обекта, проверява съответствието и подписва количествените сметки представени от Изпълнителя за извършените СМР  и осигурява предаването им на Възложителя; 

3.4.  осигурява съставянето на актовете и протоколите в съответствие с изискванията на Наредба № 3 от 31.07.2003г. за съставяне на актове и протоколи по време на строителството (ДВ, бр. 72/2003);

3.5. ежемесечно в срок до 5-то число на следващия месец, представя на Възложителя ежемесечни отчети и окончателен отчет за извършения строителен надзор по време на изпълнение на строително – монтажните работи, съдържащ: списък на основните дейности (видове работи) от строежа, за които е упражнен текущ строителен надзор, съставените документи (актове), както и информация за възникнали проблеми (ако има такива) и съответно приложените и/или необходими мерки за решаването им. 

3.6.  осигурява спазването на условията за безопасност на труда съобразно Закона за здравословни и безопасни условия на труд,  НАРЕДБА № 2 от 22.03.2004г. за минималните изисквания за здравословни и безопасни условия на труд при извършване на строителни и монтажни работи и останалите нормативни актове, уреждащи тази материя;

3.7.  осъществява контрол по опазване на околната среда по време на изпълнение на строително-монтажните дейности в съответствие със Закона за опазване на околната среда и Закона за управление на отпадъците и наредбите към тях;

3.8.  контролира съответствието на влаганите материали и продукти с изискванията на Наредбата за съществените изисквания и оценяване на съответствието на строителните продукти;

3.9.  осигурява предприемането на всички необходими мерки с цел недопускане на увреждане на трети лица и имоти вследствие на строителството;

3.10. осигурява присъствието на авторския надзор по съответните части на техническите проекти на обекта по време на изпълнение на строително-монтажните дейности;

3.11. проверява и подписва всички междинни и окончателни актове и протоколи, издадени по време на строителството и необходими за оценка на качеството на изпълнените работи;

3.12. дава инструкции за точно и качествено изпълнение на строително-монтажните дейности и взимане на решения по технически въпроси, които не променят техническите проекти;

3.13. обсъжда с изпълнителите на проектирането и строително-монтажните дейности възникналите проблеми във връзка със СМР и информира Възложителя и ДНСК за всяко нарушение на строителните нормативни разпоредби в тридневен срок след нарушението;

3.14. изпълнява необходимите действия за откриване на строителната площадка и определяне на строителна линия и ниво на строежа;

3.15. преди да разреши изпълнението на строителните работи, извършва проверка и установява съответствието на строежа с одобрения проект, разрешението за строеж и протокола за определяне на строителна линия и ниво;

3.16. информира Възложителя за всички недостатъци и потенциални проблеми, идентифицирани при изработването на документацията и мястото по проекта;

3.17. изгражда качествена система за контрол и на тази база прави преоценка на плана на строителя за осигуряване на качество;

3.18. съгласува работната програма на строителя и методите за изпълнение на работите; 

3.19. проверява и одобрява плана за безопасност на строителя;

3.20. инспектира строителните работи и проверява дали изпълнението отговаря на спецификациите и проектната техническа документация;

3.21. осъществява мониторинг на прогреса на работите чрез сравняване на актуалния прогрес с одобрената програма и ако работите изостават от програмата, изисква от строителя да предприеме съответните мерки за подобряване на работния прогрес;

3.22. провежда месечни срещи за напредъка на работите, включително и финансовия, води протоколи на обсъжданията и изготвя месечни отчети за прогреса на работите;

3.23.  контролира изпълнението на  работните планове на строителя;

3.24. предприема възможните действия за защита на интересите на Възложителя и в управлението на всички неблагоприятни събития или обстоятелства, които могат да възникнат, по такъв начин, че да сведе до минимум появата на непредвидени разходи и прекъсване или забавяне на напредъка на работите.

3.25. при промяна на напредъка на работите, който води до натрупване на закъснение, изисква от строителя да преработи работната програма и да обезпечи новата програма с необходимите ресурси, за да завърши работите в първоначално уговорения срок за приключване на строителството

3.26. провежда регулярни инспекции на мястото, за да провери качеството на изработките и материалите в съответствие с изискванията на спецификациите и добрите инженерни практики;

3.27.  следи и контролира качеството на работата на строителя и верността на резултатите от изпитванията за контрол на качеството;

3.28. изготвя всякакви промени, отнасящи се до количеството работи и периода за завършването им, ако са необходими за мястото, като получи одобрението на Възложителя преди това, в случай че промените засягат стойността на договора и/или периода за завършване на работите;

3.29.   издава инструкции за отстраняване/ поправка на всички работи, които не отговарят на изискванията.

3.30. изисква изготвянето на екзекутивната документация и другата техническа документация по изпълнение на строително-монтажните дейности от Изпълнителя в предвидените от закона случаи;

3.31. подписва съвместно с Изпълнителите на проектирането и строително-монтажните дейности изготвената екзекутивна документация и я представя на съответните органи съгласно чл. 175 и следващите от ЗУТ;

3.32. внася екзекутивната документация за безсрочно съхранение на органа, издал разрешението за строеж и в Агенцията по кадастъра в необходимия обем;

3.33. участва при съставянето констативния акт по чл.176, ал.1 от ЗУТ, след завършване на строително-монтажните работи, съвместно с Възложителя и Изпълнителите на проектирането и строително-монтажните дейности, който удостоверява, че строежът е изпълнен съобразно одобрените проекти, заверената екзекутивна документация, изискванията към строежа и условията на сключения договор. С този акт се извършва предаването на строежа от Изпълнителя на строително-монтажните дейности на Възложителя.

3.34. съхранява и предоставя при поискване от контролен орган на строителните книжа и заповедната книга на строежа по чл. 170, ал. 3 .

3.35. съдейства на Възложителя, след завършването на строително-монтажните работи и приключване на приемните изпитвания, да регистрира пред органа издал разрешението за строеж,  въвеждането на обекта в експлоатация, като представя окончателния доклад, договорите с експлоатационните дружества за присъединяване към мрежите на техническата инфраструктура и документ от Агенция по кадастъра, съгласно изискванията на ЗУТ.

3.36.   изготви технически паспорт на строежите съгласно изискванията  на  ЗУТ и Наредба №5 / 28.12.2006 г. за техническите паспорти на строежите. Техническите паспорти за всички строежи се представят в 3 (три) оригинала на хартиен и в 2 (два) екземпляра на електронен носител
3.37. изготви и представи Доклад за въвеждане в експлоатация - докладът се изготвя  след подписване на констативен акт (Образец 15) по Наредба № 3 на МРРБ и се представя на органите на ДНСК за приемане на и въвеждане на обекта в експлоатация. Доклада се представя в 3 (три) оригинала на хартиен и в 2 (два) екземпляра на електронен носител
3.38. извършва всяка друга дейност необходима за точното и качествено извършване на строителния надзор в обекта, съобразно нормативните изисквания.


Горното изброяване е примерно и неизчерпателно. Предмет на поръчката са и всички други дейности, изисквани от закона, технологичните правила и нормативи или необходими за осигуряване на ефективен и качествен контрол по изпълняваните строителни работи.

4. Резултати, които трябва да бъдат постигнати:

4.1 изпълнение на всички действия касаещи независимия строителния надзор, регламентирани  в действащото законодателство;

4.2 оформена и съгласувана техническа документация, вкл. издадени актове, сертификати за извършени работи, други свързани със строителния процес документи;

4.3 издаване на  разрешение за ползване на обекта.

5. Лицето, упражняващо строителен надзор, носи отговорност за:

5.1 законосъобразно започване на строежа;

5.2 пълнота и правилно съставяне на актовете и протоколите по време на строителството;

5.3 изпълнение на строежите съобразно одобрените инвестиционни проекти и изискванията по чл. 169, ал. 1 и 2 ;

5.4 спазване на изискванията за здравословни и безопасни условия на труд в строителството;

5.5 недопускане на увреждане на трети лица и имоти вследствие на строителството;

5.6 годността на строежа за въвеждане в експлоатация;

6. Рискове при осъществяване на предмета на поръчката


6.1. Рискове, произтичащи от условията за законосъобразно започване на строежа

· Наличие на Разрешение за строеж не обявено и/или с не изтекъл срок на обжалване, обжалвано или ако не без заверка „Влязло в сила”.

· Не са изпълнени условията  отбелязани в Разрешението за строеж

· Не е изпълнено условието на чл.157 (2) от ЗУТ Договора с изпълнителя на строежа да е сключен със строител, който няма актуално Удостоверение и Талон от Регистъра.

· Строителят не е сключил и/или не е представил трудов договор с Техническия ръководител на обекта.


6.2. Рискове, произтичащи от отговорностите на надзора за пълнота и правилно съставяне на актовете и протоколите по време на строителството

· пропуски в съставянето някой акт или протокол извън задължителните по Наредба № 3 ;


6.3. Рискове, произтичащи от отговорностите на надзора за изпълнение на строежите съобразно одобрените инвестиционни проекти и изискванията по чл. 169, ал. 1 и 2 

· Чл. 168 (1), т. 5 от ЗУТ изисква от надзорника да осигури "годност на строежа за издаване на разрешение за ползване" и "недопускане ув​реждане на трети лица и имоти вследствие на строителството". Спазването на проекта е задължително, но може да се окаже не достатъчно условие за оневиняване на надзорника и ако се стигне до щети, няма да го предпази от солидарна отговорност.


6.4. Рискове , произтичащи от отговорностите на надзора за спазване на изискванията за здравословни и безопасни условия на труд в строителството
· Строителният надзор по законово задължение поема функциите на координатор по безопасност и здраве и задължително съгласува ПБЗ.


6.5. Рискове, произтичащи от отговорностите на надзора по недопускане на увреждане на трети лица и имоти вследствие на строителството
· Строителният надзор е констатирал, че изпълнителят не е направил  валидна „Застраховка за трети лица” за конкретния строеж при застрахователни събития произтичащи от Договора, няма съгласуван „Проект за временна организация на движението” и строителният обект не е обезопасен;


6.6. Рискове, произтичащи от отговорностите на надзора по годността на строежа за въвеждане в експлоатация

· Пречки по получаването на документ за експлоатация.

7. Специфични изисквания към участниците

7.1. Лиценз

Участник, съответно Изпълнител на настоящата обществена поръчка може да бъде само лице, което отговаря на изискванията и има издаден лиценз при условията на чл.166, ал.2 във връзка с ал.1 от Закона за устройството на територията и Наредбата за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор.

Не може да бъде изпълнител лице, което не отговаря на изискванията на чл.166, ал.3  от ЗУТ, а именно: лице, което лично или чрез наетите от него по трудово правоотношение физически лица е строител и/или доставчик на машини, съоръжения, технологично оборудване, за обекта на строителен надзор, предмет на настоящата процедура, както и свързаните с тях лица по смисъла на Търговския закон.

7.2. Застраховка професионална отговорност

Участниците в настоящата обществена поръчка трябва да имат действаща застраховка за професионална отговорност по чл.171 и следващите от ЗУТ, покриваща минималната застрахователна сума за вида строеж и определена с наредбата за условията и реда за задължително застраховане в проектирането и строителството. Документът трябва да е в сила минимум 30 дни след изтичане срока за валидност на офертата и да отговаря на изискванията на Наредбата за условията и реда за задължително застраховане в проектирането и строителството. При подписване на договора, участникът определен за изпълнител поема ангажимента да поддържа валидна горепосочената застраховка за целия срок на изпълнение на договора.

7.3. Екип за участника

Участникът трябва да разполага с експертен екип с достатъчно на брой и с подходяща квалификация и правоспособност експерти с оглед пълното, точно, своевременно, качествено и компетентно осигуряване на консултантските услуги, предмет на настоящата обществена поръчка. Всеки от експертите в екипа трябва да е независим и без конфликт на интереси в отговорностите си.

7.3.1. Консултантът е длъжен да упражнява строителен надзор чрез екип от технически правоспособни лица, съгласно изискванията на Наредба за условията и реда за издаване на лицензи на консултанти за съответствието на инвестиционните проекти и/или упражняване на строителен надзор. Физическите лица, чрез които консултантът ще упражнява строителния надзор по обекта на поръчката, следва да имат образование и професионален опит в съответствие с изискванията на чл.167 от ЗУТ, да са специалисти със завършено висше образование с образователно-квалификационна степен "магистър", да имат най-малко 3 години професионален опит ( да са упражнявали строителен надзор), да не са допуснали и/или извършили системни нарушения по ЗУТ и нормативните актове по прилагането му и да не са осъждани за умишлени престъпления от общ характер на лишаване от свобода, освен ако не са реабилитирани.

7.3.2.
Ключови експерти. 


Всички експерти, които играят ключова роля в изпълнението на договора, са наречени ключови експерти. Всички ключови експерти трябва да са включени в основния списък на квалифицирания персонал, приложен към лиценза на участника в съответствие с изискванията на Наредбата за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор.

Основният екип включва следните ключови експерти:

· Ръководител екип

· Архитект

· Инженер конструктор ( ПГС)

· Инженер ВиК

· Инженер Електро

· Инженер Отопление, вентилация и климатизация

· Инженер геодезист

· Координатор по безопасност и здраве

· Експерт по противопожарна охрана

7.3.3. Минимални изисквания към ключовите експерти:

Ръководител екип: Образование и квалификация: строителен инженер. Специфичен професионален опит: да има общ трудов стаж не по-малко от 8 години; да има опит в упражняването на строителен надзор – минимум 3 години; да има опит като ръководител на екип от специалисти при реализирането на строителен надзор на поне 3 обекта; 

Архитект: Образование и квалификация: магистър „архитект” или еквивалент. Специфичен професионален опит: да има общ трудов стаж не по-малко от 8 години; да има опит в упражняването на строителен надзор – минимум 3 години; да притежава пълна проектантска правоспособност,

Инженер конструктор: Образование и квалификация: магистър строителен инженер ПГС/ССС или еквивалент. Специфичен професионален опит: да има общ трудов стаж не по-малко от 8 години; да има опит в упражняването на строителен надзор – минимум 3 години; да има опит в упражняването на строителен надзор, част „Конструктивна” на поне 3 обекта; 

Инженер ВиК:  Образование и квалификация: магистър,  строителен инженер,  специалност Водоснабдяване и Канализация или еквивалент. Специфичен професионален опит: да има професионален опит в областта на изграждането и /или проектирането на водоснабдителни и канализационни мрежи – минимум 5 години; да има опит в упражняването на строителен надзор на СМР по част „ВиК” – минимум 3 години;

Електро инженер: Образование и квалификация: магистър,  електроинженер или еквивалент. Специфичен професионален опит: да има професионален опит в областта на вътрешно и външно ел.захранване – минимум 5 години; да има опит в упражняването на строителен надзор на СМР по част „Електро” – минимум 3 години;

Инженер ОВиК:  Образование и квалификация: магистър,  машинен инженер,  специалност ОВиК или еквивалент. Специфичен професионален опит: да има професионален опит в областта на изграждането и /или проектирането на ОВиК инсталации – минимум 5 години; да има опит в упражняването на строителен надзор на СМР по част „ОВиК” – минимум 3 години;

Инженер геодезист: Образование и квалификация: магистър, специалност геодезия. Професионален опит: да има професионален опит не по-малко от 3 години,  да е вписан в регистъра на правоспособните лица по чл.12, т.7 от ЗКИР

Координатор по безопасност и здраве: Образование и квалификация: магистър, строителен инженер. Професионален опит:  да има най-малко 3 години стаж на длъжност Координатор по безопасност и здраве; да притежава валидно удостоверение за Координатор по безопасност и здраве в строителството, съгласно Наредба № 2/2004 на МРРБ.

Експерт по противопожарна охрана: Образование и квалификация:  завършено образование с придобита специалност по пожарна безопасност и спасяване или друга специалност, осигуряваща квалификация в областта на противопожарните строително-технически норми.           Професионален опит: да има професионален опит и/или стаж по специалността не по-малко от 3 години.

7.3.4. Други експерти

Предложеният екип, чрез който изпълнителят ще упражнява строителен надзор, в изпълнение на поръчката, трябва да включва оптимален брой експерти, имащи квалификация и правоспособност съобразено с предмета на поръчката така че да могат да осъществят надзор над всички строителни дейности и всички фази и етапи на строителството и да се осигури точното изпълнение на възложената работа.  Консултантът трябва да осигури необходимият помощен персонал, включително секретарки, шофьори, съобразно нуждите за да изпълни своите задължения по договора. Разходите за това, както и  за оказване на съдействие се считат за включени в общата предложена сума.

7.3.5. Изменения в екипа от ключови експерти

Участникът, след като бъде определен за изпълнител на настоящата обществена поръчка няма право да сменя лицата, посочени в офертата му като ключови експерти, без предварително писмено съгласие на възложителя.

Изпълнителят може да заменя ключовите експерти по ред, упоменат по-долу и заложен в договора за обществената поръчка.

Изпълнителят на настоящата обществена поръчка трябва по своя инициатива да предложи смяна на ключов експерт в следните случаи:

1. при смърт на ключовия експерт;

2. при невъзможност да изпълнява възложената му работа поради болест, довела до трайна неработоспособност на ключовия експерт;

3. при необходимост от замяна на ключовия експерт поради причини, които не зависят от Изпълнителя (например оставка, придобито право на пенсия за осигурителен стаж и възраст и др.);

4. когато ключовият експерт бъде осъден на лишаване от свобода за умишлено престъпление от общ характер.

5. при констатирано неизпълнение и/или нарушение на задълженията по договора, недостатъчна квалификация и компетентност или нелоялност към ИЗПЪЛНИТЕЛЯ или към ВЪЗЛОЖИТЕЛЯ, ИЗПЪЛНИТЕЛЯ има право да направи замяна на член от екипа си друг.

В горепосочените случаи изпълнителят на настоящата обществена поръчка дава на възложителя писмено уведомление, в което мотивира предложенията си за смяна на ключовия експерт и прилага доказателства за наличието на някое от основанията по горната алинея и предлага експерт, които да замени досегашния ключов експерт, като посочи квалификацията и професионалния му опит и приложи доказателства за това.

При замяната на ключов експерт, новият експерт трябва да притежава еквивалентна квалификация и професионален опит, не по-малки от тези на заменения експерт.

Възложителят може да приеме замяната или може мотивирано да откаже предложения експерт, в случай че квалификацията на предложения експерт е по – ниска от тази на титуляра. В този случай изпълнителят предлага друг експерт с ново уведомление.

Възложителят може да поиска замяна на ключов експерт, в случай, че сметне, че същият не изпълнява задълженията си, така, както те са определени в настоящите Технически спецификации. В този случай възложителят дава на изпълнителя писмено уведомление, в което мотивира предложенията си за смяна на ключовия експерт.

В случай, че дадения ключов експерт не е сменен незабавно и е минал период от време преди новият експерт да поеме неговите функции, възложителят може да поиска от изпълнителя да назначи временен служител до идването на новия експерт, или да предприеме други мерки, за да компенсира временното отсъствие на този експерт. Назначаването на временен експерт е за сметка на Изпълнителя.

8. Технически средства, настаняване на екипа, оборудване.

Изпълнителят носи отговорност за настаняването на персонала и за заплащането на направените режийни разходи. Разходите, свързани с наемането на офиси трябва да бъдат включени в предложената цена.

Изпълнителят трябва да разполага с необходимото оборудване за осигуряване на нормалната работа на експертите от екипа му. Той трябва да осигури необходимите административни ресурси, включително помощен персонал, за да могат експертите да се съсредоточат върху изпълнение на основните си задължения. Също така, изпълнителят трябва да обезпечи дейностите по договора.

9. При изпълнение на договора следва да се спазват: 

Техническите предписания на инвестиционните проекти, които определят изискванията към влаганите материали и към изпълнението и приемането на СМР; 

Приложимите технически спецификации по чл. 30, ал. 1 от ЗОП и нормативните актове, които поставят изисквания към СМР, които не са включени в Техническата спецификация по т.1, както следва: 

9.1. Закон за устройство на територията (ЗУТ); 

9.2. Наредба № 3/31.07.2003 г. на МРРБ за съставяне на актове и протоколи по време на строителството; 

9.3. Наредба № 2/31.07.2003 г. на МРРБ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти; 

9.4. Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи;

9.5. Другите приложими нормативни актове.

Раздел III

УСЛОВИЯ И РЕД ЗА ЗАКУПУВАНЕ НА ДОКУМЕНТАЦИЯТА ЗА УЧАСТИЕ.  ПРОМЯНА В ДОКУМЕНТАЦИЯТА. РАЗЯСНЕНИЯ.

· Закупуване на документацията за участие

1. Документацията за участие може да се получи всеки работен ден, от 09:00-12.30 часа до 13.00- 17:00 часа, касата на Министерство на културата, ет.2, с адрес: гр. София 1040, бул. „Ал. Стамболийски” № 17, в посочения в обявлението срок.

2. Цената на Документацията е 50 (петдесет) лева. Сумата може да бъде заплатена на касата Министерство на културата. Или по следната банкова сметка: Министерство на културата при БНБ - Централно управление, IBAN: BG06BNBG96613000175501, BIC: BNBGBGSD;
3. Лицата имат право да разгледат документацията на място, преди да я закупят.

4. При писмено искане, с посочени  данни за издаване на фактура, телефон и адрес за кореспонденция и приложен платежен документ за преведената сума, документацията може да бъде изпратена по пощата или чрез куриер за сметка на заинтересованото лице.

5. Пълен достъп до настоящата документация е предоставен на официалната интернет страница на Министерство на културата.

· Промяна в документацията за участие

6. Възложителят може, по собствена инициатива или по предложение на заинтересованото лице, еднократно да направи промени в обявлението и/или документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка.

7. Всяко заинтересовано лице може да направи предложение за промени в обявлението и/или документацията в 10-дневен срок от публикуването на обявлението за откриване на процедурата.

8. Промените по т. 6 се извършват чрез решение за промяна, което се публикува в Регистъра на обществените поръчки в 14-дневен срок от публикуване на обявлението за откриване на процедурата. С решението за промяна възложителят няма право да променя дейностите и/или доставките по обявения предмет на поръчката. В решението възложителят определя и нов срок за получаване на оферти или заявления за участие, който не може да бъде по-кратък от първоначално определения. Възложителят може да не определя нов срок, когато промените не засягат критериите за подбор, изискванията към офертата или изпълнението на поръчката.

9. След изтичането на 14-дневния срок от публикуване на обявлението за откриване на процедурата възложителят може да публикува решение за промяна само когато удължава обявените срокове в процедурата.

· Разяснения по документацията за участие

10. Лицата могат да поискат писмено от възложителя разяснения по документацията за участие до изтичането на срока за нейното закупуване или получаване. Възложителят изпраща разясненията в 4-дневен срок от постъпването на искането.

11. В случай че от предоставяне на разяснението от възложителя до крайния срок за получаване на оферти остават по-малко от три дни, възложителят е длъжен да удължи срока за получаване на оферти или заявления за участие с толкова дни, колкото е забавата.

12. Възложителят изпраща разяснението по т. 10 до всички лица, които са получили документация за участие и са посочили адрес за кореспонденция, без да отбелязва в отговора лицето, направило запитването. Разяснението се прилага и към документацията, която предстои да се предоставя на други участници. Всички разяснения по документацията за участие и уведомления за настоящата поръчка ще се публикуват на електронната страница на Министерство на културата.

Раздел IV: ИЗИСКВАНИЯ КЪМ УЧАСТНИЦИТЕ В ОТКРИТАТА ПРОЦЕДУРА

· Общи изисквания към участниците

13. В обявената открита процедура може да участва всяко българско или чуждестранно физическо или юридическо лице, както и техни обединения, което отговаря на изискванията, предвидени в Закона за обществените поръчки (ЗОП), и на изискванията на Възложителя, посочени в настоящата документацията за участие. 

14. Не може да участва в процедурата за възлагане на настоящата обществена поръчка участник, който:

14.1. е осъден с влязла в сила присъда, освен ако е реабилитиран за престъпление против финансовата, данъчната или осигурителната система, включително изпиране на пари, по чл. 253 – 260 от НК, за подкуп по чл. 301 – 307 от НК, за участие в организирана престъпна група по чл. 321 и 321а от НК, както и за престъпление против собствеността по чл. 194-217 от НК или против стопанството по чл. 219-252 от НК;

14.2. е обявен в несъстоятелност;

14.3. се намира в производство по ликвидация или се намира в подобна процедура съгласно националните закони и подзаконови актове;

14.4. в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си;

14.5. е лишен от правото да упражнява определена професия или дейност съгласно законодателството на държавата, в която е извършено нарушението;

14.6. има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен;

14.7. има наложено административно наказание за наемане на работа на незаконно пребиваващи чужденци през последните до 5 години;

14.8. е осъден с влязла в сила присъда по чл. 313 от НК във връзка с провеждане на процедури за възлагане на обществени поръчки

14.9. при които лицата по чл. 47, ал. 4 от ЗОП са свързани лица с възложителя или със служители на ръководна длъжност в неговата организация;

14.10. които са сключили договор с лице по чл. 21 или 22 от Закона за предотвратяване и установяване на конфликт на интереси.

15. Когато участникът предвижда участието на подизпълнители при изпълнение на поръчката, изискванията по т. 14 се прилагат и за подизпълнителите. 

16. Когато участникът е обединение, всеки член на обединението трябва да отговаря на изискванията на т. 14 от настоящите указания.

17. При подаване на офертата участникът удостоверява липсата на обстоятелствата по чл. 47, ал. 1, б”а”-„д”,  ал. 2 и ал. 5 от ЗОП (обстоятелствата по т. 14) с декларация. 
Наличието на обстоятелствата по чл. 47, ал. 1, ал.2, т. 1,2а, 3, 4,5 и  6 и ал.5  от ЗОП води до отстраняване на участника в процедурата; 

18. При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл. 47, ал. 1, б”а”-„д”,   и ал. 2 от ЗОП.

19. Изискванията на чл. 47, ал. 1, т. 1 и ал. 2, т. 2 и 5 от ЗОП се прилагат, както следва:

1. при събирателно дружество - за лицата по чл. 84, ал. 1 и чл. 89, ал. 1 от ТЗ;

2. при командитно дружество - за лицата по чл. 105 от ТЗ, без ограничено отговорните съдружници;

3. при дружество с ограничена отговорност - за лицата по чл. 141, ал. 2 от ТЗ, а при ЕООД - за лицата по чл. 147, ал. 1 от ТЗ;

4. при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;

5. при командитно дружество с акции - за лицата по чл. 244, ал. 4 от ТЗ
6. при едноличен търговец - за физическото лице - търговец;

7. във всички останали случаи, включително за чуждестранните лица - за лицата, които представляват участника;

8. в случаите по т. 1 - 7 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.

20. За обстоятелствата по чл. 47, ал. 1, б»а»- «д»,т. 2 и 3, ал. 2, т. 1 , 3 и 4 и ал. 5, т. 2 от ЗОП, когато участникът е юридическо лице, е достатъчно подаване на декларация от едно от лицата, които могат самостоятелно да го представляват.

21. Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1, 2 и 5 от ЗОП в 7-дневен срок от настъпването им. 
· Условия за участие на обединения от физически и/или юридически лица:

22. Когато участник в процедурата е обединение (или консорциум), което не е регистрирано като самостоятелно юридическо лице, към офертата се прилага и дружествения договор (споразумението за създаване на обединение), подписан от всички участниците в обединението. Споразумението задължително трябва да съдържа информация за:

- лицето, представляващо обединението/консорциума в процедурата по възлагане на настоящата обществена поръчка; 

- разпределението на участието на лицата (членовете на обединението) при изпълнение на дейностите по настоящата поръчка, като задължително се посочва кой (кои) член (членове) ще са пряко ангажирани с изпълнението на строителството.
23. Договарящите в споразумението, ако не представляват юридическото лице по закон, следва да са изрично упълномощени да ангажират с действията и подписа си съответното лице като делегираните пълномощия следва да се оформят с нотариална заверка на подписа на упълномощилия. Не се допускат промени в състава на обединението след подаването на офертата. 

24. При участие на обединения, които не са юридически лица, критериите за подбор се прилагат към обединението участник, а не към всяко от лицата, включени в него, с изключение на: 

- Лиценз за извършване на дейностите, съгласно Наредба за условията и реда за издаване на лицензи на консултанти за оценка на съответствието на инвестиционните проекти и/или упражняване на строителен надзор, приета с ПМС № 247 от 31.10.2003 г. и основен списък на специалистите към него; 

- Валидна застраховка (чл. 171, ал. 1 от ЗУТ) за професионална отговорност, съгласно чл. 2, ал. 1, т. 2 от Наредба за условията и реда за задължителното застраховане в проектирането и строителството

25. Лице, което участва в обединение, не може да представя самостоятелна оферта.

26. В процедурата за възлагане на обществената поръчка едно физическо или юридическо лице може да участва само в едно обединение.

27. Когато участник в процедурата е обединение, което не е юридическо лице:

27.1. документите по чл. 56, ал. 1, т. 1 и 6 от ЗОП се представят за всяко физическо или юридическо лице, включено в обединението;

27.2. документите по чл. 56, ал. 1, т. 4 и 5 от ЗОП се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП;
28. Когато определеният изпълнител е неперсонифицирано обединение на физически и/или юридически лица, преди подписване на договора за възлагане на изпълнението, трябва да се представи удостоверение за регистрация от Регистър БУЛСТАТ и за данъчна регистрация. Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.
29. Когато участникът е обединение/консорциум, но не представи договора (споразумението за създаването на обединението), или в представения договор липсват клаузи, гарантиращи изпълнението на посочените условия, или съставът на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.

· Условия за участие на чуждестранни лица:

30. Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1 и 2 от ЗОП.
31. При подписване на договора за обществена поръчка участникът, определен за изпълнител, е длъжен да представи документи за удостоверяване липсата на обстоятелствата по чл. 47, ал. 1 и ал. 2 от ЗОП, издадени от компетентен орган, или извлечение от съдебен регистър, или еквивалентен документ на съдебен или административен орган от държавата, в която е установен.

32. Когато в съответната чужда държава не се издават документите по т. 31 или когато те не включват всички случаи по чл. 47, ал. 1 и 2 от ЗОП, участникът представя клетвена декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.
33. Във всички случаи, в които участниците представят документи/доказателства, различни от поисканите и удостоверяващи факти с правно значение, се посочва приложимото право, в което е регламентирано издаването на такъв документ.

34. Когато участникът в процедура е чуждестранно физическо или юридическо лице или техни обединения, офертата се подава на български език, документът по чл. 56, ал. 1, т. 1 от ЗОП се представя в официален превод, а документите по чл. 56, ал. 1, т. 4, 5, 6 и 11 от ЗОП, които са на чужд език, се представят и в превод.

Съгласно т.16а.от §1 от Допълнителните разпоредби на ЗОП - "Официален превод" е превод, извършен от преводач, който има сключен договор с Министерството на външните работи за извършване на официални преводи.

· Критерии за подбор на участниците в откритата процедура

МИНИМАЛНИ ИЗИСКВАНИЯ за икономическо и финансово състояние:

35. Участниците следва да притежават валидна застраховка за професионална отговорност (чл. 171, ал. 1 от ЗУТ), съгласно чл. 2, ал. 1, т. 2 от Наредба за условията и реда за задължителното застраховане в проектирането и строителството (или еквивалентна застраховка, съобразно законодателството на чуждестранното лице - участник), с общ лимит на отговорността не по-малко от праговете, посочени в чл. 5, ал. 4 и 5 от Наредбата за условията и реда за задължителното застраховане в проектирането и строителството, съобразно обособената позиция, за която се подава оферта.
Когато участника е обединение, застраховката се представя от всеки член на обединението, който ще упражнява строителен надзор.
36. Минималният оборот от услуги по упражняване на строителен надзор на участника (консорциума/обединението като цяло) сумарно за последните три години, трябва да е не по-малък от:  1 200 000 (милион и двеста хиляди) лева. 
36.1. Реализиран положителен финансов резултат за всяка от последните три години. В случай че участникът е обединение, изискването трябва да бъде изпълнено от всяко от лицата в обединението.

36.2. Участникът в откритата процедура трябва да докаже, че разполага с необходимите специалисти за предоставяне на услуги и работи, нужни за качественото изпълнение на поръчката.

36.3. Участникът трябва да има доказани възможности за упражняване на строителен надзор 
36.4. Участниците трябва да разполагат както към момента, така и средно за последните три години (2009,2010 и 2011г., година) с поне 9 ( девет ) експерти на постоянни трудови или други договори, съгласно чл. 6, ал. 1, т. 4 във вр. с чл. 6, ал.2 от Наредба за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор..

36.5. Участниците трябва да са лицензирани за упражняване на строителен надзор, сходен с този на настоящата поръчка съгласно нормативните изисквания на страната, в която са регистрирани.

МИНИМАЛНИ ИЗИСКВАНИЯ за техническите възможности и квалификация:
37. Участникът трябва да предложи екип от ключови експерти, включващ следните специалисти, както следва:
Ръководител екип: Образование и квалификация: строителен инженер. Специфичен професионален опит: да има общ трудов стаж не по-малко от 8 години; да има опит в упражняването на строителен надзор – минимум 5 години; да има опит като ръководител на екип от специалисти при реализирането на строителен надзор на поне 9 обекта; 

Архитект: Образование и квалификация: магистър „архитект” или еквивалент. Специфичен професионален опит: да има общ трудов стаж не по-малко от 8 години; да има опит в упражняването на строителен надзор – минимум 5 години; да притежава пълна проектантска правоспособност,

Инженер конструктор: Образование и квалификация: магистър строителен инженер ПГС/ССС или еквивалент. Специфичен професионален опит: да има общ трудов стаж не по-малко от 8 години; да има опит в упражняването на строителен надзор – минимум 5 години; да има опит в упражняването на строителен надзор, част „Конструктивна” на поне 5 обекта; 

Инженер ВиК:  Образование и квалификация: магистър,  строителен инженер,  специалност Водоснабдяване и Канализация или еквивалент. Специфичен професионален опит: да има професионален опит в областта на изграждането и /или проектирането на водоснабдителни и канализационни мрежи – минимум 8 години; да има опит в упражняването на строителен надзор на СМР по част „ВиК” – минимум 5 години;

Електро инженер: Образование и квалификация: магистър,  електроинженер или еквивалент. Специфичен професионален опит: да има професионален опит в областта на вътрешно и външно ел.захранване – минимум 8 години; да има опит в упражняването на строителен надзор на СМР по част „Електро” – минимум 5 години;

Инженер ОВиК:  Образование и квалификация: магистър,  машинен инженер,  специалност ОВиК или еквивалент. Специфичен професионален опит: да има професионален опит в областта на изграждането и /или проектирането на ОВиК инсталации – минимум 8 години; да има опит в упражняването на строителен надзор на СМР по част „ОВиК” – минимум 5 години;

Инженер геодезист: Образование и квалификация: магистър, специалност геодезия. Професионален опит: да има професионален опит не по-малко от 5 години,  да е вписан в регистъра на правоспособните лица по чл.12, т.7 от ЗКИР

Координатор по безопасност и здраве: Образование и квалификация: магистър, строителен инженер. Професионален опит:  да има най-малко 5 години стаж на длъжност Координатор по безопасност и здраве; да притежава валидно удостоверение за Координатор по безопасност и здраве в строителството, съгласно Наредба № 2/2004 на МРРБ.

Експерт по противопожарна охрана: Образование и квалификация:  завършено образование с придобита специалност по пожарна безопасност и спасяване или друга специалност, осигуряваща квалификация в областта на противопожарните строително-технически норми.   Професионален опит: да има професионален опит и/или стаж по специалността не по-малко от 5 години.

38. Участникът следва да има внедрена система за управление на качеството, с обхват сходен с предмета на поръчката – « строителен надзор», съгласно международен стандарт ISO 9001:2008 или еквивалентен, ISO 14001:2004 (или еквивалент); OНSAS 18001:2007 (или еквивалент);

39. Участникът да има изпълнени минимум 3 договора за упражняване на строителен надзор за последните три години ( 2009 – 2011 г. ). 
Възложителят ще отстранява от участие в откритата процедура всеки Участник, който не отговаря на минималните изисквания, посочени в тази Документация за участие.

Раздел V: 
ИЗИСКВАНИЯ КЪМ ОФЕРТАТА. ПОДГОТОВКА И ПОДАВАНЕ НА ОФЕРТАТА. СЪДЪРЖАНИЕ НА ОФЕРТАТА.

· Изисквания към офертата. Подготовка и подаване на офертата.

40.  При изготвяне на офертата всеки участник трябва да се придържа точно към обявените от възложителя условия.

41. Всеки участник в процедура за възлагане на обществена поръчка има право да представи само една оферта.
42. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

43. Подаването на офертата означава, че участникът приема изцяло всички специални и общи правила, определени в настоящите указания. Всяка клауза за обратното ще доведе до отхвърляне на офертата. Не се допуска  представяне на варианти в офертите.

44. Всички документи, които участникът представя с офертата, следва да бъдат във вида, определен в настоящата документация. 

45. Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала” и собственоръчен подпис на лицето, извършващо заверката.

46. Документите и данните в офертата се подписват само от лица с представителни функции назовани в удостоверението за актуално състояние или упълномощени за това лица. Във втория случай се изисква да се представи нотариално заверено пълномощно за изпълнението на такива функции.

47. Офертата трябва да бъде представена на български език. Ако участникът представя документи на чужд език, същите трябва да бъдат придружени с превод на български език, а в изрично посочените в ЗОП случаи, преводът трябва да бъде официален (чл. 56, ал. 4 от ЗОП). Лицето, извършило превода полага подпис и вписва имената си под превода. 

48. Всички страници на офертата и на приложенията към нея трябва да бъдат номерирани и подредени съгласно списъка по чл. 56, ал. 1, т. 14 от ЗОП.

49. По предложението не се допускат никакви вписвания между редовете, изтривания или корекции.

50. Представените в процедурата документи не подлежат на връщане.

51. Офертата се изготвя в един комплект – оригинал и се представя в запечатан непрозрачен плик/пакет, съдържащ:

- плик № 1 „Документи за подбор” 

- плик № 2 „Предложение за изпълнение на поръчката”

- плик № 3 „Предлагана цена” 
52. Върху плика с офертата се изписва адреса на Възложителя и предмета на настоящата обществена поръчка:


МИНИСТЕРСТВО НА КУЛТУРАТА

ОТКРИТА ПРОЦЕДУРА ЗА „ИЗБОР НА ИЗПЪЛНИТЕЛ ЗА ОСЪЩЕСТВЯВАНЕ НА СТРОИТЕЛЕН НАДЗОР И КОНТРОЛ ПО ВРЕМЕ НА СТРОИТЕЛСТВОТО НА ОБЕКТ „НАЦИОНАЛЕН МУЗЕЕН КОМПЛЕКС”

АДРЕС:..........................................................................................................................................
ТЕЛЕФОН, ФАКС .....................................................................................................................
ЕЛЕКТРОННА ПОЩА ............................................................................................................
Лице за контакт

Офертите се подават от участника или от упълномощен от него представител лично или по пощата с препоръчано писмо с обратна разписка.
53. Оферта, подадена от представител, трябва да съдържа името на лицето, от чието име действа представителят. Представителят не може да представлява повече от един участник и трябва да приложи към офертата документ, който го упълномощава да действа от името на участник.

54. Офертите се приемат по реда, описан в настоящите указания, в деловодството на Министерство на културата, в срок съгласно посочения в обявлението.

55. При приемане на офертата върху плика се отбелязват поредния номер, дата и час на получаване, като тези данни се записват във входящ регистър, за което на приносителя се издава документ.

56. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват в регистъра по т. 60.

57.  Участникът поема всички рискове по подаването на офертата, включително форсмажор.

58. В случай на неприемане на офертата възложителят дължи на участниците единствено внесената гаранция за участие при условията на настоящите указания.

59. До изтичането на срока за подаване на офертите, всеки участник в процедурата може да промени, допълни или оттегли офертата си. Оттеглянето на офертата прекратява по-нататъшното участие в процедурата.

60. Допълнението и/или промяната на офертата трябва да отговаря на изискванията и условията за представяне на първоначалната оферта, като върху плика бъде отбелязан ясно изписан текст: „Допълнение / Промяна към Вх. № ...............”. След крайния срок за подаване на офертите участниците не могат да оттеглят или променят офертите си.

61. Участниците са длъжни да съблюдават сроковете и условията за подаване на офертата, посочени в обявлението за обществената поръчка и документацията за участие в процедурата.

· Съдържание на офертата

62. Офертата се състои от три части - три отделни запечатани непрозрачни и надписани плика, както следва:


ПЛИК № 1 с надпис: „ДОКУМЕНТИ ЗА ПОДБОР”, в който се поставят документите, изисквани от възложителя съгласно чл. 56, ал. 1, т. 1 - 6, 8, 11 – 14 от ЗОП, отнасящи се до критериите за подбор на участниците;


ПЛИК № 2 с надпис „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА”, в който се поставят документите по чл. 56, ал. 1, т. 7 и 9 от ЗОП, свързани с изпълнението на поръчката, съобразно избрания от възложителя критерий и посочените в документацията изисквания;


*Забележка: Техническото предложение за изпълнение на поръчката и приложенията към него се поставят в ОТДЕЛЕН запечатан непрозрачен плик, обозначен с надпис Плик № 2: „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА), който се поставя в плика с офертата. 


ПЛИК № 3 с надпис  „ПРЕДЛАГАНА ЦЕНА”, който съдържа ценовото предложение на участника.

Върху всички пликове в офертата следва да се отбележи наименованието на участника.

Гореописаните пликове се поставят в един общ плик, който представлява офертата на участника. 

Не се допуска представяне на оферти в папки с меки корици /освен в случаите, когато представените документи са по-малко от десет листа/  джоб-пликове и други. Офертите със съдържание над десет листа се представят надлежно перфорирани и подредени  в класьори.
63. Съдържание на ПЛИК № 1 „ДОКУМЕНТИ ЗА ПОДБОР”:

64.1. Списък на всички документи, съдържащи се в офертата, подписан от участника 

64.2. Оферта – попълнена и подписана по приложения към настоящата документация (Приложение № 4);

64.3. Документ за регистрация (заверено от участника копие) или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец; копие от документа за самоличност, когато участникът е физическо лице;


Ако участникът е обединение, тези документи се представят за всяко едно от юридическите лица, влизащи в него. Когато участникът е обединение, което не е юридическо лице следва да се приложи нотариално заверен учредителен акт на обединението и копие от документа за регистрация в Службата по вписванията в съответствие с изискванията на чл. 3, ал. 1 от Закона за регистър БУЛСТАТ.Физическите лица включени в състава на обединения, представят документ за самоличност. 

Когато участникът в процедурата е чуждестранно физическо или юридическо лице или обединения с чуждестранни юридически лица се прилага еквивалентен документ на съдебен или административен орган от държавата, в която са установени, представен в официален превод на български език.

64.4. Документ, удостоверяващ представянето на гаранция за участие в откритата процедура – оригинал;
64.5. Документ за закупена документация - заверено от участника копие;
64.6. Доказателства за икономическото и финансовото състояние:

 64.6.1. Копие от действаща застраховка за професионална отговорност по чл.171 и следващите от ЗУТ, покриваща минималната застрахователна сума за вида строеж, обект на поръчката и определена с наредбата за условията и реда за задължително застраховане в проектирането и строителството. При подписване на договора, участникът определен за изпълнител поема ангажимента да поддържа валидна горепосочената застраховка за целия срок на изпълнение на договора.
64.6.2. Информация по чл.50, ал. 1, т.  3 от ЗОП за оборота от услуги по упражняване на строителен надзор на участника (консорциума/обединението като цяло) за последните три години ( 2009 – 2011 г.) ( Приложение № 11) 
64.7. Доказателства за техническите възможности и квалификация:

64.7.1.  Копие на лиценз за упражняване на дейността съгласно чл. 166 от ЗУТ – оценяване на съответствието на инвестиционните проекти и/или упражняване на строителен надзор, с приложен към него списък на правоспособните физически лица, чрез които се упражнява дейността. Когато участникът е чуждестранно лице следва да представи копие от документ, удостоверяващ правото да извършва такава дейност, издаден от компетентен орган на държава – членка на Европейския съюз, или на друга държава – страна по Споразумението за Европейското икономическо пространство съгласно чл. 166, ал. 2 и ал.7 от ЗУТ;

64.7.2. Списък по чл. 51, ал.1, т.1 от ЗОП с изпълнените договори за упражняване на строителен надзор през последните три години ( 2009 – 2011 г. ), включително дейностите, датите и получателите, придружен от препоръки за добро изпълнение; ( Приложение № 12) 
64.7.3. Справка за правоспособните физически лица – ключови и допълнителни експерти, включени в екипа, който ще отговаря за изпълнението на поръчката, (Приложение № 13), придружена с професионални биографии (Приложение № 14),  дипломи, сертификати, удостоверения или други документи, удостоверяващи необходимата квалификация и документи доказващи общия и специфичен опит, както и Декларации за разположение на ключовите и допълнителните  експерти (Приложение № 15);  


64.7.4. копие от валидно Удостоверение и/или сертификат и/или лиценз за ISO 9001:2008 (или еквивалент), сертификатът следва да е издаден в областта на упражняване на строителен надзор; ISO 14001:2004 (или еквивалент);OНSAS 18001:2007 (или еквивалент);
64. Декларация за отсъствие на обстоятелствата по чл. 47, ал. 1 от ЗОП (оригинал) – попълва се и се подписва  по приложения към настоящата документация ( Приложение №9);
65. Декларация за отсъствие на обстоятелствата по чл. 47, ал. 2 от ЗОП (оригинал) – попълва се и се подписва  по приложения към настоящата документация ( Приложение №9а);

66. Декларация за отсъствие на обстоятелствата по чл. 47, ал. 5 от ЗОП (оригинал) – попълва се и се подписва  по приложения към настоящата документация ( Приложение №10);
67. Декларация за отсъствие на обстоятелствата по чл.166, ал.3 ЗУТ ( Приложение № 16);

68. Декларация за приемане клаузите на проекта на договора – ( Приложение № 17);

69. Нотариално заверено пълномощно на лицето, подписващо офертата – представя се, когато офертата (или някой документ от нея) не е подписана от управляващия и представляващ участника, съгласно актуалната му регистрация, а от изрично упълномощен негов представител. 


Забележка: Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в процедурата. Когато упълномощителят е чуждестранно лице, пълномощното се представя и в превод на български език.

70. Съдържание на ПЛИК № 2: „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА”:

Техническо предложение за изпълнение на поръчката (оригинал) - изготвя се по приложения към настоящата документация образец ( Приложение № 5);

Предложението на Участника за изпълнение на поръчката следва да съдържа Програма за изпълнение на договора, в която са описани: организация на екипа с описани задължения и отговорности на членовете на екипа, комуникация вътре в екипа и с останалите участници в строителния процес. Описание, последователност и координация на дейностите, осигуряващи в максимална степен законосъобразността и качеството при извършване на строително-монтажните работи. Вид, периодичност и съдържание на документите, отчитащи напредъка на проекта. Идентифициране на рисковете и предложени мерки за предотвратяването им.                                  
71. Съдържание на ПЛИК № 3: „ПРЕДЛАГАНА ЦЕНА”:

 Ценово предложение (оригинал) - попълва се и се подписва по приложения към настоящата документация образец ( Приложение № 6);

Никаква информация, свързана с предлаганата цена, не трябва да има в каквато и да е форма извън този плик.

· Валидност на офертите

72. Участниците са обвързани с условията на представените от тях оферти (техническото и финансовото предложение) за период от 120 календарни дни от датата, определена за краен срок за получаване на оферти, съгласно обявлението.
73. Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.
Раздел  VІ: 
ДЪЛЖИМИ ГАРАНЦИИ

· Условия и размер на гаранцията за участие в процедурата: 

Участниците следва да представят с офертата си и документ (в оригинал) за внесена или учредена гаранция за участие в откритата процедура в размер на в размер на 5 000 /петдесет хиляди/лева.
74. Гаранцията за участие в процедурата трябва да бъде представена в една от следните форми: парична сума или банкова гаранция. Участникът избира сам формата на гаранцията за участие.

- Сумите да се превеждат по банкова сметка на възложителя – Министерство на културата при БНБ - Централно управление, IBAN: BG06BNBG96613000175501, BIC: BNBGBGSD;


- Банковата гаранция за участие следва да е безусловна и неотменима, да е издадена в полза на възложителя за конкретната поръчка и да е със срок на валидност - не по-кратък от срока на валидност на офертата. Банковата гаранция се представя по Приложение № 7 от документацията или по образец, утвърден от съответната банка, ако тази гаранция за участие съдържа основните елементи, посочени в образеца.

76. Възложителят освобождава гаранциите за участие на:


- отстранените участници в срок 5 работни дни след изтичането на срока за обжалване на решението на възложителя за определяне на изпълнител;


- класираните на първо и второ място участници - след сключване на договора за обществена поръчка, а на останалите класирани участници - в срок 5 работни дни след изтичане на срока за обжалване на решението за определяне на изпълнител. 


При прекратяване на процедурата за възлагане на обществена поръчка гаранциите на всички участници се освобождават в срок 5 работни дни след изтичане на срока за обжалване на решението за прекратяване.

77. Възложителят има право да задържи гаранцията за участие до решаване на спора, когато участникът в процедура за възлагане на обществена поръчка обжалва решението за определяне на изпълнител.

78. Възложителят има право да усвои гаранцията за участие независимо от нейната форма, когато участник:

- оттегли офертата си след изтичането на срока за получаване на офертите;
- е определен за изпълнител, но не изпълни задължението си да сключи договор за обществената поръчка.

· Условия и размер на гаранцията за изпълнение на договора:

79. Участникът, определен за изпълнител на обществената поръчка, е длъжен преди подписването на договора да представи гаранция за изпълнение на договора в размер на 3 (три) % от стойността на обществената поръчка без ДДС.

80. Гаранцията за изпълнение трябва да бъде представена в една от следните форми: парична сума или банкова гаранция. Определеният за изпълнител избира сам формата на гаранцията за изпълнение.


- Сумите да се превеждат по банкова сметка на възложителя – Министерство на културата при БНБ - Централно управление, IBAN: BG06BNBG96613000175501, BIC: BNBGBGSD;

В случаите, когато е представена банкова гаранция, същата да е със срок на действие до изтичане валидността на съответната оферта.


- Банковата гаранция за участие следва да е безусловна и неотменима, да е издадена в полза на възложителя за конкретния договор и да е със срок на валидност до 28 дни след изтичане Срока на изпълнение. Участниците могат да представят и банкова гаранция по образец на обслужващата ги банка, стига тя да съдържа цялата необходима информация. Гаранцията за изпълнението на договора се задържа и освобождава в съответствие с договорните условия.

81. Когато участникът или избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

82. Банковите разходи по откриването на гаранцията за участие и гаранцията за изпълнение на договора са за сметка на участника съответно на определения изпълнител. Участникът/Изпълнителят трябва да предвиди и заплати необходимите такси по откриване и обслужване на гаранциите така, че размерът на гаранцията да не бъде по-малък от определения в настоящата документация за участие.

83. Възложителят освобождава гаранциите за участие и за изпълнение на договора без да дължи лихви за периода, през който средствата законно са престояли при него.
Възложителят има право да задържи гаранцията за участие до решаване на спора, когато кандидатът или участникът в процедура за възлагане на обществена поръчка обжалва решението, с което се обявяват резултатите от предварителния подбор, или решението за определяне на изпълнител. Възложителят има право да усвои гаранцията за участие независимо от нейната форма, когато кандидат или участник:1. оттегли заявлението си след изтичането на срока за получаване на заявления или оттегли офертата си след изтичането на срока за получаване на офертите;2. е определен за изпълнител, но не изпълни задължението си да сключи договор за обществената поръчка.

Възложителят освобождава гаранциите за участие на:1. отстранените кандидати или участници в срок 5 работни дни след изтичането на срока за обжалване на решението на възложителя за предварителен подбор, съответно за определяне на изпълнител;2. класираните на първо и второ място участници - след сключване на договора за обществена поръчка, а на останалите класирани участници - в срок 5 работни дни след изтичане на срока за обжалване на решението за определяне на изпълнител.

При прекратяване на процедурата за възлагане на обществена поръчка гаранциите на всички кандидати или участници се освобождават в срок 5 работни дни след изтичане на срока за обжалване на решението за прекратяване. Възложителят освобождава гаранциите по ал. 1, без да дължи лихви за периода, през който средствата законно са престояли при него. Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка. Когато договорът за обществена поръчка се изпълнява на етапи, възложителят може да включи в проекта на договор клауза за частично освобождаване на гаранцията по ал. 1, съответно на изпълнената част от предмета на обществената поръчка.
Раздел VІІ: 
УСЛОВИЯ И РЕД ЗА ПРОВЕЖДАНЕ НА ОТКРИТАТА ПРОЦЕДУРА

· Разглеждане, оценка и класиране на офертите

84. Разглеждането, оценката и класирането на офертите се извършва от специално назначена от възложителя комисия.

85. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и на юридически лица с нестопанска цел.

86. Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик № 3. Комисията предлага по един представител от присъстващите участници да подпише плик № 3 на останалите участници.

87. В присъствието на лицата по т. 85 комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници. Комисията след това отваря плик № 1, оповестява документите, които той съдържа, и проверява съответствието със списъка по чл. 56, ал. 1, т. 14 от ЗОП.

88. След извършването на действията по предходните точки приключва публичната част от заседанието на комисията.

89. Комисията разглежда документите в плик № 1 за съответствие с критериите за подбор, поставени от възложителя, и съставя протокол.

90. Когато установи липса на документи и/или несъответствия с критериите за подбор или с други изисквания на възложителя, комисията изпраща протокола до всички участници.

91. Участниците представят на комисията съответните документи в срок 5 работни дни от получаването на протокола. Участникът няма право да представя други документи освен липсващите и тези за отстраняване на несъответствията, посочени в протокола на комисията.

92. След изтичането на срока по предходната точка комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя. Комисията не разглежда документите в плик № 2 на участниците, които не отговарят на критериите за подбор.

93. Комисията при необходимост може по всяко време:

93.1. да проверява заявените от участниците данни, включително чрез изискване на информация от други органи и лица;

93.2. да изисква от участниците:

а) разяснения за заявени от тях данни;

б) допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценовото предложение на участниците.

94. Комисията уведомява възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията.

95. В случаите по предходната точка възложителят уведомява Комисията за защита на конкуренцията. Уведомяването не спира провеждането и приключването на процедурата.

96. Комисията предлага за отстраняване от процедурата всеки участник, чиято оферта не отговаря на изискванията на ЗОП и на предварително обявените изискванията на възложителя,  при условията и по реда на чл. 69 от ЗОП.

97. Оценяването на офертите се извършва по критерий „икономически най-изгодна оферта”. 

98. На оценяване подлежат само офертите, които


- отговарят на предварително обявените от възложителя условия, и


- са подадени от участници, за които не са налице обстоятелствата по чл. 47, ал. 1, 2 и 5 от ЗОП и които отговарят на изискванията за финансово и икономическо състояние, технически възможности и квалификация.

99. Пликът с цената, предлагана от участник, чиято оферта не отговаря на изискванията на възложителя, не се отваря.

100. Комисията уведомява предварително датата, часа и мястото на отваряне на ценовите оферти, при което право да присъстват имат участниците в процедурата или техни упълномощени представители, както и представители на юридически лица с нестопанска цел и на средствата за масово осведомяване. При отваряне на ценовите оферти комисията оповестява предлаганите цени.
101. Комисията разглежда, оценява и класира подадените оферти на участниците в съответствие с разпоредбите на чл. 68 - чл. 71 от ЗОП.

102. Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.
103. Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.
104. Комисията класира участниците по степента на съответствие на офертите с предварително обявените от възложителя условия.

105. В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател.

106. Комисията провежда публично жребий за определяне на изпълнител между класираните на първо място оферти, ако поръчката се възлага по критерий „икономически най-изгодна оферта”, но тази оферта не може да се определи по реда на предходната точка.

· Определяне на изпълнител на обществената поръчка и сключване на договор

107. Възложителят в срок 5 работни дни след приключване работата на комисията издава мотивирано решение, с което обявява класирането на участниците и участника, определен за изпълнител. В решението възложителят посочва и отстранените от участие в процедурата участници и оферти и мотивите за отстраняването им.

108. Възложителят изпраща решението по предходната точка на участниците в тридневен срок от издаването му. 
109. Възложителят сключва договор за обществена поръчка с участника, класиран от комисията на първо място и определен за изпълнител.

110.  Възложителят е длъжен да сключи договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.

111. Възложителят няма право да сключи договор преди изтичане на 14-дневен срок от уведомяването на заинтересованите участници за решението за определяне на изпълнител.

112. Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на срока по т. 111.

113. Възложителят няма право да сключи договор с избрания изпълнител преди влизането в сила на всички решения по процедурата, освен когато е допуснато предварително изпълнение.

114. Възложителят може да сключи договор за обществена поръчка преди изтичането на срока по т. 111, когато определеният за изпълнител е единственият заинтересован участник и няма заинтересовани кандидати.

115. При подписване на Договора изпълнителят е длъжен да спази изискванията, предвидените в чл. 42, ал. 1 от ЗОП.

116. Възложителят може с решение да определи за изпълнител и да сключи договор с втория класиран участник в случаите, когато участникът, класиран на първо място:


- откаже да сключи договор;


- не изпълни някое от изискванията на чл. 42, ал. 1 от ЗОП;


- не отговаря на изискванията на чл. 47, ал. 1 б”а”-„д”, ал.2 и ал. 5 от ЗОП.
Раздел VІІІ 
ОБМЕН НА ИНФОРМАЦИЯ
117. Всички действия на възложителя и на участниците, свързани с настоящата процедура следва да бъдат обективирани в писмен вид.

118. Обменът на информация може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя. Достатъчно е достигането до адресата по поне един от посочените начини.

119. Заинтересованите лица/участниците могат да изпращат писма и уведомления до възложителя по факс, с препоръчано писмо с обратна разписка, чрез куриерска служба или по електронен път при условията и по реда на Закона за електронния документ и електронния подпис, като същите следва да бъдат адресирани до лицето за контакт, посочено в обявлението за обществената поръчка. След изтичане на крайния срок за представяне на офертите, кореспонденцията се изпраща на вниманието на председателя на комисията за отваряне, оценка и класиране на предложенията.

120. Решенията на възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

121. За получено писмо или уведомление по време на откритата процедура ще се счита това, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, или адресатът не желае да приеме уведомлението, за получено ще се счита уведомлението, което е достигнало до адреса известен на изпращача.

122. Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на заявленията за участие и офертите.

Раздел  ІХ 
ДРУГИ УСЛОВИЯ

123. При противоречие или неяснота в отделните текстове на документите, включени в настоящата документация, ще се прилагат документите с по-висок приоритет в следната последователност:

а) Решение за откриване на процедурата; 

б) Обявление за обществена поръчка;

в) Указания към участниците в откритата процедура;

г) Проект на договор;

д) Приложенията в Раздел ХII от документацията. 

Документът с най-висок приоритет е посочен на първо място.


За всички неуредените въпроси в настоящата документация за участие ще се прилагат разпоредбите на ЗОП, ППЗОП и другите действащи нормативни актове, свързани с предмета на обществената поръчка.

Раздел  Х
КРИТЕРИЙ ЗА ОЦЕНКА НА ОФЕРТАТА. ПОКАЗАТЕЛИ, ОТНОСИТЕЛНАТА ИМ ТЕЖЕСТ В    КОМПЛЕКСНАТА ОЦЕНКА И МЕТОДИКА ЗА ОЦЕНКА НА ОФЕРТИТЕ

До оценяване се допускат само предложенията, които съответстват на законовите изисквания и Документацията за участие на Възложителя. Оценяването се извършва на базата на критерий  „икономически най –изгодна оферта”,  при следните показатели:

1. Показатели за оценка на офертите

	№
	Показател
	Тежест в КО

	А
	Финансов показател - Предлагана цена
	60%

	Б
	Технически показател – Програма за изпълнение на договора
	40%


2. Методика за изчисляване оценката на Офертите  

Комплексната оценка (КО) се определя като сбор от оценките по посочените по-горе основни показатели, умножени по коефициент, определящ тежестта им в общата оценка, изразено чрез следната формула:

· КО=(А х 0.6)+(Б х 0.4)

Максималния брой точки на Комплексната оценка е 100. 

А. Финансов показател./ предлагана цена/

Оценката по този показател се определя по формулата:

· А =   Ц min    х 10 ,   

              Ц уч.

Където:

А е финансовият показател на Участника, 

Ц уч. е предложената цена на  Участника, 

Ц min е най- ниската предложена цена от Участниците .

Максимална оценка по този показател е 60 точки.

Участник, предложил цена по – висока от прогнозната (ПЦ), съгласно обявлението и Документацията ще бъде отстранен от процедурата

Б. Технически показател – Програма за изпълнение на договора
                  Оценката по този показател е експертна. Участниците получават 10т., 20т. или 40т. в зависимост от пълнотата и степента на съответствие на направеното от тях предложение с изискванията на Възложителя, Техническата спецификация и инвестиционния проект. 

По този показател Комисията оценява предложената от Участниците Програма за изпълнение на договора, в която са описани: организация на екипа с описани задължения и отговорности на членовете на екипа, комуникация вътре в екипа и с останалите участници в строителния процес. Описание, последователност и координация на дейностите, осигуряващи в максимална степен законосъобразността и качеството при извършване на строително-монтажните работи. Вид, периодичност и съдържание на документите, отчитащи напредъка на проекта. Идентифициране на рисковете и предложени мерки за предотвратяването им.                                  

· Участниците получават 40 точки при условие, че в предложената Програма са представили: пълно и детайлно описана организация на работа на екипа, задълженията и отговорностите на членовете на екипа – ключови и допълнителни. Ясна визия за комуникация и контрол вътре в екипа и с останалите участници в строителния процес. Ясно и точно описание на дейностите, които трябва да бъдат изпълнявани за постигане в максимална степен на законосъобразността и качеството при извършване на строително-монтажните работи. Последователност на дейностите, отговаряща на нормативната уредба. Подробно и точно описание на документите които трябва да бъдат издадени  - протоколи, доклади, актове- вид, периодичност и съдържание. Участникът е идентифицирал допълнителни рискове  извън техн. спецификация, и е предложил мерки за предотвратяването им.
· Участниците получават 20 точки при условие, че в предложената Програма са представили: организация на работа на екипа, без да са описани задълженията и отговорностите на членовете на екипа – ключови и допълнителни. Кратко и/или неясно са описани комуникацията и контрола вътре в екипа и с останалите участници в строителния процес. Описаните дейностите са непълни и не гарантират законосъобразността и качеството при извършване на строително-монтажните работи. Участникът е описал документите които трябва да бъдат издадени,   но не е определил тяхната периодичност и съдържание. Участникът не е идентифицирал допълнителни рискове  извън техн. спецификация.
· Участниците получават 10 точки при условие, че в предложената Програма са представили: организация на работа на екипа, без да са описани задълженията и отговорностите на членовете на екипа – ключови и допълнителни. Участникът е описал комуникацията и контрола вътре в екипа, но не и с останалите участници в строителния процес. Описаните дейностите са непълни и не гарантират законосъобразността и качеството при извършване на строително-монтажните работи. Участникът не е описал всички документите които трябва да бъдат издадени, тяхната периодичност и съдържание. Участникът не е идентифицирал допълнителни рискове  извън техн. спецификация.
Кандидатът получил 10 точки се отстранява от участие (вж. Таблица № 1).
МЕТОДОЛОГИЯ НА ОЦЕНКАТА
Таблица № 1
	
	Точки

	· пълно и детайлно описана организация на работа на екипа, задълженията и отговорностите на членовете на екипа – ключови и допълнителни. Ясна визия за комуникация и контрол вътре в екипа и с останалите участници в строителния процес. Ясно и точно описание на дейностите, които трябва да бъдат изпълнявани за постигане в максимална степен на законосъобразността и качеството при извършване на строително-монтажните работи. Последователност на дейностите, отговаряща на нормативната уредба. Подробно и точно описание на документите които трябва да бъдат издадени  - протоколи, доклади, актове- вид, периодичност и съдържание. Участникът е идентифицирал допълнителни рискове  извън техн. спецификация, и е предложил мерки за предотвратяването им.

	

	2. организация на работа на екипа, без да са описани задълженията и отговорностите на членовете на екипа – ключови и допълнителни. Кратко и/или неясно са описани комуникацията и контрола вътре в екипа и с останалите участници в строителния процес. Описаните дейностите са непълни и не гарантират законосъобразността и качеството при извършване на строително-монтажните работи. Участникът е описал документите които трябва да бъдат издадени,   но не е определил тяхната периодичност и съдържание. Участникът не е идентифицирал допълнителни рискове  извън техн. спецификация.

	

	· организация на работа на екипа, без да са описани задълженията и отговорностите на членовете на екипа – ключови и допълнителни. Участникът е описал комуникацията и контрола вътре в екипа, но не и с останалите участници в строителния процес. Описаните дейностите са непълни и не гарантират законосъобразността и качеството при извършване на строително-монтажните работи. Участникът не е описал всички документите които трябва да бъдат издадени, тяхната периодичност и съдържание. Участникът не е идентифицирал допълнителни рискове  извън техн. спецификация.

	

	Кандидатът получил 10 точки се отстранява от участие

	


3. Указания по прилагане на методиката

Настоящата методика се прилага при оценяване на Офертите на всеки един от Участниците без да се променя.

Когато Офертата на Участник съдържа предложение с числово изражение, което подлежи на оценяване и е с повече от  20 на сто по-благоприятно от средната стойност на предложенията на останалите участници по същия показател за оценка, Комисията ще изиска от него подробна писмена обосновка за начина на неговото образуване. 

Комисията определя срок за представяне на обосновката, който не може да бъде по-кратък от три работни дни от получаване на искането за това.

При непредставяне на обосновката в срок или при преценка на Комисията, че посочените обстоятелства не са обективни, Комисията предлага Участника за отстраняване от процедурата.

Комисията може да приеме писмената обосновка и да не предложи за отстраняване Офертата, когато са посочени обективни обстоятелства, свързани със:

- оригинално решение за изпълнение на обществената поръчка;

- предложеното техническо решение;

- наличието на изключително благоприятни условия за участника;

- икономичност при изпълнение на обществената поръчка;

- получаване на държавна помощ.

Когато Комисията установи, че Офертата на Участник съдържа предложение с 20 на сто по-благоприятно от средната стойност на останалите Оферти поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и Участникът да се отстрани.

Анализ на отделните предложения от Офертите и предложение за оценка по отделните показатели се извършва от членовете на Комисията. Оценките по всеки показател се определят чрез консенсус от членовете на Комисията. Ако не може да се постигне съгласие за оценката по някой показател, всеки от членовете от състава на Комисията, попълва таблица с индивидуални оценки на Офертите по съответния показател. Всяка Оферта получава оценка по съответния показател, представляваща средноаритметична стойност от получените индивидуални оценки по този показател. Резултатите от оценяването на Офертите се отразяват и удостоверяват с протокола за работата на Комисията.

Комисията класира Участниците в низходящ ред на получените комплексни оценки на Офертите им. За Изпълнител на обществената поръчка се определя Участникът получил най-голям брой точки в комплексната оценка. Ако първите в класирането Участници са с равен брой точки, за Изпълнител на обществената поръчка се определя Участникът, който е предложил по-ниска цена. Ако предложените цени са еднакви се сравняват оценките по показателя с най-висока относителна тежест и се избира офертата с по-благоприятна стойност по показателя. Ако и в този случай няма разлика между оценките на класираните, комисията определя Изпълнителя чрез публичен жребий. 

Приложение № 3 

ДОГОВОР

№______/_____________ г.

Днес, __________ 2012 година в град София, между:

Днес …………2012г., в гр. София на основание ЗОП се сключи настоящия договор между:

1. Министерство на културата, със седалище гр. София, бул. “Александър Стамболийски” 17, ЕИК 000695160, банкова сметка IBAN: BG 06 BNBG 96613000175501, BIC BNBGBGSD, обслужваща банка: БНБ – Централно управление, представлявано от Вежди Рашидов - министър и Владимир Вълков – началник на отдел „ФСД”, наричано за краткост “ВЪЗЛОЖИТЕЛ”, от една страна 

и

............................................., ЕИК ................................, със седалище и адрес на управление: ...................., ул. ..................................... № .............., тел........................................., e-mail: ........................., представлявано от …………………………– ………., наричан по-долу ИЗПЪЛНИТЕЛ, от друга страна, 
като се има предвид предмета на обществената поръчка, открита и проведена на основание Решение № ......................../..............2012 г. Министъра на културата, публикувано под ID № 00647-2012- ..........във водения от Агенцията за обществени поръчки регистър, въз основа на  Решение № ............../........2012 г. на Министъра на културата за определяне на изпълнител на обществената поръчка и като се имат предвид всички предложения от приложената оферта на участника, въз основа на които е определен за изпълнител, се сключи настоящият договор за следното:
I. ПРЕДМЕТ НА ДОГОВОРА:

Чл.1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши „Осъществяване на строителен надзор върху изпълнение на СМР на обект „Национален Музеен Комплекс””  по Оперативна програма „Регионално развитие 2007-2013”, включващи упражняване на строителен надзор при изпълнението на СМР, и съставяне на технически паспорт на горепосочения обект. 
(2) ИЗПЪЛНИТЕЛЯТ ще упражнява дейността, предмет на договора, в съответствие с изискванията на Закона за устройство на територията (ЗУТ) и другите нормативни актове, регламентиращи дейността по упражняване на строителен надзор и чрез правоспособни лица в съответствие с изискванията на Наредба № 9 за условията и реда за издаване на 

лицензи на консултанта за оценяване на съответствието на инвестиционните проекти и/или упражняване на строителен надзор.

(3) Услугите ще се извършват по одобрената от ВЪЗЛОЖИТЕЛЯ оферта на изпълнителя и посочените в ценовата му оферта цени.

ІI. СРОК НА ДОГОВОРА

Чл.2 (1) Договорът влиза в сила със стартирането на строително-монтажите работи и КРР за всеки един от обектите поотделно  , за което Възложителят писмено уведомява Изпълнителя. Срокът за изпълнение на поръчката е пряко обвързана с изпълнението на договора за СМР на обекта. 
(2) Изпълнителят се задължава да извърши възложената му работа в срок не по-вече от 1 /един/ месец, считано от датата на завършване на КРР и строително монтажните работи .

 ІІІ.ЦЕНИ И НАЧИН НА ПЛАЩАНЕ

Чл. 3 (1) Стойността на строителния надзор при изпълнението на СМР и съставяне на технически паспорт на обекта по чл.1 е в размер на  ……………………….. лв без вкл. ДДС и ……………………………….. лв. с вкл. ДДС. Стойността е определена в съответствие Ценовото предложение на ИЗПЪЛНИТЕЛЯ, неразделна част от настоящия договор. 
(2) При започване на изпълнението съгласно чл.2 ал.1 Възложителят превежда  20 % аванс на изпълнителя, съгласно приложената ценова оферта, която е неразделна част от договора, след  представяне на оригинална фактура в срок от 30 /тридесет/ работни дни.

(3) Окончателното разплащане от 80% се извършва от ВЪЗЛОЖИТЕЛЯ в 30 дневен срок след приемане на съответния обект по цена, посочена в ценовата оферта, подписан приемо-предавателен протокол и след представена оригинална фактура .

(4) Плащането ще се извърши по посочена от ИЗПЪЛНИТЕЛЯ банкова сметка, както следва: BIC …………………., IBAN ……………………, банка клон ………………….

(5) На фактурите по всички плащания и актовете към тях задължително трябва да е указно, че „разходът е за безвъзмездна помощ по договор ... по ОПРР.
(6) Преведените средства от Министерство на културата, но неусвоени от .............................. (име на контрагента), както и натрупаните лихви, глоби и неустойки в изпълнение на настоящия договор, подлежат на възстановяване по следната банкова сметка: IBAN: BG 06 BNBG 96613000175501, BIC BNBGBGSD, обслужваща банка: БНБ – Централно управление в полза на Министерство на културата. 

ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 4 Изработеното ще се осъществи със средства и персонал на ИЗПЪЛНИТЕЛЯ.
Чл. 5 
(1) ИЗПЪЛНИТЕЛЯТ носи отговорност, ако при упражняване на строителен надзор при изпълнението на строително-монтажните работи и съставяне на технически паспорт на обектите , предмет на настоящия договор, вложените  материали не са с нужното количество и/или влошат качеството на извършените дейности и на поръчката като цяло.
Чл. 6 Необходимите за изпълнението на услугите офис и други материали, както и техника и оборудване се осигурява изцяло от ИЗПЪЛНИТЕЛЯ.
Чл. 7 ИЗПЪЛНИТЕЛЯТ се задължава:


· Да упражни строителен надзор на обекта чрез екипа, предложен за изпълнението на поръчката - Приложение № 4.

· Да упражнява пълен контрол по време на строителството, в съответствие с разпоредбите на чл.168, ал.1 от ЗУТ.

· Чрез лицата по ал.1 да подписва всички актове и протоколи по време на строителството съгласно действащата нормативната уредба, с които се удостоверяват вида и количеството на извършените СМР на обектите.
· Да осигури необходимото присъствие на обектите на специалистите по съответните части в зависимост от изпълняваните СМР и съблюдава съответствието на СМР по обектите с одобрените предложения, технически спецификации, с договора за СМР за съответния обект, изискванията на БДС и международните стандарти, които се отнасят до вложените материали и оборудване и използваната технология.

· Да не допуска изпълнението на видове работи преди да са подписани необходимите документи, доказващи правилното и качествено изпълнение на предхождащите ги работи. Да не допуска промени в СМР в случай, че същите не са съгласувани с Възложителя, Изпълнителя и самия консултант.

· Да взема решения и дава инструкции по проблеми, които са в обхвата на отговорностите му и да ги вписва в заповедната книга на обекта.

· Да присъства на всички срещи между ВЪЗЛОЖИТЕЛЯ и ИЗПЪЛНИТЕЛЯ по Договор/и от ............... 2012 г. за изпълнение на СМР за обекта. Да преглежда и да одобрява работните чертежи за работите по обекта и да държи пълен комплект работни чертежи.

· Да участва във всички проби и изпитания на материали, конструкции и инсталации, използвани или изградени на обекта и да подписва всички документи, удостоверяващи резултатите от тези проби и изпитания.

· Да информира ежемесечно ВЪЗЛОЖИТЕЛЯ за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на ВЪЗЛОЖИТЕЛЯ. За целта ИЗПЪЛНИТЕЛЯТ изготвя:

а) месечни доклади по формат съгласуван с ВЪЗЛОЖИТЕЛЯ, включващи задължително и снимков материал за напредъка на работите;  

б) окончателен доклад по договора по формат съгласуван с ВЪЗЛОЖИТЕЛЯ;

в) месечните доклади се представят до 10 (десето) число на следващия месец, а окончателния в срок от 10 дни след издаването на Разрешението за ползване на обекта;

г) докладите се представят в 2 (два) екземпляра на хартиен носител и 1 (един) на електронен носител.

· След приключване на строителството да изготви окончателен доклад за упражнен строителен надзор на основание чл.168, ал.6 от ЗУТ .
· На основание чл.176 а от ЗУТ и Наредба №5 от 28.12.2006 г. за техническите паспорти на строежите (обн., ДВ, бр.7 от 23.01.2007 г.) да състави технически паспорт на строежите.
· Да представи в Дирекцията за национален и строителен контрол /ДНСК/ необходимите съгласувателни писма, разрешения, становища на специализираните държавни контролни органи и документи в съответствие с нормативната уредба, необходими за издаване на разрешение за ползване на обектите , като е  необходимо и присъствието на представители на НИНКН.

Да спазва разпоредбите на Договор …..по проект „..................................”, финансиран по Оперативна програма „Регионално развити”, бюджетна линия .........................., Схема за безвъзмездна финансова помощ ”...........................” по Оперативна програма „Регионално развитие 2007-2013”,. 

Чл. 8 (1)ИЗПЪЛНИТЕЛЯТ е длъжен да спазва изискванията за изпълнение на мерките за информация и публичност при изпълнение на дейностите по Оперативна програма „Регионално развитие” 2007-2013”, достъпни на  www.bgregio.eu
(2) ИЗПЪЛНИТЕЛЯТ е длъжен да предприеме всички необходими стъпки за популяризиране на факта, че Европейският фонд за регионално развитие е финансирал или съ-финансирал проекта. Такива мерки трябва да са съобразени със съответните правила за информиране и публичност, предвидени в чл. 8 и чл. 9 от Регламент на Комисията 1828/2006 и приложение 1 към него. В този смисъл ИЗПЪЛНИТЕЛЯТ е длъжен да посочва финансовия принос на Европейският фонд за регионално развитие, предоставен чрез Оперативна програма „Регионално развитие" в своите доклади, в каквито и да са документи, свързани с изпълнението на проекта, и при всички контакти с медиите. Той трябва да помества логото на ЕС и логото на Оперативна програма „Регионално развитие" 2007-2013 г. навсякъде, където е уместно. Всяка публикация, в каквато и да било форма или среда, включително Интернет, трябва да съдържа следното изявление: „Този проект е изпълнен с финансовата подкрепа на Оперативна програма „Регионално развитие" 2007-2013 г., съфинансирана от Европейският фонд за регионално развитие. Цялата отговорност за съдържанието на публикацията се носи от „име на Изпълнителя" и при никакви обстоятелства не може да се счита, че тази публикация отразява официалното становище на Европейския съюз и управляващия орган". Всяка информация, предоставяна от ИЗПЪЛНИТЕЛЯ на конференция или семинар, трябва да конкретизира, че проектът е получил финансиране от Европейския фонд за регионално развитие, предоставен чрез Оперативна програма „Регионално развитие" 2007-2013 г."

Чл. 9 При проверки на място от страна на ВЪЗЛОЖИТЕЛЯ, Управляващия орган на Оперативна програма „Регионално развитие”, Сертифициращия орган, Одитиращия орган и органи и представители на Европейската комисия, ИЗПЪЛНИТЕЛЯТ се задължава да осигури присъствието на негов представител, както и да осигурява достъп до: помещения, преглед на документи, свързани с изпълнението на възложените дейности

Чл. 10 ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверки на място.

Чл. 11 ИЗПЪЛНИТЕЛЯТ се задължава да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.


Чл. 12 Да информира Възложителя или неговия представител за възникнали проблеми при изпълнение на СМР и за предприетите мерки за тяхното решаване;


Чл. 13. ИЗПЪЛНИТЕЛЯТ е длъжен да съхранява всички документи по изпълнението на настоящия договор, както следва: 


- за период от 3 години след частично приключване и отчитане на Оперативна програма „Регионално развитие”, т. е поне до 31.08.2020 г.;


Чл. 14. ИЗПЪЛНИТЕЛЯТ е длъжен да съхранява всички документи по изпълнението на настоящия договор, както следва: 

- за период от 3 години след частичното приключване на съответния проект, съгласно чл. 88 от Регламент 1083/2006 г. 


Чл. 15 в срок от 10 (десет) дни от датата на подписване на договора ИЗПЪЛНИТЕЛЯТ се задължава да представи на ВЪЗЛОЖИТЕЛЯ копие от валидни застрахователни полици в съответствие с Наредба за условията и реда за задължително застраховане в проектирането и строителството (ПМС №38/ 24.02.2004 г., обн., ДВ, бр.17/2004 г.) за този вид строежи.


Чл. 16 (1) ИЗПЪЛНИТЕЛЯТ има право:
1. Да иска от ВЪЗЛОЖИТЕЛЯ необходимото съдействие за изпълнение на работата.
2. Да иска от ВЪЗЛОЖИТЕЛЯ приемане на работа, в случай, че е изпълнена точно.
3. Да иска уговореното по-горе възнаграждение за приетата работа.

4. (2) ИЗПЪЛНИТЕЛЯТ няма право да заменя и/или да допуска оттеглянето или замяната на ключовите специалисти и на другите специалисти освен ако:

1. Оттегляне на ключов специалист се допуска само по сериозни причини, които не позволяват на специалиста да продължи да работи по изпълнението на договора. Тези обстоятелства подробно се описват от ИЗПЪЛНИТЕЛЯ и се удостоверяват с документи.

2. В случая по точка 1  ИЗПЪЛНИТЕЛЯТ е длъжен своевременно да осигури нов ключов специалист с опит, умения и квалификация, съответстващи на изискванията към ключовия специалист, поставени в процедурата. В случаите на неодобрение от ВЪЗЛОЖИТЕЛЯ на предложен специалист, ИЗПЪЛНИТЕЛЯТ предлага на негово място друга кандидатура.

3. Оттеглянето, замяната и привличането на ключови специалисти и други специалисти е допустимо само със съгласието на ВЪЗЛОЖИТЕЛЯ.

4. При никакви обстоятелства замяната на специалисти и привличането на допълнителни специалисти (включително и помощен персонал) не е основание за искане и получаване на каквото и да е друго допълнително плащане извън цената по чл.6 от този договор.

(3) ИЗПЪЛНИТЕЛЯТ не може да възложи договора или част от него на Подизпълнител, който не е посочен в офертата му за участие в обществената поръчка.

(4) ИЗПЪЛНИТЕЛЯТ има право да получи уговореното в чл.6 от настоящия договор възнаграждение.
V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.17 ВЪЗЛОЖИТЕЛЯТ е длъжен:
(1). Да предостави на ИЗПЪЛНИТЕЛЯ всички необходими документи за правилното изпълнение на поетите с настоящия договор задължения;

(2). Да осигури на ИЗПЪЛНИТЕЛЯ постоянен достъп до обектите.

(3). Да съдейства за изпълнението на договорените работи, като своевременно решава всички технически проблеми, възникнали в процеса на работа и зависещи от него.

(4). Да заплати в договорените срокове и при условията на договора дължимите суми на ИЗПЪЛНИТЕЛЯ.

Чл.18 Възложителят има право:
(1). Да оказва текущ контрол по изпълнението на работата. Контролът ще се осъществява от определени от ВЪЗЛОЖИТЕЛЯ длъжностни лица, които ще подписват от негово име протоколите за извършените констатации, без с това да затрудняват дейността на ИЗПЪЛНИТЕЛЯ.
(2). Да иска от ИЗПЪЛНИТЕЛЯ да изпълни възложената работа в срок и без отклонения от поръчката.

(3). При констатирано неизпълнение и/или нарушение на задълженията по договора, недостатъчна квалификация и компетентност ВЪЗЛОЖИТЕЛЯТ има право да поиска замяна на член от екипа с друг. 
(4). Да иска от ИЗПЪЛНИТЕЛЯ да му предаде изработеното.

VІ. КОНТРОЛ. КАЧЕСТВО

Чл.19 Контролът по изпълнението ще се осъществява от ВЪЗЛОЖИТЕЛЯ, в изпълнение на това му правомощие предписанията са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на поръчката, визирани с този договор.
Чл.20 (1) Преди започване на изпълнението, ВЪЗЛОЖИТЕЛЯТ е длъжен да осигури цялата налична информация по договора и необходимите за изпълнението му данни.

(2) По време на изпълнение на поръчката ИЗПЪЛНИТЕЛЯТ е длъжен да прилага система за управление на качеството.

VІІ. ПРИЕМАНЕ НА РАБОТА

Чл.21 ИЗПЪЛНИТЕЛЯТ е длъжен да завърши и предаде резултатите от консултантските услуги в срок по чл.2 ал.2 от настоящия договор.
Чл. 22 (1) При завършване на работата по договора ИЗПЪЛНИТЕЛЯТ отправя писмена покана до ВЪЗЛОЖИТЕЛЯ да направи оглед и да приеме извършените услуги и документи.
 (2) извършената работа и резултатите се считат окончателно предадени на ВЪЗЛОЖИТЕЛЯ с подписването на протокол за приемане на работата от специална комисия, назначена от възложителя.
(3) Констативният протокол по ал.2 от настоящия член се съставя независимо от докладите, протоколите и актовете, които се съставят, съгласно законодателството. Актовете се подписват само от изрично упълномощено ВЪЗЛОЖИТЕЛЯ длъжностно лице.

Чл.23 Когато ИЗПЪЛНИТЕЛЯТ се е отклонил от поръчката или работата му е с недостатъци, ВЪЗЛОЖИТЕЛЯ има право да откаже нейното приемане и заплащането на част или на цялото възнаграждение, докато Изпълнителят не изпълни своите задължения по договора.
Чл.24 В случаите по предходния член, когато отклоненията от поръчката или недостатъците на работата са съществени, ВЪЗЛОЖИТЕЛЯТ разполага с едно от следните права по избор:
(1). Да определи подходящ срок, в който ИЗПЪЛНИТЕЛЯТ безвъзмездно да поправи работата си;

(2). Да отстрани сам за сметка на ИЗПЪЛНИТЕЛЯТ отклоненията от поръчката, респективно недостатъците на работата.

(3). Да поиска намаление на възнаграждението, съразмерно с намалената цена или годност на изработеното.

VIІІ. НЕИЗПЪЛНЕНИЕ. ОТГОВОРНОСТ

Чл.25 ИЗПЪЛНИТЕЛЯТ отговаря за действията на трети лица - допуснати от него до обекта на надзора (без контролните органи), като за свои действия.
Чл.26 При неизпълнение на свое задължение по договора, продължило повече от десет работни дни, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5 (нула цяло и пет) % от възнаграждението по чл.3 за всеки ден на забавата, но не повече от 30 (тридесет) %.

Чл.27 (1) ИЗПЪЛНИТЕЛЯТ носи отговорност за щети, нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти.

(2) Отговорността на ИЗПЪЛНИТЕЛЯ е със срокове не по - малки от гаранционните срокове за строителството предмет на строителния надзор, определени в съответствие с Наредба №2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Чл.28 (1) Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

(2) Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

(3) Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то може да бъде преодоляно.

(4) Страната, изпълнението на чието задължение е възпрепятствано от непреодолима сила, е длъжна в тридневен срок писмено да уведоми другата страна за настъпването, съответно - за преустановяване въздействието на непреодолимата сила.

(5) Страната, изпълнението на чието задължение е възпрепятствано от непреодолима сила, не може да се позовава на непреодолима сила, ако не е изпълнила задължението си по ал. 4.

Чл.29 При неизпълнение на този договор всяка от страните дължи обезщетение за причинените вреди, при условията на гражданското и търговското право.

ІX. ГАРАНЦИЯ ЗА ИЗПЪЛНЕНИЕ НА ДОГОВОРА

Чл.30.1.

ИЗПЪЛНИТЕЛЯТ при подписване на договора следва да представи документ за внесена гаранция за изпълнение на задълженията си по него, в съответствие с договореното в една от следните форми:

30.1.1. Гаранцията за изпълнение под формата на парична сума в размер на 3 % от общата стойност по т. 3.1. трябва да бъде внесена по следната банкова сметка: IBAN: BG 06 BNBG 96613000175501, BIC BNBGBGSD, обслужваща банка: БНБ – Централно управление в полза на Министерство на културата. 
30.1.2. Банкова гаранция за сума в лева в размер на 3 % от общата стойност по т. 3.1. със срок на валидност до   юли 2013  година. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него.

30.2. Разходите по откриването на депозита или на банковата гаранция са за сметка на ИЗПЪЛНИТЕЛЯ, а разходите по евентуалното им усвояване – за сметка на ВЪЗЛОЖИТЕЛЯ.

30.3. Гаранцията за изпълнение на договора (депозит или банкова гаранция) се освобождава в срок до 20 (двадесет) календарни дни след приключване срока на договора освен, ако ВЪЗЛОЖИТЕЛЯТ е усвоил същата, преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му в съответствие с определеното в него.

30.4. ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

ІХ. ПРЕКРАТЯВАНЕ НА ДОГОВОРА

Чл. 31 (1) Действието на този договор се прекратява:
1. С изпълнението на всички задължения на страните - извършване и предаване на договорената работа.

2. По взаимно съгласие между страните, изразено в писмена форма;
3. При настъпване на обективна невъзможност за изпълнение на възложената работа.

4. С едностранно изявление на изправната страна за развалянето му при неизпълнение от другата страна.

       Чл.32 (1) Едностранното разваляне на договора по ал.1 т.4 на предходния член се допуска само при пълно неизпълнение, а също при частично, лошо или забавено изпълнение, съгласно условията на чл.87-88 от ЗЗД.
(2) При разваляне на договора изправната страна е длъжна да отправи 7 (седем) дневно писмено предизвестие до другата страна.

Чл. 33 (1) ВЪЗЛОЖИТЕЛЯТ може да прекрати договора при липсата на финансова възможност от негова страна да финансира обекта. В този случай той заплаща на изпълнителя стойността на изработеното до момента на прекратяване на договора, както и обезщетение за претърпените вреди от сключването на договора.
(2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора.

Чл. 34 ВЪЗЛОЖИТЕЛЯТ може да развали договора едностранно, с едноседмично писмено предизвестие, когато ИЗПЪЛНИТЕЛЯТ:
(1) забави изпълнението на някое от задълженията си по договора с повече от 20 (двадесет) работни дни;

(2) не отстрани допуснатите пропуски в работата си в определения от ВЪЗЛОЖИТЕЛЯ срок;

(3) прекъсне работа без съгласието на ВЪЗЛОЖИТЕЛЯ за повече от 5 (пет) работни дни и след отправена писмена покана, не я продължи в рамките на пет дни, считано от датата на получаване на поканата;

(4) системно не изпълнява задълженията си по договора;

(5) бъде обявен в неплатежоспособност или когато бъде открита процедура за обявяване в несъстоятелност или ликвидация;

(6) допусне настъпване на обстоятелствата по чл.167, ал.4 от ЗУТ;

(7) изпълнява поръчката с подизпълнител, които не е бил посочен в офертата за участие в обществената поръчка;

(8) не представи информация и данни при поискване от ВЪЗЛОЖИТЕЛЯ, че е застраховал дейността си в съответствие с чл. 171 от ЗУТ;
(9) е променил състава на ключовите специалисти по договора, ако това не е одобрено от ВЪЗЛОЖИТЕЛЯ.
(10) допусне нередности или измами в работата си, които водят до материални щети или некачествено изпълнение на строежите;

- "Нередност” е всяко нарушение на разпоредбите на Финансовите меморандуми на ЕС, свързаните с тях договори и/или българското законодателство (включително Споразуменията за изпълнение на проекти по оперативните програми на ЕС чрез изпълнителни агенции), като резултат от действие или пропуск на стопански субект, (служители, физически или юридически лица, или други органи), което е довело или би могло да доведе до ощетяване на общия бюджет на Европейските Общности или националния бюджет на България, чрез неоправдан разход. Всички форми на корупция са също нередност.

- „Измама”   е   всяко   умишлено   действие, свързано с използването или представянето на грешни, неточни или непълни, декларации или документи, което води до злоупотреба или неоправдано използване на средства от общия бюджет на Европейските общности или бюджетите, управлявани от Европейските общности или от тяхно име; прикриване на информация, - нарушение на конкретно задължение, водещо до резултатите споменати в предходната подточка; - разходване на такива средства за цели, различни от тези, за които са отпуснати първоначално”.

Чл. 35 (1) Страните по договора за обществена поръчка не могат да го изменят. 

(2) Изменение на сключения договор за обществена поръчка се допуска при условията на чл.43, ал.2 от ЗОП и по изключение: 

1. когато в резултат на непреодолима сила се налага промяна в сроковете на договора, или
2.при намаляване на договорените цени в интерес на възложителя, или

3.при изменение на държавно регулирани цени, когато основен предмет на договора за обществена поръчка е дейност, чиято цена е обект на държавно регулиране и срокът му на изпълнение е над 12 месеца. 

Х. ФОРСМАЖОРНИ ОБСТОЯТЕЛСТВА

Чл. 36 Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила. 

Чл. 37 Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

Чл. 38  Изпълнението се спира и при липса на авансово плащане по Оперативна програма „Регионално развитие”, което се констатира с двустранно подписан документ.  При отпадане на обстоятелството изпълнението на договора продължава след писмено уведомление от страна на ВЪЗЛОЖИТЕЛЯ. 

Чл. 39 Страната, която не може да изпълни задължението си поради непреодолима сила или при наличие на обстоятелствата по чл. 29 и 30 от настоящия договор  е длъжна в тридневен срок от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди. 

Чл. 40 (1) При спиране на строителството вследствие на непреодолима сила предвидените в предходния член срокове се увеличават със срока на спирането.


(2) Не е налице непреодолима сила, ако съответното събитие е вследствие на неположена грижа от страна на строителя или при полагане на дължимата грижа то може да бъде преодоляно.


(3) Ако непреодолимата сила, съответно спирането по предходната алинея, продължи повече от 30 дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна.

ХІ. ДРУГИ УСЛОВИЯ И ОПРЕДЕЛЕНИЯ

Чл. 41 Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора.

Чл. 42 Ако в срока на договора възникнат препятствия за изпълнение му, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.

Чл. 43 (1) Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд.
(2) За неуредените с този договор въпроси се прилагат разпоредбите на действащото българско законодателство. 
Чл. 44 Всички съобщения между страните във връзка с настоящия договор трябва да бъдат в писмена форма.

Чл. 45 При промяна на данните, посочени по-долу, всяка от страните е длъжна да уведоми другата в седемдневен срок от настъпване на промяната.

Неразделна част от Договора са:

Приложение №1 – Технически спецификации за обектите по обособените позиции; 

Приложение № 10А – Ценова оферта на ИЗПЪЛНИТЕЛЯ в процедурата за възлагане на обществената поръчка. 
Този Договор е изготвен и подписан в три  еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.


ВЪЗЛОЖИТЕЛ: 





ИЗПЪЛНИТЕЛ:

МИНИСТЪР 
ВЕЖДИ РАШИДОВ

НАЧАЛНИК НА ОТДЕЛ „ФСД”

ВЛАДИМИР ВЪЛКОВ
СЪГЛАС
УВАЛИ:

Красимира Георгиева

еваперт ОП





Приложение № 4
	Наименование на Участника:
	

	Седалище по регистрация:
	

	BIC;IBAN: 
	

	Булстат номер:
	

	Точен адрес за кореспонденция:
	(държава, град, пощенски код, улица, №)

	Телефонен номер:
	

	Факс номер:
	

	Лице за контакти:
	

	e mail:
	


ДО 

МИНИСТЕРСТВО НА КУЛТУРАТА
гр. СОФИЯ






 бул. „Ал. Стамболийски” № 17
О Ф Е Р Т А

	Наименование на поръчката:
	„Избор на изпълнител за осъществяване на строителен надзор и контрол по време на строителството на обект „НАЦИОНАЛЕН МУЗЕЕН КОМПЛЕКС” 





УВАЖАЕМИ ДАМИ И ГОСПОДА,


След запознаване с всички документи и образци от документацията за участие в процедурата, получаването на които потвърждаваме с настоящото, ние удостоверяваме, че отговаряме на изискванията и условията определени от Възложителя.

Същото доказваме с документите посочени в Приложение Nо.1 към настоящата оферта – “Списък на документите в офертата”.

Настоящата оферта съдържа следното: 

1. Документи, изискани от Възложителя и доказващи икономическото и финансово състояние, както и техническите възможности и квалификация  - поставени в плик № 1 с надпис ” Документи за подбор”

2.  «Предложение за изпълнение на обществената поръчка» - (Приложение Nо.5.), поставено в плик № 2
3. Цена за изпълнение - съгласно приложеното «Ценово предложение» - (Приложение Nо.6), поставено в запечатан плик  №3  с надпис «Предлагана цена».

Ние удостоверяваме и потвърждаваме, че:

· Ще упражняваме строителен надзор, съгласно  изискванията на Закона за устройство на територията (ЗУТ), чрез квалифицирани специалисти, регламентирани съгласно чл. 167, ал. 1, ал.2, ал.3 от ЗУТ

· Ще контролираме,  отчитаме и удостоверяваме  вида, количествата и стойността на извършените СМР

· Ще изготвим технически паспорт на строежа съгласно Наредба № 5/28.12.2006 г.
· Ще изпълняваме нашите задължения до  издаване на разрешение за ползване на обекта, а отговорностите по договора ще са съгласно чл.168 ал.7 от ЗУТ до изтичане на гаранционните срокове за съответните видове СМР определени от чл.20 от Наредба 2 ДВ 72/15.08.03 и включва:

В случай, че бъдем определени за изпълнител, ние ще представим всички документи по чл. 47, ал. 9 и чл. 48, ал.2 от ЗОП и определената гаранция за изпълнение на договора, необходими за подписване на договора в определения от Вас срок от получаване на уведомлението Ви.

Настоящата оферта е валидна за период от 120 календарни дни  и ние ще сме обвързани с нея и тя може да бъде приета на всяка дата до изтичане на този срок.


Приложение Nо.1
- Списък на документите в офертата 

Подпис:

	Дата 
	________/ _________ / ______

	Име и фамилия
	__________________________

	Длъжност 
	__________________________

	Наименование на участника
	__________________________


Приложение Nо.4.1

Образец „Списък на документите, съдържащи се в офертата”

	№
	Наименование на документа
	№ на страниците на представените документи 

от ..... до .....

	І
	Плик с надпис „Документи за подбор”
	

	1.
	Оферта (Приложение № 4)
	

	2. 
	Списък на документите, съдържащи се в офертата, подписан и подпечатан от участника (Приложение № 4.1)
	

	
	.............................
	

	
	.............................
	

	.....
	Доказателства за икономическото и финансовото състояние на участника:
	

	
	.............................
	

	
	....................................
	

	...... 
	Доказателства за техническите възможности и квалификация на участника:
	

	
	...................
	

	
	......................
	

	.........
	Декларация за отсъствие на обстоятелствата по чл. 47, ал. 1от ЗОП (Приложение № 9) оригинал 
	

	
	Декларация за отсъствие на обстоятелствата по чл. 47, ал. 2 от ЗОП (Приложение № 9а) оригинал
	

	..........
	Декларация за отсъствие на обстоятелствата по чл. 47, ал. 5  от ЗОП (Приложение № 10). оригинал
	

	
	....................
	

	
	.....................
	

	
	...................
	

	
	Участникът може да представи и други документи, доказващи икономическото и финансовото му състояние, и техническите и професионалните му възможности за изпълнение на обществената поръчка.
	

	ІІ. 
	Плик с надпис „Предложение за изпълнение на поръчката” 
	

	......
	Техническо предложение на участника за изпълнение на поръчката (Приложение № 5)
	

	ІІІ. 
	Плик с надпис «Предлагана цена”
	

	..........
	Предлагана цена за изпълнение на поръчката (в оригинал).
Ценово предложение се попълва по приложения към документацията образец (Приложение № 6);
	


Подпис:

	Дата 
	________/ _________ / ______

	Име и фамилия
	__________________________

	Длъжност 
	__________________________

	Наименование на участника
	__________________________


Приложение № 6

	Наименование на Участника:
	

	Седалище по регистрация:
	

	BIC;IBAN: 
	

	Булстат номер:
	

	Точен адрес за кореспонденция:
	(държава, град, пощенски код, улица, №)

	Телефонен номер:
	

	Факс номер:
	

	Лице за контакти:
	

	e mail:
	


ДО 

Министерство на културата
гр. София 






 бул. „Ал. Стамболийски” № 17
ПРЕДЛОЖЕНИЕ ЗА ИЗПЪЛНЕНИЕ НА ОБЩЕСТВЕНАТА ПОРЪЧКА

	Наименование на поръчката:
	„Избор на изпълнител за осъществяване на строителен надзор и контрол по време на строителството на обект „НАЦИОНАЛЕН МУЗЕЕН КОМПЛЕКС” 


УВАЖАЕМИ ДАМИ И ГОСПОДА,

С настоящото представяме нашето предложение за изпълнение на обекта на обществената поръчка по обявената от Вас процедура с горепосочения предмет, съобразено с Техническата спецификация на Възложителя.  

Дейностите които ще изпълняваме са подробно описани в „Програма за изпълнение на договора”, неразделна част от настоящето предложение.

В „Програма за изпълнение на договора”, следва да са описани: организация на екипа с описани задължения и отговорности на членовете на екипа, комуникация вътре в екипа и с останалите участници в строителния процес. Описание, последователност и координация на дейностите, осигуряващи в максимална степен законосъобразността и качеството при извършване на строително-монтажните работи. Вид, периодичност и съдържание на документите, отчитащи напредъка на проекта. Идентифициране на рисковете и предложени мерки за предотвратяването им. Предложената от участника програма не трябва да е повече от 30 стр. 

Настоящето предложение е валидно за период от 120 календарни дни  и ние ще сме обвързани с него.


Подпис:

	Дата 
	________/ _________ / ______

	Име и фамилия
	__________________________

	Длъжност 
	__________________________

	Наименование на участника
	__________________________


Приложение № 6

	Наименование на Участника:
	

	Седалище по регистрация:
	

	BIC;IBAN: 
	

	Булстат номер:
	

	Точен адрес за кореспонденция:
	(държава, град, пощенски код, улица, №)

	Телефонен номер:
	

	Факс номер:
	

	Лице за контакти:
	

	e mail:
	


ДО 

Министерство на културата

гр. София 







 бул. „Ал. Стамболийски” № 17

ЦЕНОВО ПРЕДЛОЖЕНИЕ ЗА ИЗПЪЛНЕНИЕ НА ОБЩЕСТВЕНАТА ПОРЪЧКА

	Наименование на поръчката:
	„Избор на изпълнител за осъществяване на строителен надзор и контрол по време на строителството на обект „НАЦИОНАЛЕН МУЗЕЕН КОМПЛЕКС” 


УВАЖАЕМИ ДАМИ И ГОСПОДА,

Във връзка обявената процедура за възлагане на горепосочената поръчка, Ви представяме нашето ценово предложение, изготвено съгласно Техническата спецификация на Възложителя, и нормативните изисквания в тази област. Предлагаме да изпълним предмета на обществената за сумата от ...........................................................[сума] [валута, с цифри и думи], без ДДС, ........................................................... [сума] [валута, с цифри и думи], с ДДС

 Посочената цена включва всички разходи по изпълнение на поръчката. 

 При определяне на цената сме спазили минималният осигурителен доход за специалистите по съответните части, включени в списъка на правоспособните физически лица.

Ние сме съгласни заплащането на дейностите да се извършва съгласно проекта на Договора 

При условие, че бъдем избрани за Изпълнител на обществената поръчка, ние сме съгласни да представим парична или банкова гаранция  за изпълнение на задълженията по договора в размер на 3 /три на сто/ % от стойността на договора без ДДС.

До подготвянето на официален договор, това предложение заедно с писменото приемане от Ваша страна и известие за сключване на договор ще формират обвързващо споразумение между двете страни.

   Подпис:

	Дата 
	________/ _________ / ______

	Име и фамилия
	__________________________

	Длъжност 
	__________________________

	Наименование на участника
	__________________________


Приложение № 7

БАНКОВА ГАРАНЦИЯ ЗА УЧАСТИЕ В ПРОЦЕДУРА

До 




гр. 

Р. България

(име и адрес на Възложителя)

Известени сме, че нашият Клиент,



    [наименование и адрес на участника],  наричан за краткост по-долу УЧАСТНИК, ще участва в откритата с Ваше Решение № 

/

г. [посочва се № и дата на Решението за откриването на процедурата] процедура за възлагане на обществена поръчка с обект: 



 [описва се обекта, както и идентификационния номер, ако има такива].
Също така, сме информирани, че в съответствие с условията на процедурата и разпоредбите на Закона на обществените поръчки, УЧАСТНИКЪТ трябва да представи в офертата си банкова гаранция за участие в процедурата, открита във Ваша полза, за сумата в размер на  

 (словом: 

) [посочва се цифром и словом стойността и валутата на гаранцията съгласно обявлението по процедурата].


Като се има предвид гореспоменатото, ние ______________ [наименование и адрес на Банката], с настоящето поемаме неотменимо и безусловно задължение да заплатим по посочената от Вас банкова сметка, сумата от 

 (словом: 

) [посочва се цифром и словом стойността и валутата на гаранцията ], в срок до 3 (три) работни дни след получаване на първо Ваше писмено искане, съдържащо Вашата декларация, че УЧАСТНИКЪТ е извършил едно от следните действия:

1) оттегли офертата си след изтичане на срока за представяне на офертите;

2) е определен за изпълнител, но не изпълни задължението си да сключи договор за обществената поръчка в едномесечен срок от влизане в сила на решението за определяне на изпълнител на обществената поръчка.


Вашето искане за усвояване  на суми по тази гаранция e приемливо и ако бъде изпратено до нас в пълен текст чрез надлежно кодиран телекс/телеграф от обслужващата Ви банка, потвърждаващ че Вашето оригинално искане е било изпратено до нас чрез препоръчана поща и че подписите на същото правно обвързват Вашата страна. Вашето искане ще се счита за отправено след постъпване или на Вашата писмена молба за плащане, или по телекс, или по телеграф на посочения по-горе адрес. 


Тази гаранция влиза в сила, от 
часа на 

г. [посочва се датата и часа на крайния срок за представяне на офертите].


Отговорността ни по тази гаранция  ще изтече в  ___часа  на _________ г. [посочва се дата и час съобразени с валидността на офертата на Участника], до която дата какъвто и да е иск по нея трябва да бъде получен от нас. След тази дата гаранцията автоматично става невалидна, независимо дали това писмо-гаранция ни е изпратено обратно или не.


Гаранцията трябва да ни бъде изпратена обратно веднага след като вече не е необходима или нейната валидност е изтекла, което от двете събития настъпи по-рано.


Гаранцията е лично за Вас и не може да бъде прехвърляна.

 Подпис и печат, 


(БАНКА) 

Приложение № 8

БАНКОВА ГАРАНЦИЯ ЗА ИЗПЪЛНЕНИЕ НА ДОГОВОР

До 

гр. 


Р. България

(име и адрес на Възложителя)


Известени сме, че нашият Клиент,



    [наименование и адрес на участника],  наричан за краткост по-долу Изпълнител, с Ваше Решение № 
/
г. [посочва се № и дата на Решението за класиране] е класиран на първо място в процедурата за възлагане на обществена поръчка с обект: 
 [описва се обекта], с което е определен за Изпълнител на посочената обществена поръчка.


Също така, сме информирани, че в съответствие с условията на процедурата и разпоредбите на Закона на обществените поръчки, при подписването на Договора за възлагането на обществената поръчка, Изпълнителят следва на Вас, в качеството Ви на Възложител на горепосочената поръчка, да представи банкова гаранция за добро изпълнение открита във Ваша полза, за сумата в размер на 
 % [посочва се размера от Обявлението] от общата стойност на поръчката, а именно  

 (словом: 
) [посочва се цифром и словом стойността и валутата на гаранцията], за да гарантира предстоящото изпълнение на задължения си, в съответствие с договорените условия.


Като се има предвид гореспоменатото, ние ______________ [Банка], с настоящето поемаме неотменимо и безусловно задължение да Ви заплатим всяка сума, предявена от Вас, но общия размер на които не надвишават 

 (словом: 
) [посочва се цифром и словом стойността и валутата на гаранцията], в срок до 3 (три) работни дни след получаването на първо Ваше писмено поискване, съдържащо Вашата декларация, че ИЗПЪЛНИТЕЛЯТ не е изпълнил някое от договорните си задължения.


Вашето искане за усвояване  на суми по тази гаранция e приемливо и ако бъде изпратено до нас в пълен текст чрез надлежно кодиран телекс/телеграф от обслужващата Ви банка, потвърждаващ че Вашето оригинално искане е било изпратено до нас чрез препоръчана поща и че подписите на същото правно обвързват Вашата страна. Вашето искане ще се счита за отправено след постъпване или на Вашата писмена молба за плащане, или по телекс, или по телеграф на посочения по-горе адрес. 


Тази гаранция влиза в сила, от момента на нейното издаване.


Отговорността ни по тази гаранция  ще изтече на  ____________[посочва се дата и час на валидност на гаранцията съобразени с договорените условия], до която дата какъвто и да е иск по нея трябва да бъде получен от нас. След тази дата гаранцията автоматично става невалидна, независимо дали това писмо-гаранция ни е изпратено обратно или не.


Гаранцията трябва да ни бъде изпратена обратно веднага след като вече не е необходима или нейната валидност е изтекла, което от двете събития настъпи по-рано.


Гаранцията е лично за Вас и не може да бъде прехвърляна.

 Подпис и печат, 

(БАНКА)

ПРИЛОЖЕНИЕ №9
Д Е К Л А Р А Ц И Я

за  отсъствие  на  обстоятелствата  по  чл. 47, ал. 1 от ЗОП

Подписаният...............................................................................................................................,
ЕГН ...............................  л.карта №…………………..…., издадена на .................….....…… от………………………, с адрес: ...............................................................................................

В качеството си на ...................................................................................... 

(управител /съдружник/, член на упра вителен или контролен орган, временно изпълняващ такава длъжност, прокурист или търговски пълномощни; във всички останали случаи,включинелно за чуждестранните лица- лице, което представлява участника, друго)
на........................................................................................ ЕИК ....................................

участник участник в открита процедура за възлагане на обществена поръчка с предмет: 

„Осъществяване на строителен надзор върху изпълнение на СМР на обект „Национален Музеен Комплекс””. 
 ДЕКЛАРИРАМ, ЧЕ:

1. Не съм осъден с влязла в сила присъда/ Реабилитиран съм за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

2. Участникът, който представлявам, не е обявен в несъстоятелност;

3. Участникът, който представлявам, не е в производство по ликвидация или се намира в подобна процедура съгласно националните закони и подзаконови актове.

Известно ми е, че при деклариране на неверни обстоятелства нося отговорност  по чл. 313 от Наказателния кодекс.
……………………..2012 г.                  

ДЕКЛАРАТОР............................

гр. ……………………….                                                

    / подпис, печат/

* Декларацията се представя от: 

1. при събирателно дружество - от всеки един от съдружниците или съдружникът или лицето, на което е възложено управлението на дружеството, съгласно дружествения договор. 

2. при командитно дружество - от всеки един от неограничено отговорните съдружници, съгласно дружествения договор. 

3. при дружество с ограничена отговорност и еднолично дружество с ограничена отговорност - от всеки един от управителите на дружеството 

4. при акционерно дружество – от всяко едно от лицата, овластени от съвета на директорите, съответно управителния съвет да представляват дружеството. При липса на овластяване декларации се подават от всеки един от членовете на съвета на директорите, респективно управителния съвет. 

5. при командитно дружество с акции – от всеки един от членовете на съвета на директорите или от онези негови изпълнителни членове, на които е възложено управлението на дружеството; 

6. във всички останали случаи, включително за чуждестранните лица - за лицата, които

представляват кандидата или участника.

7. в случаите по т. 1-6 – и за прокуристите, когато има такива

ПРИЛОЖЕНИЕ №9а

ДЕКЛАРАЦИЯ

за  отсъствие  на  обстоятелствата  по  чл. 47, ал. 2 от ЗОП

Подписаният...............................................................................................................................,
ЕГН ...............................  л.карта №…………………..…., издадена на .................….....…… от………………………, с адрес: ...............................................................................................

В качеството си на ...................................................................................... 

(управител /съдружник/, член на упра вителен или контролен орган, временно изпълняващ такава длъжност, прокурист или търговски пълномощни; във всички останали случаи,включинелно за чуждестранните лица- лице, което представлява участника, друго)
на........................................................................................ ЕИК ....................................

(посочва се фирмата)

участник в открита процедура за възлагане на обществена поръчка с предмет: „Осъществяване на строителен надзор върху изпълнение на СМР на обект „Национален Музеен Комплекс””. 
ДЕКЛАРИРАМ, ЧЕ:

1. Участникът, когото представлявам не е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че кандидатът или участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът или участникът е преустановил дейността си;

2.Не съм лишен от правото да упражнява определена професия или дейност съгласно законодателството на държавата, в която е извършено нарушението, включително за нарушения, свързани с износа на продукти в областта на отбраната и сигурността;

3. Участникът, когото представлявам  не е  виновен за неизпълнение на задължения по договор за обществена поръчка, включително по отношение на сигурността на информацията и сигурността на доставките в поръчки по чл. 3, ал. 2, доказано от възложителя с влязло в сила съдебно решение;

4.Участникът, когото представлявам няма задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен;

5.Нямам  наложено административно наказание за наемане на работа на незаконно пребиваващи чужденци през последните до 5 години;

6. Не съм осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

7. Не е установено от службите за сигурност по смисъла на Закона за защита на класифицираната информация, въз основа на каквито и да е доказателства, включително разузнавателни средства, че не притежавам необходимата надеждност, която изключва заплаха за националната сигурност, при възлагане на поръчки по чл. 3, ал. 2.

Известно ми е, че при деклариране на неверни обстоятелства нося отговорност  по чл. 313 от Наказателния кодекс.

……………………..2012 г.               
   ДЕКЛАРАТОР..................................

гр. ……………………….                                                

/ подпис, печат/

* Декларацията се представя от: 

1. при събирателно дружество- от всеки един от съдружниците или съдружникът или лицето, на което е възложено управлението на дружеството, съгласно дружествения договор. 

2. при командитно дружество-от всеки един от неограничено отговорните съдружници, съгласно дружествения договор. 

3. при дружество с ограничена отговорност и еднолично дружество с ограничена отговорност - от всеки един от управителите на дружеството 

4. при акционерно дружество – от всяко едно от лицата, овластени от съвета на директорите, съответно управителния съвет да представляват дружеството. При липса на овластяване декларации се подават от всеки един от членовете на съвета на директорите, респективно управителния съвет.

5. при командитно дружество с акции – от всеки един от членовете на съвета на директорите или от онези негови изпълнителни членове, на които е възложено управлението на дружеството; 

6. във всички останали случаи, включително за чуждестранните лица - за лицата, които представляват кандидата или участника;
7. в случаите по т. 1 - 6 - и за прокуристите, когато има такива;

ПРИЛОЖЕНИЕ №10

Д Е К Л А Р А Ц И Я

за  отсъствие  на  обстоятелствата  по  чл. 47, ал. 5 от ЗОП

Подписаният...............................................................................................................................,
ЕГН ...............................  л.карта №…………………..…., издадена на .................….....…… от………………………, с адрес: ...............................................................................................

В качеството си на ...................................................................................... 

(управител /съдружник/, член на упра вителен или контролен орган, временно изпълняващ такава длъжност, прокурист или търговски пълномощни; във всички останали случаи,включинелно за чуждестранните лица- лице, което представлява участника, друго)
на........................................................................................ ЕИК ....................................

(посочва се фирмата)
участник в открита процедура за възлагане на обществена поръчка с предмет: „Осъществяване на строителен надзор върху изпълнение на СМР на обект „Национален Музеен Комплекс””. 
1. В цитираното по-горе качество не съм свързано лице по смисъла на § 1, т. 1 от допълнителната разпоредба на ЗПУКИ с възложителя или със служители на ръководна длъжност в неговата организация; 

2. Не съм сключвал договор с лице по чл. 21 или 22 от ЗПУКИ. 

Задължавам се при промяна на горепосочените обстоятелства писмено да уведомя Възложителя за всички промени в процеса на провеждане на обявената процедура за възлагане на обществена поръчка

Известно ми е, че при деклариране на неверни обстоятелства нося отговорност  по чл. 313 от Наказателния кодекс.

Дата: 
.2012 г.
ДЕКЛАРАТОР: ................................

Обстоятелствата по т.1 от декларацията се декларират задължително от управляващия и представляващия участника, от всички членове на управителните и контролни органи на участника по регистрация, в това число и от лицата временно изпълняващи тези длъжности, включително прокуристи или търговски пълномощници. Когато лицата, участващи в управителните и контролни органи на дружеството на участника са юридически лица – декларацията се подписва от техните представители в съответния управителен или контролен орган, в съответствие с изискванията на чл.47, ал.4 от ЗОП. 

Обстоятелствата по т.2 от декларацията се декларират само от управляващия и представляващия участника.

                                      
Приложение № 11

ИНФОРМАЦИЯ 

по чл.50, ал. 1, т.  3 от ЗОП
за оборот от услуги по упражняване на строителен надзор за последните 3 /три/ години __________________________________________________________

(наименование на участника)

Оборот от услуги по упражняване на строителен надзор

	ГОДИНА
	200…г.
	200…г.
	200…г.


	Общо

2+3+4

	1
	2
	3
	4
	5

	Оборот в лв. 
	
	
	
	


Известна ми е отговорността по чл. 313 от Наказателния кодекс за посочване на неверни данни.




 г.                 


УПРАВИТЕЛ: ​



(дата на подписване)                                                                                       

Приложение № 12

С П И С Ъ К

за изпълнените договори за строителен надзор през последните 3 години, включително дейностите, датите и получателите, 

	Година

№ по ред
	Обекти
	Дейности
	Възложител
	Стойност /х.лв./

	200…г.
	
	
	
	

	1.
	
	
	
	

	2.
	
	
	
	

	200…г.
	
	
	
	

	3.
	
	
	
	

	….
	
	
	
	

	200…г.
	
	
	
	

	n
	
	
	
	

	n+1
	
	
	
	


Приложение: препоръки за добро изпълнение

Известна ми е отговорността по чл. 313 от Наказателния кодекс за посочване на неверни данни.




 г.                 


Декларатор: ​



(дата на подписване)                                                                                       
Приложение № 13

С П Р А В К А 

ЗА ЕКИПА, КОИТО ЩЕ УЧАСТВА В ИЗПЪЛНЕНИЕТО НА ОБЩЕСТВЕНАТА ПОРЪЧКА

	СПИСЪК НА КЛЮЧОВИТЕ ЕКСПЕРТИ

	Експерт


	Име, презиме и фамилия 
	Специалност и образователно-квалиф. степен
	Общ проф. стаж
	Специфичен опит и стаж

	..........
	
	
	
	

	.............
	
	
	
	

	..................
	
	
	
	


*общ проф. стаж е стажа по специалността

**Специфичен опит и стаж – посочва се опита и стажа, свързан с изпълнението на дейности, сходни с тези предмет на настоящата обществена поръчка.

	СПИСЪК НА ДОПЪЛНИТЕЛНИТЕ ЕКСПЕРТИ В ЕКИПА 

	№
	Вид експерт
	Специалност и образователно-квалиф. степен
	Брой експерти

	
	
	
	

	
	
	
	


      В списъка на допълнителните експерти се посочват борят и вида на експертите, които ще бъдат включени в изпълнението на поръчката и ще подпомагат дейността на ключовите експерти.


Известна ми е отговорността по чл. 313 от Наказателния кодекс за посочване на неверни данни.




 г.                 


УПРАВИТЕЛ: ​



(дата на подписване)                                                                                       

Приложение № 14

ПРОФЕСИОНАЛНА БИОГРАФИЯ
Предложена позиция в проекта:


1.  Фамилия:




2.  Име:




3.  Дата на раждане:


4.  Националност:


5.  Семейно положение:


6. Образование:

	Институция
	

	Дата: от (месец/година): до (месец/година)
	

	Получени степен(и) или диплом(и):
	


7. Езикови умения: (отбележете степента на владеене с 1 (отлично) до 5)

	Език
	Четене
	Разговор
	Писмено

	
	
	
	

	
	
	
	


8.  Допълнителна квалификация:  (напр. компютърна грамотност и др.)

9.  Основна квалификация:
10. Професионален опит (започнете от последната месторабота)
	Дата: от (месец/година): до (месец/година)
	

	Фирма
	

	Длъжност
	

	Описание на работата (обекти и др.)
	


12. Опит на подобни обекти:
	Дата: от (месец/година)  до (месец/година)
	

	Фирма
	

	Длъжност
	


13. Допълнителна информация (напр. публикации).

Подпис на лицето




Дата:

Приложение № 15

Д Е К Л А Р А Ц И Я

Долуподписаният /-ната/ 





  с лична карта № 

, издаден на 


 от 


                     , с ЕГН
           , постоянен адрес ________________________________________________________ 

Във връзка с участието на  




   



(посочете фирмата на участника) в открита процедура за възлагане  на обществена поръчка с предмет: ..............

ДЕКЛАРИРАМ, че

1. съм съгласен/а да участвам в екипа по изпълнение на горепосочената обществена поръчка и ще бъда на разположение да поема работата изключително по този проект за времетраенето му, както изискват отговорностите ми. 

2. отговарям на изискванията по чл.167, ал.1, т.1 от ЗУТ

3. се задължавам  да участвам изключително в изпълнението на поръчката (като предпочитам изпълнението й пред други настоящи и бъдещи проекти и ангажименти) и да бъда на разположение през целия срок на изпълнение на поръчката – до приемането й от възложителя.

4.  се задължавам  да работя, в съответствие с предложението на настоящия участник за качественото изработване на предмета на поръчката.

5. заявените от мен данни и посочената информация в автобиографията ми са верни. 

Дата: …………………….



ДЕКЛАРАТОР: ..................................

Приложение № 16

Д Е К Л А Р А Ц И Я *
за отсъствие на обстоятелствата по чл. 166, ал.3 от ЗУТ
Долуподписаният /-ната/ 





  с лична карта № 

, издаден на 


 от 


                     , с ЕГН________, в качеството ми на
_________________________ (посочете длъжността) на  








   (посочете фирмата на Участника) – Участник в процедура за възлагане на Обществена поръчка с предмет:
















( посочете наименованието на поръчката и идентификационния й номер от образеца на оферта)

Д Е К Л А Р И Р А М, че:

аз и наетите от мен по трудово/гражданско правоотношение физически лица не са  строители и/или доставчици на машини, съоръжения, технологично оборудване, както и свързаните с тях лица по смисъла на Търговския закон.
Известна ми е отговорността по чл. 313 от Наказателния кодекс за посочване на неверни данни.




 г.                 



Декларатор: ​



(дата на подписване)                                                                                       

Приложение № 17

Д Е К Л А Р А Ц И Я *
за приемане клаузите на проекта на договор

Долуподписаният /-ната/ 







  с лична карта № 



, издаден на 


 от 


                     , с ЕГН
    
       , в качеството ми на ________________________ (посочете длъжността) на  








   (посочете фирмата на участника) - участник в процедура за възлагане на обществена поръчка с предмет:

(посочете наименованието на поръчката и идентификационния й номер от образеца на оферта)

Д Е К Л А Р И Р А М:

Запознат съм с проекта на Договор и съм съгласен с условията му

Известна ми е отговорността по чл. 313 от Наказателния кодекс за посочване на неверни данни.




 г.                 


Декларатор: ​



(дата на подписване)                                                                                       

[image: image1.png]



* Настоящата декларация се попълва от лицата , които могат самостоятелно да представляват участника/ кандидата 


* Настоящата декларация се попълва задължително от управляващия участника по регистрация. 





Този документ е създаден в рамките на схема BG161РО001/1.1-05/2008/001, които се осъществяват с финансовата подкрепа на Оперативна програма Регионално развитие” 2007-2013 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Министерство на културата и при никакви обстоятелства не може да се счита, че този документ отразява официалното становище на Европейския съюз и Управляващия орган

